നിത്യത സമ്മാനിക്കുന്ന ദൈവം (ലൂക്കാ 20: 27-38) – Catholic VOX Online NEWS | Christian News | Malayalam News | Vatican News\nHome/Meditation/നിത്യത സമ്മാനിക്കുന്ന ദൈവം (ലൂക്കാ 20: 27-38)\nനിത്യത സമ്മാനിക്കുന്ന ദൈവം (ലൂക്കാ 20: 27-38)\nദൈവം സ്വന്തമായി മാറുമ്പോൾ അവന്റെ നിത്യതയിൽ നമ്മളും പങ്കുകാരാകും...\nഒരു സ്ത്രീ കേന്ദ്രകഥാപാത്രമാകുന്ന വൈരുധ്യാത്മകത നിറഞ്ഞ ഒരു സങ്കല്പകഥ. ഒരിക്കലും അമ്മയാകാൻ സാധിക്കാതെ ഏഴു പ്രാവശ്യം വിധവയായവൾ! പുനരുത്ഥാനം നിഷേധിക്കുന്ന സദുക്കായർ ചില വ്യംഗ്യാർത്ഥങ്ങൾ കുത്തി നിറച്ചു കൊണ്ട് വരക്കാൻ ശ്രമിക്കുന്ന വിശ്വാസത്തിന്റെ ഒരു കാരിക്കേച്ചർ ആണ് ഈ വിധവ. അതുകൊണ്ടാണ് അവർ മെനഞ്ഞെടുത്ത ഈ കഥ പരിഹാസം നിറഞ്ഞ ഒരു ചോദ്യത്തോടെ അവസാനിക്കുന്നത്; “പുനരുത്‌ഥാനത്തില് അവള് അവരില് ആരുടെ ഭാര്യയായിരിക്കും? അവള് ഏഴുപേരുടെയും ഭാര്യയായിരുന്നല്ലോ” (v.33).\nഈ വിധവയുടെ കഥയിൽ നിത്യതയെ കുറിച്ചുള്ള സദുക്കായരുടെ കാഴ്ചപ്പാടുകൾ അടങ്ങിയിട്ടുണ്ട്. നിത്യതയെ corporate personality യോട് ചേർത്തു നിർത്തിയാണ് അവർ മനസ്സിലാക്കിയിരുന്നത്. അതായത് എന്റെ മക്കളിലൂടെയും അവരുടെ മക്കളിലൂടെയും ഞാൻ ജീവിക്കുന്നു എന്ന സങ്കല്പമാണിത്. അതുകൊണ്ട് നിത്യതയെ കുറിച്ചുള്ള വ്യക്തമായ ഒരു ഉത്തരത്തിന് വേണ്ടിയല്ല അവർ യേശുവിനടുത്ത് വന്നിരിക്കുന്നത്. മറിച്ച് അവനെ അവരുടെ ചുരുങ്ങിയ മന:സ്ഥിതിയിൽ കുരുക്കിയിടുന്നതിനു വേണ്ടിയാണ്. പക്ഷെ അവൻ നിത്യത എന്ന യാഥാർഥ്യത്തിന്റെ പുതിയൊരു ചക്രവാളം തുറന്നിടുകയാണ്. നിത്യത എന്നത് ജനിതക കൈമാറ്റത്തിലൂടെ സ്വയത്തമാക്കുന്ന ഒരു സംഗതിയല്ല. മറിച്ച് ദൈവമാണ് നിത്യത.\nഇനി നമുക്ക് യേശു നൽകുന്ന മറുപടിയെ ഒന്ന് വിശകലനം ചെയ്യാൻ ശ്രമിക്കാം.\n“വരാനിരിക്കുന്ന യുഗത്തെ പ്രാപിക്കുന്നതിനും മരിച്ചവരില്‍നിന്ന് ഉയിര്‍ക്കുന്നതിനും യോഗ്യരായവര് വിവാഹം ചെയ്യുകയോ ചെയ്‌തുകൊടുക്കുകയോ ഇല്ല” (v.35)\nഒറ്റ വായനയിൽ ഈ വാക്യത്തിൽ തെറ്റിദ്ധാരണയുടെ ചില വിത്തുകൾ ഒളിഞ്ഞു കിടക്കുന്നതായി കാണാം. അറിയാതെ തന്നെ നമ്മൾ ചോദിച്ചു പോകാം; സ്നേഹമെന്ന യാഥാർത്ഥ്യത്തിന്റെ അവസാനമാണോ പുനരുത്ഥാനം? മാനുഷിക സ്നേഹത്തിന്റെ ഏറ്റവും സുന്ദരമായ തലമാണല്ലോ വിവാഹം, വിവാഹം ഇല്ലാതാകും എന്നു പറയുന്നതിലൂടെ സ്നേഹമെന്ന യാഥാർത്ഥ്യത്തിന്റെ ഇല്ലായ്മ തന്നെയല്ലേ? ശരിയാണ്. പുനരുത്ഥാനത്തിൽ വിവാഹം എന്ന സങ്കൽപ്പത്തിന് ഒരു പ്രാധാന്യവുമില്ല. അപ്പോഴും സ്നേഹത്തിന്റെ പാരസ്പര്യത്തിന് അവിടെ ഒരു കുറവും സംഭവിക്കുന്നില്ല. സ്നേഹത്തിന് നിത്യതയുടെ ഒരു മാനം ലഭിക്കുന്നു. ഒരു കാര്യം നമ്മൾ മനസ്സിലാക്കണം. ഈ പ്രപഞ്ചത്തിന്റെ ഉൽപ്പത്തി മുതൽ നിലനിന്നു പോന്നിരുന്ന ചില മൂല്യങ്ങളുണ്ട് അവകളൊന്നും പുനരുത്ഥാനത്തിലൂടെ നശിപ്പിക്കപ്പെടുന്നില്ല. ഇന്ന് നമ്മളനുഭവിക്കുന്ന മാനുഷികമായ സ്നേഹത്തിലേക്ക് ദൈവികമായ സ്നേഹം അതിന്റെ പൂർണ്ണതയിൽ നിറയപ്പെടുന്ന അനുഭവമാണ് പുനരുത്ഥാനം. അവിടെ ബന്ധങ്ങളുടെ വേലിക്കെട്ടുകൾക്കുള്ളിൽ ആരും ഒതുങ്ങി പോകില്ല. എന്തെന്നാൽ നിത്യതയിലേക്ക് തുറന്നിട്ടിരിക്കുന്ന വാതിലാണ് പുനരുത്ഥാനം.\n“പുനരുത്‌ഥാനത്തിന്റെ മക്കള് എന്ന നിലയില് അവര് ദൈവദൂതന്‍മാര്‍ക്കു തുല്യരും ദൈവമക്കളുമാണ്” (v.36)\nദൈവവും മനുഷ്യനും മുഖത്തോടുമുഖം നോക്കി നിൽക്കാൻ സാധിക്കുന്ന ഒരു അവസ്ഥയെ ചിത്രീകരിക്കുന്നതിനാണ് യേശു ദൈവദൂതന്മാർ എന്ന അലങ്കാരം ഉപയോഗിച്ചിരിക്കുന്നത്. അല്ലാതെ അമൂർത്തമായ, ഭാവനാത്മകമായ ഒരു സൃഷ്ടിയായി നമ്മൾ പുനരുത്ഥാനത്തിൽ പരിണമിക്കുമെന്ന് യേശു കരുതുന്നില്ല. എന്തെന്നാൽ ഉത്ഥാനം ശാരീരികവും മൂർത്തവുമായ ഒരു സത്യമാണ്. യേശു ഉത്ഥിതനായ ശേഷം പറയുന്നുണ്ട്: “എന്‍െറ കൈകളും കാലുകളും കണ്ട് ഇതു ഞാന് തന്നെയാണെന്നു മനസ്‌സിലാക്കുവിന്. എന്നെ സ്‌പര്‍ശിച്ചുനോക്കുവിന്. എനിക്കുള്ളതുപോലെ മാംസവും അസ്‌ഥികളും ഭൂതത്തിന് ഇല്ലല്ലോ” (ലൂക്കാ 24 : 39-40). പുനരുത്ഥാനം ശാരീരികതയേയും മാനുഷികതയേയും സ്നേഹവികാരങ്ങളെയും മായ്ച്ചുകളയുന്നില്ല. മാനുഷിക തനിമയുടെ മരണമല്ല പുനരുത്ഥാനം. ആ തനിമയുടെ ദൈവീകമായ രൂപാന്തരീകരണമാണ്. നിത്യതയെ സമയബന്ധിതമായ ഒരു യാഥാർത്ഥ്യമായിട്ടു മാത്രമല്ല കരുതേണ്ടത്. അത് സ്ഥലസംബന്ധവുമാണ്. ദൈവീകമായ ഒരിടത്തിന്റെ കണ്ടെത്തലാണ് നിത്യത. കണ്ണുകൾ കാണുകയോ ചെവികൾ കേൾക്കുകയോ മനുഷ്യമനസ്സ് ഗ്രഹിക്കുകയോ ചെയ്തിട്ടില്ലാത്ത ഒരു ഇടം ദൈവം തന്നെ സ്നേഹിക്കുന്നവർക്ക് സജ്ജീകരിച്ചിരിക്കുന്നതിനെക്കുറിച്ച് പൗലോസപ്പസ്തലൻ പറയുന്നുണ്ട് (1 കോറി 2: 9).\n“അവിടുന്ന് മരിച്ചവരുടെ ദൈവമല്ല, ജീവിക്കുന്നവരുടെ ദൈവമാണ്” (v.38)\nദൈവം അബ്രാഹത്തിന്റെയും ഇസഹാക്കിന്റെയും യാക്കോബിന്റെയും ദൈവമാണ്. ചരിത്രത്തിന്റെ താളുകളിൽ നിന്നും മാഞ്ഞു പോയവർ അല്ല ഇവർ. ശാരീരികമായ അസാന്നിധ്യത്തിലും ഇന്നും ജീവിക്കുന്നവരാണ്. മരിച്ചവർക്ക് ദൈവം ഇല്ല എന്നല്ല ഇവിടെ വിവക്ഷിതമാകുന്നത്. മറിച്ച് ജീവിതം മുന്നോട്ടുനീങ്ങുന്നത് മരണത്തെ ലക്ഷ്യമാക്കിയല്ല, പുനർജീവനെ ലക്ഷ്യമാക്കിയാണ് എന്ന സത്യമാണ്. അബ്രഹാമും ഇസഹാക്കും യാക്കോബും ദൈവത്തെ സ്വന്തമാക്കിയവരായിരുന്നു. ദൈവം അവരെയും സ്വന്തമാക്കിയിരുന്നു. അങ്ങനെ ദൈവത്തിന്റെ സ്വത്വത്തിലേക്ക് അവരുടെ പേരും കൂടി ചേർക്കപ്പെടുന്നു. അബ്രഹാമിന്റെ ദൈവം എന്നു പറയുമ്പോൾ സങ്കൽപ്പതലങ്ങളിൽ വസിക്കുന്ന ദൈവത്തിൽ നിന്നും വ്യത്യസ്തമായി വ്യക്തികളുടെ ദൈവത്തിന്റെ ഒരു ചിത്രം ഇവിടെ കടന്നു വരുന്നുണ്ട്. തന്നെ സ്നേഹിച്ചവരെ തന്നോടു കൂടെ ചേർത്തു നിർത്തിയിരിക്കുന്ന ദൈവത്തിന്റെ ചിത്രം. മരണത്തെക്കാൾ ശക്തനായ ആ ദൈവത്തിന് തന്നെ സ്വന്തമാക്കിയവരെ കൂടെ ചേർത്തു നിർത്തുകയല്ലാതെ മറ്റെന്ത് ചെയ്യുവാൻ സാധിക്കും! അങ്ങനെ ദൈവത്തോടു കൂടെ ചേർന്നു നിൽക്കുന്നവർ ജീവിക്കുന്നവരാണ്. അവരെക്കുറിച്ചാണ് യേശു യോഹന്നാന്റെ സുവിശേഷത്തിൽ മരിച്ചാലും ജീവിക്കും എന്ന് പറഞ്ഞത് (11: 25). ദൈവം തന്റെ തനിമയായ നിത്യതയെ തന്നെ സ്നേഹിക്കുന്നവരോട് ചേർത്ത് നിർത്തുന്നതിലൂടെ വലിയൊരു സത്യം അവിടെ വെളിവാക്കപ്പെടുന്നുണ്ട്; ജീവനല്ല മരണത്തെ അതിജീവിക്കുന്നത്, സ്നേഹമാണ്. അബ്രാഹത്തിന്റെ ദൈവം, ഇസഹാക്കിന്റെ ദൈവം, യാക്കോബിന്റെ ദൈവം, എന്റെയും നിന്റെയും ദൈവം. ദൈവം ഇങ്ങനെ സ്വന്തമായി മാറുമ്പോൾ അവന്റെ നിത്യതയിൽ നമ്മളും പങ്കുകാരാകും.


വനിതാ ലോകകപ്പ് ക്രിക്കറ്റ്; ഇന്ന് ഇന്ത്യ-ഇംഗ്ലണ്ട് ഫൈനല് – Malanad Online\nTuesday, February 19, 2019 10:01:03\nവനിതാ ലോകകപ്പ് ക്രിക്കറ്റ്; ഇന്ന് ഇന്ത്യ-ഇംഗ്ലണ്ട് ഫൈനല്\nവനിതാ ലോകകപ്പ് ക്രിക്കറ്റ് ഫൈനലില് ഇന്ത്യ ഇംഗ്ലണ്ട് ഫൈനല് ഇന്ന്. ഇംഗ്ലണ്ടിനെ തകര്‍ത്ത് കന്നിലോകകപ്പ് കീരീടം സ്വന്തമാക്കാമെന്ന പ്രതീക്ഷയിലാണ് മിതാലി രാജും സംഘവും. ലോര്‍ഡ്സില് ഇന്ത്യന് സമയം വൈകീട്ട് മൂന്ന് മണിക്കാണ് ഫൈനല്. 1983 ല് ലണ്ടനിലെ ലോര്‍ഡ്സ് ക്രിക്കറ്റ് സ്റ്റേഡിയത്തില് കപില്‍ദേവും സംഘവും കപ്പുയര്‍ത്തിയപ്പോള് തിരുത്തപ്പെട്ടത് ഇന്ത്യന് ക്രിക്കറ്റിന്റെ ഭാവിയാണ്. 34 വര്‍ഷങ്ങള്‍ക്ക് ശേഷം മിതാലി രാജിന്റെ കീഴില് പെണ്‍കരുത്ത് അതേ മൈതാനത്തില് ആദ്യ കിരീടം ലക്ഷ്യമിട്ടിറങ്ങുകയാണ്. ഇംഗ്ലണ്ടിലേക്ക് വിമാനം കയറും മുന്‍പ് ക്രിക്കറ്റിലെ വിവേചനത്തെ കുറിച്ച് ആഞ്ഞടിച്ച ക്യാപ്റ്റന് മിതാലി രാജിന് പുരുഷന്മാരേക്കാള് മോശമല്ലെന്ന് തെളിയിക്കാനുളള സുവര്‍ണാവസരമാണ്.\nആറുതവണ ലോകകപ്പ് നേടിയ ആസ്ട്രേലിയയെ തകര്‍ത്തായിരുന്നു ഇന്ത്യന് വനിതകളുടെ ഫൈനല് പ്രവേശം. സന്തുലിതമാണ് ടീം ഇന്ത്യ. ഏകദിനത്തില് ആറായിരം റണ്‍സ് പിന്നിട്ട നായിക മിതാലി രാജ്, സെമിയില് തകര്‍ത്താടിയ ഹര്‍മന്‍പ്രീത് കൌര്, ഓപ്പണര്‍മാരായി സ്മൃതി മന്ദാനയും പൂനം റാവത്തും. സ്പിന് മികവുമായി ദീപ്തി ശര്‍മയും പൂനം യാദവും ഏക്‌താ ബിസ്തും. 2005ല് അവസാനമായി ഫൈനല് കളിച്ചപ്പോള് ഓസീസിനോട് കീഴടങ്ങനായിരുന്നു ഇന്ത്യയുടെ വിധി. മറുവശത്ത് ഗംഭീര ഫോമിലാണ് ആതിഥേയരായ ഇംഗ്ലീഷ് നിര.\nആദ്യതോല്‍വിക്ക് ശേഷം ഉയര്‍ത്തെഴുന്നേറ്റ ഇംഗ്ലണ്ട് തുടരെ ജയിച്ചത് ഏഴുകളികള്. മിതാലി രാജിനെ പോലെ ഇംഗ്ലീഷ് ക്യാപ്റ്റന് ഹീതര് നൈറ്റും ഫോമിലാണ്. ബാറ്റിങ്ങില് ടാമിബീമൌണ്ടും നതാലിയ സിവറും ഇന്ത്യന് ബൌളിങ്ങിന് വെല്ലുവിളിയായേക്കും. തുല്യശക്തികള് തമ്മിലുളള ബലാബലമാകാനാണ് സാധ്യത. ലോര്‍ഡ്സില് ഇംഗ്ലണ്ടിനെ തോല്‍പ്പിച്ച് കപ്പുയര്‍ത്തിയാല് ഇന്ത്യന് വനിതാ ക്രിക്കറ്റിന്റെ ഭാവിതന്നെ മാറ്റിമറിക്കുമെന്നുറപ്പാണ്.\n#india- england Cricket, Sports No Comments » Print this News\n« ഉഴവൂർ വിജയൻ അന്തരിച്ചു (Previous)\n(Next) യു.എസില് ശിക്ഷാ ഇളവിനും മാപ്പ് നല്‍കാനുമുള്ള അധികാരം പ്രസിഡന്‍റിനെന്ന് ട്രംപ് »


ശിരോവസ്‌ത്രം ഉപേക്ഷിച്ചതിന്, സഭക്ക് ശിക്ഷിച്ചു മതിയായില്ലേ ? | മാധ്യമലോകം\nശിരോവസ്‌ത്രം ഉപേക്ഷിച്ചതിന്, സഭക്ക് ശിക്ഷിച്ചു മതിയായില്ലേ ?\nകൊച്ചി: ''ആരേയും കുറ്റപ്പെടുത്തുന്നില്ല; ആര്‍ക്കുമെതിരേയുമല്ല നിയമപോരാട്ടം. ഒന്നിച്ചു ജീവിക്കാന് അനുവദിക്കണമെന്ന് മാത്രമേ ആഗ്രഹമുള്ളൂ. ഇതിനുള്ള ദയയുണ്ടാവണമെന്ന് മാത്രമാണ് അപേക്ഷിക്കാനുള്ളത്.'' - ഏതോ നേര്‍ച്ചയുടെ ഫലമായി അണിയേണ്ടിവന്ന ശിരോവസ്‌ത്രം വലിച്ചെറിഞ്ഞ് ഉള്ളില് പ്രണയം നിറച്ചവനൊപ്പം പള്ളിയുടെ പടിയിറങ്ങിപ്പോയ ബിയാട്രിസ് മെല്‍വിന് പദുവ ഉള്ളുനീറിയാണ് ഇത്രയും പറഞ്ഞത്. ബിയാട്രിസിനെ കൈപിടിച്ച് ജീവിതത്തിലേക്ക് ഒപ്പംകൂട്ടാന് മെല്‍വിന് പദുവയെത്തിയത് നിയമം കനിഞ്ഞുനല്‍കിയ പരോളിന്റെ ദയാവായ്‌പിലായിരുന്നു. ഏറെക്കഴിയാതെ ജയിലിന്റെ ഏകാന്തതയിലേക്ക് തന്നെ മടക്കം. വീണ്ടും ഒത്തുകിട്ടുന്ന പരോളിനായി ബിയാട്രിസ് തൃപ്പൂണിത്തുറയിലെ വീട്ടില് നാളുകളെണ്ണി കാത്തിരിക്കും. ആ കാത്തിരിപ്പിന് ഇന്ന് വര്‍ഷങ്ങളുടെ നീളമായി. ഇതിനിടയില് ഇവര്‍ക്ക് രണ്ട്‌കുട്ടികളുമായി. ഒരാള് ആറിലും മറ്റൊരാള് യു.കെ.ജിയിലും പഠിക്കുന്നു.\n'' 22 വര്‍ഷമായി അദ്ദേഹം ജയിലിനകത്ത്‌തന്നെയാണ്. പുറത്തിറക്കാതിരിക്കാന് പലരും ശ്രമിക്കുന്നുണ്ടെന്നാണ് അറിയുന്നത്. സഭയേയും രാഷ്‌ട്രീയക്കാരേയും കുറ്റപ്പെടുത്തുന്നില്ല. എന്നാല് സഭയോടൊപ്പമുള്ള ചില ഉദ്യോഗസ്‌ഥര് അദ്ദേഹം പുറത്തുകടക്കാതിരിക്കാന് ശ്രമിക്കുന്നുണ്ട്. അതിലാണ് എനിക്ക് വിഷമം മുഴുവന്...'' പരോളിന്റെ ദയയില് മാത്രം പുറത്തിറങ്ങുന്ന മെല്‍വിന് പദുവ ജയിലിനകത്തായിട്ട് 22 വര്‍ഷമായി. 14 വര്‍ഷംകൊണ്ട് കഠിനതടവ് കഴിഞ്ഞ് പുറത്തിറങ്ങാവുന്നതാണെന്ന് ബിയാട്രിസ് കേട്ടറിഞ്ഞിട്ടുണ്ട്. അതിനായി നാളുകളെണ്ണി കാത്തിരിപ്പായിരുന്നു ഇത്രയും കാലം. എന്നാല്, വര്‍ഷം വീണ്ടും കടന്നുപോയിട്ടും ജയില്‍വാതിലുകള് എന്നെന്നേക്കുമായി തുറക്കപ്പെടുന്നില്ലെന്ന് കണ്ടപ്പോഴാണ് ബിയാട്രിസ് ഹൈക്കോടതിയെ സമീപിച്ചത്.\n22 വര്‍ഷമായി തടവില് കഴിഞ്ഞിട്ടും ശിക്ഷ ഇളവ് അനുവദിക്കാത്തത് ജയില് എ.ഡി.ജി.പി അലക്‌സാണ്ടര് ജേക്കബിന്റെ ഇടപെടല് മൂലമാണെന്നു കാണിച്ച് ഹൈക്കോടതിയില് സമര്‍പ്പിച്ച ഹര്‍ജിയില് 14 വര്‍ഷത്തെ തടവു പൂര്‍ത്തിയാക്കിയതിനാല് ശിക്ഷ ഇളവിന് അര്‍ഹതയുണ്ടെന്ന നിയമവശവും ചൂണ്ടിക്കാണിച്ചിട്ടുണ്ട്. എന്നാല് എല്ലാ നീതിയും തനിക്ക് നിഷേധിക്കപ്പെടുകയാണെന്ന് ബിയാട്രിസ് ചൂണ്ടിക്കാട്ടുന്നു.\nഒരു പെണ്ണിനെ കൊലചെയ്‌ത കുറ്റത്തിനാണ് മെല്‍വിന് പദ്‌വ ജയിലില് കഴിയുന്നത്‌്. ഇന്ത്യന് ശിക്ഷാ നിയമം 302 പ്രകാരം കീഴ്‌ക്കോടതി കഠിനതടവിനു വിധിച്ചു. മേല്‍ക്കോടതി ശിക്ഷ ശരിവച്ചു. അങ്ങിനെ പദ്‌വ ജയിലിനകത്തായി. ഡല്‍ഹിയില് ഉദ്യോഗസ്‌ഥനായിരുന്ന പദ്‌വ ട്രെയിനകത്തുവച്ച് ഒരു നഴ്‌സിനെ കൊന്നുവെന്നാണ് കേസ്. എന്നാല് മന:പൂര്‍വ്വം ചെയ്‌ത കുറ്റമല്ലെന്ന് പദ്‌വ പറയുന്നു. തന്നെ കാണാനെത്തിയവരോടൊക്കെയും തൃപ്പൂണിത്തുറ സ്വദേശിയായ പദ്‌വ ഇതാവര്‍ത്തിച്ചു.\nതൃപ്പൂണിത്തുറയില്‍നിന്ന് ഏറെ ദൂരെ പനങ്ങാട് രണ്ട് സഹോദരന്‍മാര്‍ക്കും ഒരു സഹോദരിക്കും അനിയത്തിയായി പിറന്ന ബിയാട്രിസ്, ആലുവയിലെ മതപഠനശാലയിലെ പഠനംകഴിഞ്ഞ് തെരേസിയന് കര്‍മ്മലീത്താ സഭയിലെ കന്യാസ്‌ത്രീയായി ശിരോവസ്‌ത്രം അണിഞ്ഞകാലം. മതപുരോഹിതരുടെ ചൂഷണത്തിന് ഏറെ വിധേയമാകേണ്ടിവന്ന കൗമാരവും യൗവ്വനവും. ഏതോ നേര്‍ച്ചയുടെ ഫലമായി എടുത്തണിയേണ്ടിവന്ന ശിരോവസ്‌ത്രം ബിയാട്രിസിന് ഒരു ഭാരമായിരുന്നു. മോഹങ്ങള് പൂക്കുംമുന്നേ കരിഞ്ഞുണങ്ങിയത് കണ്ണീരായി പടര്‍ന്ന കാലം. പ്രീഡിഗ്രി പഠനകാലത്താണ് ശിരോവസ്‌ത്രമണിയുന്നത്. തുടര്‍ന്ന് നഴ്‌സിംഗ് പഠനം തുടങ്ങി. എറണാകുളത്തെ ഒരു ഹോസ്‌പിറ്റലില് നഴ്‌സായി ജോലിയും നേടി.\nട്രെയിനിലെ കൊലപാതകം നാടുനീളെ ചര്‍ച്ചയായ കാലം. ജയിലിനകത്ത് കഴിയുന്ന കൊലപാതകിയെക്കുറിച്ചോര്‍ത്തു. അയാള് കൊലചെയ്‌ത പെണ്‍കുട്ടിയെക്കുറിച്ചോര്‍ത്തു. സിറിഞ്ച് കൈയിലെടുക്കുമ്പോഴെക്കെയും ഇരമ്പിയാര്‍ക്കുന്ന തീവണ്ടിമുറിയിലെ ഒരിക്കലും കണ്ടിട്ടില്ലാത്ത നഴ്‌സിന്റെ നിലവിളി കേട്ടു. അങ്ങനെയാണ് ജയിലിലേക്ക് ആദ്യ കത്തെത്തുന്നത്.- ''എന്തിനായിരുന്നു അങ്ങനെ ചെയ്‌തത്....?'' കുറച്ചു മാത്രമെഴുതിയ കത്തിലെ പ്രധാനചോദ്യം ഇതായിരുന്നു.\nജയിലിലെ ഇരുട്ടറയില് ഇരുന്നു പദ്‌വ ആ കത്ത് വായിച്ചു. തന്നോട് പലരും ചോദിച്ച ചോദ്യംതന്നെയാണെങ്കിലും അതിലെ നിഷ്‌കളങ്കതയും ഭയാനകതയും പദ്‌വയെ തളര്‍ത്തി. പദ്‌വ കാര്യങ്ങള് വിശദമാക്കി മറുപടിയെഴുതി. അരുതാത്ത ഒരു നിമിഷത്തിന്റെ വീഴ്‌ചയില് തകര്‍ന്നുടഞ്ഞ ജീവിതത്തെ കണ്ണീരില് ചാലിച്ച് അക്ഷരങ്ങള് കത്തില് തെളിഞ്ഞു. അതില്‍പിന്നെ ആശുപത്രിയില്‍നിന്നു ജയിലിലേക്കും തിരിച്ചും കത്തുകള് ഏറെ വന്നു.\nഉള്ളില് കെട്ടുപൊട്ടിക്കാതെ തടഞ്ഞുനിര്‍ത്തിയ വികാരങ്ങള്‍ക്ക് തുടുപ്പേറി. ഹൃദയത്തില് പ്രണയം നുരഞ്ഞുതുടങ്ങി. കത്തിലെ അക്ഷരങ്ങള്‍ക്ക് പ്രണയത്തിന്റെ നനവ്. ശിരോവസ്‌ത്രത്തിന്റെ മറവില് ഒളിപ്പിച്ച് അടക്കിനിര്‍ത്തിയ പ്രണയത്തിന് തിളക്കമേറി. മുന്നില് ഇനിയും ജീവിതമുണ്ടെന്നും മനസിന്റെ പരിവര്‍ത്തനമാണ് ആവശ്യമെന്നും ബിയാട്രിസ് എഴുതി. മന:പരിവര്‍ത്തനത്തിലൂടെ നന്മയുടെ പാതയിലേക്ക് മെല്‍വിന് പദ്‌വ പതിയെനടന്നു. കൈപിടിച്ച് ബിയാട്രിസും. അതിനിടയില് എപ്പോഴോ ആണ് ഒന്നിച്ചു ജീവിക്കാനുള്ള ആഗ്രഹം പദ്‌വ പ്രകടിപ്പിച്ചത്. പ്രണയത്തിന്റെ ശക്‌തിയില് ശിരോവസ്‌ത്രം അടര്‍ന്നുവീണു. പള്ളിയുടെ പടികടന്ന് പുതുജീവിതത്തിലേക്ക് കടന്നത്, ഒരു പരോള് കാലത്ത്.\nപുരോഹിതര്‍ക്ക് ഞെട്ടലിന്റെ നാളുകള്. അവരുടെ പീഡനത്തില്‍നിന്ന് പുറത്തുകടക്കാന് കഴിഞ്ഞതിന്റെ ആശ്വാസത്തില് ബിയാട്രിസ് നെടുവീര്‍പ്പിട്ടു. 14 വര്‍ഷംകഴിഞ്ഞാല് ഇരുട്ടറയില്‍നിന്ന് പുറത്തെത്തി ജീവിതം പൂക്കുന്ന കാലത്തെ സ്വപ്‌നം കണ്ടു. എന്നാല് വര്‍ഷം 22 കഴിഞ്ഞിട്ടും മെല്‍വിന് പദ്‌വ അകത്തുതന്നെ. എന്തുകൊണ്ട് ഇത്രയും കാലം..? ആരൊക്കെയോ ചേര്‍ന്ന് കളിക്കുന്നുണ്ടെന്ന് ബിയാട്രിസിനറിയാം. എന്നാല് ഇവരുടെ പേരുകള് ഉറക്കെ വിളിച്ചു പറയാന് പേടിയാണ്. താന് സഭാവസ്‌ത്രം ഉപേക്ഷിച്ചു വിവാഹിതയായതില് യാഥാസ്‌ഥിതികരായ സഭാ അധികാരികളില്‍നിന്നു പീഡനങ്ങള് അനുഭവിച്ചിട്ടുണ്ടെന്ന് ഹൈക്കോടതിയില് നല്‍കിയ ഹര്‍ജിയില് ചൂണ്ടിക്കാട്ടിയതുതന്നെ ആശങ്കയോടെയാണ്. പദ്‌വയ്‌ക്ക് ശിക്ഷാ കാലാവധി നീളുന്നതിന് കാരണവും മറ്റൊന്നുമല്ലെന്ന് ബിയാട്രിസ് കരുതുന്നു. അതേ, പീഡനത്തിന്റെ ആവര്‍ത്തനം. ഹര്‍ജി പരിഗണിച്ച ജസ്‌റ്റിസ് ആന്റണി ഡൊമിനിക്ക് സര്‍ക്കാരിനും ശിക്ഷ ഇളവ് അനുവദിക്കുന്നതിനുളള ഉപദേശക സമിതിക്കും ഇന്നലെ നോട്ടീസ് അയച്ചു.\nശിരോവസ്‌ത്രത്തില്‍നിന്ന് പുറത്തുവന്നതില്‍പിന്നെ സ്വന്തം വീട്ടിലേക്ക് പോയിട്ടില്ല. തൃപ്പൂണിത്തുറ ഏറനാട്ടെ കൊച്ചുവീട്ടില് ബിയാട്രിസിന് കൂട്ടിനുള്ളത് മെല്‍വിന് പദ്‌വയുടെ 63 വയസുകാരി അമ്മയും പറക്കമുറ്റാത്ത രണ്ടു മക്കളും. എറണാകുളത്തെ ഒരു സ്വകാര്യ ആശുപത്രിയില് നഴ്‌സായി പ്രവര്‍ത്തിക്കുമ്പോഴുള്ള ശമ്പളംകൊണ്ട് ജീവിതത്തിന്റെ രണ്ടറ്റവും കൂട്ടിമുട്ടിക്കുന്നു. ബന്ധുക്കളൊന്നും വരാറില്ല, ആരുടെയടുത്തും പോകാറുമില്ല. ആരോടും ശത്രുതയില്ല. ആരേയും കുറ്റപ്പെടുത്തുന്നുമില്ല. ഒഭ്യര്‍ത്ഥന മാത്രമേയുള്ളൂ, ബിയാട്രിസിന്. പരോളില്‍മാത്രം പൂക്കുന്ന പ്രണയകാലം ജീവിതത്തില് മഴുവനായി ഉണ്ടാകണം. ഒന്നിച്ചു ജീവിക്കാന് അനുവദിക്കണം. പ്ലീീീസ്....\n2010, ഒക്‌ടോബർ 22 6:53 PM\nസഭ സമൂ‍ഹത്തീലെ തിന്മതന്നെ !!!!!


WhatsApp doubles group voice, video call limit to eight; available next week-കാത്തിരിപ്പിന് വിരാമം; വാട്സാപ് വീഡിയോ കോളിൽ ഇനി കൂടുതൽ ആളുകളുമായി സംവദിക്കാം\nവീഡിയോ കോളിങ് പ്ലാറ്റ്ഫോമിൽ മറ്റുവള്ളവർക്ക് ഒരു വലിയ വെല്ലുവിളിയാകാൻ വാട്സാപ്പിന് ഇതിലൂടെ സാധിക്കും\nUpdated: April 25, 2020 2:38:10 pm\nലോകത്ത് ഏറ്റവും കൂടുതൽ ആളുകൾ ഉപയോഗിക്കുന്ന മെസേജിങ് പ്ലാറ്റ്ഫോമുകളിൽ ഒന്നാണ് വാട്സാപ്പ്. ആഗോളതലത്തിൽ2ബില്യൻ ആളുകൾ വാട്സാപ്പ് ഉപയോഗിക്കുന്നതായാണ് കണക്കുകൾ പറയുന്നത്. അതുകൊണ്ട് ഇത്രത്തോളം ഉപഭോക്താക്കളെ തൃപ്തിപ്പെടുത്തി മുന്നോട്ട് പോകുകയെന്ന വലിയ ദൗത്യം വാട്സാപ്പിന് മുന്നിലുണ്ട്. ഇതിനായി ഓരോ ആഴ്ചയിലും പുതിയ അപ്ഡേഷനുകൾ ആപ്ലിക്കേഷനിൽ ഉൾപ്പെടുത്താൻ കമ്പനി അതീവ ശ്രദ്ധാലുക്കളാണ്.\nഈ ലോക്ക്ഡൗൺ കാലത്തും ഉപയോക്താക്കൾക്ക് ഉപയോഗപ്രദമാകുന്ന തരത്തിൽ ഒരുപിടി ഫീച്ചറുകൾ അവതരിപ്പിക്കുമെന്ന വാർത്തകൾ നേരത്തെ തന്നെ സജീവമായിരുന്നു. അതിൽ ഏറ്റവും പ്രധാനപ്പെട്ടത് വാട്സാപ്പ് വീഡിയോ/ഗ്രൂപ്പ് കോളുകളിൽ ഒരേ സമയം പങ്കെടുക്കാവുന്ന ആളുകളുടെ എണ്ണം വർധിപ്പിക്കുക എന്നതായിരുന്നു. നിലവിൽ നാല് പേർക്ക് മാത്രമാണ് ഒരേസമയം വാട്സാപ്പിലൂടെ സംവദിക്കാൻ സാധിക്കുന്നത്.\nഇത് ഇരട്ടിയാക്കിയിരിക്കുകയാണ് കമ്പനി. വരും ദിവസങ്ങളിൽ ഏറ്റവും പുതിയ അപ്ഡേഷനിൽ ഈ ഫീച്ചറുണ്ടാകുമെന്ന് കമ്പനി ഉറപ്പ് തരുന്നു. ആൻഡ്രോയ്ഡ്, ഐഒഎസ് പ്ലാറ്റ്ഫോമുകളിൽ ഉടൻ തന്നെ അപ്ഡേഷൻ ലഭ്യമാകുമെന്ന് വാട്സാപ്പ് തലവൻ വിൽ ക്യാച്ച്കാർട്ട് അറിയിച്ചു.\nRead Also: ഡാർക്ക് വെബിൽ വിറ്റത് 267 ദശലക്ഷം ഫെയ്സ്ബുക്ക് അക്കൗണ്ട് വിവരങ്ങൾ; എങ്ങനെ പ്രൊഫൈൽ സുരക്ഷിതമാക്കാം?\nകഴിഞ്ഞ കുറച്ച് നാളുകളായി വാട്സാപ്പിന്റെ പരിഗണനയിലുള്ള കാര്യമായിരുന്നെങ്കിലും കൊറോണ വൈറസിന്റെ വ്യാപനം തടയുന്നതിന് വിവിധ രാജ്യങ്ങൾ ലോക്ക്ഡൗൺ പ്രഖ്യാപിച്ചതോടെയാണ് ഇതിന്റെ ആവശ്യകത വർധിച്ചത്. ജോലി ആവശ്യങ്ങൾക്കും തങ്ങളുടെ പ്രിയപ്പെട്ടവരുമായി ബന്ധപ്പെടാനുമെല്ലാം ആളുകൾ സൂം, സ്കൈപ് മുതലായ ആപ്ലിക്കേഷനുകളാണ് കൂടുതലായും ഉപയോഗിച്ചിരുന്നത്. സൂം ഉപയോക്താക്കളുടെ എണ്ണത്തിൽ വലിയ വർധനവാണ് രേഖപ്പെടുത്തിയത്. 300 മില്യൺ ഉപയോക്താക്കളായതായി കമ്പനി കഴിഞ്ഞ ദിവസം അറിയിച്ചിരന്നു.\nവീഡിയോ കോളിങ് പ്ലാറ്റ്ഫോമിൽ മറ്റുവള്ളവർക്ക് ഒരു വലിയ വെല്ലുവിളിയാകാൻ വാട്സാപ്പിന് ഇതിലൂടെ സാധിക്കും. അതിന് കാരണവും വലിയൊരു ശൃഖല ഉണ്ടെന്നതാണ്. അതോടൊപ്പം ഇൻഡ്-ടൂ-എൻഡ് എൻക്രിപ്റ്റഡാണ് വാട്സാപ്പിലെ വീഡിയോ കോളായാലും വോയ്സ് കോളായാലും. അയയ്ക്കുന്ന ആൾക്കും സ്വീകർത്താവിനും മാത്രമേ അത് ലഭ്യമാകുകയുള്ളൂ.\nWeb Title: Whatsapp doubles group voice video call limit to eight available next week


karnataka-ragging-kazhikode medicalncollege-edappal Archives - Calicut Journal\nHome » Tag Archives: karnataka-ragging-kazhikode medicalncollege-edappal\nTag Archives: karnataka-ragging-kazhikode medicalncollege-edappal\nകര്‍ണ്ണാടകയില് മലയാളി വിദ്യാര്‍ത്ഥിനിക്ക് സീനിയേഴ്സിന്‍റെ ക്രൂരമായ റാഗിങ്ങ്; ഗുരുതരാവസ്ഥയില് കഴിയുന്ന മലയാളി നേഴ്സിങ് വിദ്യാര്‍ത്ഥിനിയെ കോഴിക്കോട് മെഡിക്കല് കോളേജില് പ്രവേശിപ്പിച്ചു\nകര്‍ണാടകയില് ക്രൂരമായ റാഗിംഗിന് ഇരയായ മലയാളി വിദ്യാര്‍ത്ഥിനി യെ ഗുരുതരാവസ്ഥയില് കോഴിക്കോട് മെഡിക്കല് കൊളേജില് പ്രവേശിപ്പിച്ചു. ഗുല്‍ബര്‍ഗയില് നഴ്‌സിംഗിന് പഠിക്കുന്ന അശ്വതിയാണ് റാഗിംഗിന് ഇരയായത്. എടപ്പാള് സ്വദേശിനിയാണ്. ക്ലീനിംഗ് ലോഷന് കുടിപ്പിച്ചതാണ് ഗുരുതരാവസ്ഥയിലാകാന് കാരണമെന്ന് ആശുപത്രി അധികൃതര് അറിയിച്ചു. ക്രൂരമായ റാഗിംഗിനിടെ ടോയ്‌ലറ്റ് വൃത്തിയാക്കാന് വെച്ചിരുന്ന ലോഷന് കുടിപ്പിക്കുകയായിരുന്നു. പെണ്‍കുട്ടിയുടെ അന്നനാളം വെന്തുരുകിയ നിലയിലാണ്. പെണ്‍കുട്ടിക്ക് രണ്ട് ദിവസമായി ഭക്ഷണം കഴിക്കാന് കഴിഞ്ഞിട്ടില്ല. ട്യൂബിലൂടെ ദ്രാവക രൂപത്തിലാണ് ഭക്ഷണം നല്‍കുന്നത്. മെയ് 9നാണ് അശ്വതിയെ സീനിയര് വിദ്യാര്‍ത്ഥികള് ക്രൂരമായി റാഗ് ചെയ്തത്. മലയാളി വിദ്യാര്‍ത്ഥികളാണ് ഇവര് എന്നാണ് ...


തൃശൂര് മേയര് സ്ഥാനാര്‍ഥി ബി.ഗോപാലകൃഷ്ണന് ബി.ജെ.പിയുടെ സിറ്റിങ് സീറ്റില് തോറ്റു Thrissur mayoral candidate B Gopalakrishnan lost the BJP seat\nHome News Kerala തൃശൂര് മേയര് സ്ഥാനാര്‍ഥി ബി.ഗോപാലകൃഷ്ണന് ബി.ജെ.പിയുടെ സിറ്റിങ് സീറ്റില് തോറ്റു\nDecember 16, 2020, 5:48 am\nതൃശൂര്: കോര്‍പറേഷനിലെ ബി.ജെ.പി മേയര് സ്ഥാനാര്‍ഥി ബി.ഗോപാലകൃഷ്ണന് തോറ്റു. സിറ്റിങ് സീറ്റായ കുട്ടന്‍കുളങ്ങര വാര്‍ഡില് സംസ്ഥാന വക്താവ് കൂടിയായ ഗോപാലകൃഷ്ണന് പരാജയപ്പെട്ടത് ബി.ജെ.പിക്ക് കനത്ത തിരിച്ചടിയായി. തൃശൂര് കോര്‍പറേഷനില് യു.ഡി.എഫ്-എല്.ഡി.എഫ് ഇഞ്ചോടിഞ്ച് പോരാടുമ്പോള് ബി.ജെ.പിക്ക് കാര്യമായ ചലനം സൃഷ്ടിക്കാനായിട്ടില്ല. തോല്‍വി മുന്‍കൂട്ടിക്കണ്ട ഗോപാലകൃഷ്ണന് കോണ്‍ഗ്രസും സി.പി.എമ്മും വോട്ട് മറിച്ചെന്ന് ആരോപിച്ചു.\nThrissur mayoral candidate B Gopalakrishnan lost the BJP seat\nPrevious articleകുവൈത്തില് സ്‌ഫോടകവസ്തുക്കള് കണ്ടെത്തി; വിമോചനയുദ്ധത്തില് ഇറാഖ് സേന ഉപയോഗിച്ചതെന്ന് നിഗമനം\nNext articleഖത്തര് ദേശീയദിന വെടിക്കെട്ട് വെള്ളിയാഴ്ച രാത്രി 8.30ന്; പൊതുജനങ്ങള്‍ക്കും കാണാം\nmtp - December 16, 2020, 11:06 am 0\nതിരുവനന്തപുരം: തദ്ദേശ തെരഞ്ഞെടുപ്പ് വോട്ടെണ്ണല് അവസാന ഘട്ടത്തിലേക്കടുക്കുമ്പോള് എല്.ഡി.എഫിന് ശക്തമായ മുന്നേറ്റം. ഗ്രാമപഞ്ചായത്തുകളില് 516ല് എല്‍ഡിഎഫും 374ല് യുഡിഎഫും മുന്നിട്ടുനില്‍ക്കുന്നു. എന്‍ഡിഎ 23 പഞ്ചായത്തുകളില് മുന്നിലുണ്ട്. 27 പഞ്ചായത്തുകളില് മറ്റുള്ളവരും മുന്നിലാണ്. ബ്ലോക്കിലും...


റെയ്ഡ് തുടരുന്നു... ദിലീപിന്‍റെ വീട്ടിൽ തോക്ക് തേടി പൊലീസ്, നടിയെ ആക്രമിച്ച ദൃശ്യങ്ങളും തിരയുന്നു.. മുഖം മറച്ച് ഇന്നോവകാറിൽ നടൻ എത്തിയപ്പോൾ ! - metromatinee.com Lifestyle Entertainment & Sports\nറെയ്ഡ് തുടരുന്നു… ദിലീപിന്‍റെ വീട്ടിൽ തോക്ക് തേടി പൊലീസ്, നടിയെ ആക്രമിച്ച ദൃശ്യങ്ങളും തിരയുന്നു.. മുഖം മറച്ച് ഇന്നോവകാറിൽ നടൻ എത്തിയപ്പോൾ !\nനടിയെ ആക്രമിച്ച കേസുമായി ബന്ധപ്പെട്ട് നടൻ ദിലീപിന്‍റെ വീട്ടിൽ തിരച്ചിൽ തുടരുകയാണ്. തിരച്ചിലിൽ തോക്ക് കണ്ടെത്താനുള്ള ശ്രമവുമായി ക്രൈംബ്രാഞ്ച് അന്വേഷണസംഘം. ഉദ്യോഗസ്ഥരെ അപായപ്പെടുത്താൻ ശ്രമിച്ചുവെന്ന വെളിപ്പെടുത്തലിൽ ദിലീപിന്‍റെ കയ്യിൽ തോക്ക് ഉണ്ടായിരുന്നുവെന്ന് സംവിധായകൻ ബാലചന്ദ്രകുമാർ പറഞ്ഞിരുന്നു. ആ തോക്കെവിടെ എന്ന് കൂടിയാണ് അന്വേഷണസംഘം തിരയുന്നത്. ഇതോടൊപ്പം നടിയെ ആക്രമിച്ച് പൾസർ സുനി പകർത്തിയ ദൃശ്യങ്ങൾ ആലുവയിലെ വീട്ടിലിരുന്ന് ദിലീപ് കണ്ടുവെന്ന് ബാലചന്ദ്രകുമാർ വെളിപ്പെടുത്തിയതിന്‍റെ അടിസ്ഥാനത്തിൽ ഈ ദൃശ്യങ്ങൾക്ക് വേണ്ടി സൈബർ വിദഗ്ധരും തെരച്ചിൽ നടത്തുന്നു.\nഈ തോക്ക് കണ്ടെടുക്കാന് കൂടിയാണ് ഇപ്പോഴത്തെ പരിശോധന എന്നാണ് വിവരം. ദിലീപിന് തോക്കുപയോഗിക്കാൻ ലൈസൻസില്ലെന്നാണ് പൊലീസ് നിലപാട്. വളരെ നിർണായകമായ തെളിവുകൾ തേടിയാണ് അന്വേഷണഉദ്യോഗസ്ഥർ ദിലീപിന്‍റെ വീട്ടിലും ബന്ധപ്പെട്ട സ്ഥാപനങ്ങളിലും റെയ്ഡ് നടത്തുന്നത്. എന്നാൽ എന്തെല്ലാം തെളിവുകൾ ലഭിക്കും എന്ന കാര്യം കാത്തിരുന്ന് കാണണം.\nറെയ്ഡ് മണിക്കൂർ പിന്നിടുമ്പോൾ, ദിലീപിന്‍റെ അഭിഭാഷകർ ആലുവയിലെ ‘പത്മസരോവരം’ എന്ന വീട്ടിലെത്തിയിട്ടുണ്ട്. ആലുവ പറവൂർക്കവലയിലെ ദിലീപിന്‍റെ വീട്, സഹോദരൻ അനൂപിന്‍റെ വീട്, ദിലീപിന്‍റെയും അനൂപിന്‍റെയും സിനിമാനിർമാണക്കമ്പനി ഗ്രാൻഡ് പ്രൊഡക്ഷൻസിന്‍റെ കൊച്ചി ചിറ്റൂർ റോഡിലുള്ള ഓഫീസ് എന്നിവിടങ്ങളിലാണ് നിലവിൽ റെയ്ഡുകൾ പുരോഗമിക്കുന്നത്. ദിലീപിന്‍റെയും സഹോദരന്‍റെയും വീട്ടിൽ എസ്പി മോഹനചന്ദ്രന്‍റെ നേതൃത്വത്തിലാണ് റെയ്ഡ്. ഗ്രാൻഡ് പ്രൊഡക്ഷൻസിൽ ഡിവൈഎസ്പി ബിജു പൗലോസിന്‍റെ നേതൃത്വത്തിലാണ് റെയ്ഡ്.\nഅന്വേഷണ ഉദ്യോഗസ്ഥരെ അപായപ്പെടുത്താനുള്ള ഗൂഢാലോചനാ കേസിൽ രണ്ടാം പ്രതിയെന്ന നിലയിലാണ് അനൂപിന്‍റെ വീട്ടിൽ പരിശോധന നടത്തുന്നത് എന്ന് എസ് പി മോഹനചന്ദ്രൻ വ്യക്തമാക്കി. വീട്ടിൽ ദിലീപുണ്ടെന്നും, സംസാരിച്ചുവെന്നും വിശദമായ പരിശോധന തുടരുകയാണെന്നുമല്ലാതെ മറ്റൊന്നും അദ്ദേഹം പറഞ്ഞതുമില്ല.\nഅന്വേഷണസംഘത്തെ ആക്രമിക്കാൻ ഗൂഢാലോചന നടത്തിയതുമായി ബന്ധപ്പെട്ട് ദിലീപിന്‍റെ മുൻകൂർ ജാമ്യഹർജി നാളെ ഹൈക്കോടതി പരിഗണിക്കാനിരിക്കുകയാണ്. ഇതിന് മുന്നോടിയായാണ് വ്യാപകപരിശോധന. ഒരു കാരണവശാലും ദിലീപിന് മുൻകൂർ ജാമ്യം അനുവദിക്കരുതെന്ന് അന്വേഷണസംഘം കോടതിയിൽ വാദിക്കും. ഇതിനായുള്ള തെളിവുകൾ ശേഖരിക്കാനാണ് പരിശോധന. ഒന്നാം പ്രതി ദിലീപ്, സഹോദരൻ അനൂപ്, സഹോദരീഭർത്താവ് സുരാജ് എന്നിവരാണ് ഹൈക്കോടതിയിൽ മുൻകൂർ ജാമ്യാപേക്ഷ നൽകിയിരിക്കുന്നത്.\nരാവിലെ 11.30-യോടെയാണ് ദിലീപിന്‍റെ വീട്ടിലേക്ക് അന്വേഷണഉദ്യോഗസ്ഥരെത്തിയത്. കുറേ നേരം കാത്ത് നിന്നിട്ടും ‘പത്മസരോവര’ത്തിന്‍റെ ഗേറ്റ് തുറന്നുകൊടുക്കാൻ വീട്ടിനകത്തുള്ള ആളുകൾ തയ്യാറായില്ല. പരിശോധനയ്ക്ക് എത്തിയ ക്രൈംബ്രാഞ്ച് ഉദ്യോഗസ്ഥരാണെന്ന് പറഞ്ഞിട്ടും ഗേറ്റ് തുറന്നില്ല. പിന്നീട് ഉദ്യോഗസ്ഥർ ഗേറ്റ് ചാടിക്കടന്ന് അകത്ത് കയറുകയായിരുന്നു. പിന്നീട് ദിലീപിന്‍റെ സഹോദരി വന്ന് ദിലീപിന്‍റെ വീട് തുറന്നുകൊടുത്തു.\nഅന്വേഷണ ഉദ്യോഗസ്ഥരെത്തിയപ്പോൾ വീട്ടിൽ ദിലീപ് ഉണ്ടായിരുന്നില്ല. റെയ്ഡ് തുടങ്ങി അരമണിക്കൂറിനകമാണ് വെള്ള ഇന്നോവ കാറിൽ ദിലീപ് എത്തിയത്. റെയ്ഡ് തുടങ്ങിയ ഉടൻ സഹോദരൻ അനൂപും സ്ഥലത്ത് എത്തി.\nനടിയെ ആക്രമിച്ച് പൾസർ സുനി പകർത്തിയ ഫോണിലെ മെമ്മറി കാർഡോ ആ ദൃശ്യങ്ങളുടെ ഒറിജിനലോ ഇത് വരെ അന്വേഷണസംഘത്തിന് കണ്ടെത്താനായിട്ടില്ല. ദിലീപിന്‍റെ നിർമാണക്കമ്പനിയായ ഗ്രാൻഡ് പ്രൊഡക്ഷൻസിൽ ഈ ദൃശ്യങ്ങൾ എപ്പോഴെങ്കിലും എത്തിയോ എന്നാണ് സൈബർ വിദഗ്ധരുടെ സംഘം പരിശോധിക്കുന്നത്. ഇവിടെയുള്ള ഏതെങ്കിലും കമ്പ്യൂട്ടറുകളിൽ ഈ ദൃശ്യങ്ങൾ സേവ് ചെയ്തിട്ടുണ്ടോ, ഏതെങ്കിലും ഘട്ടത്തിൽ സേവ് ചെയ്തിരുന്നോ എന്നാണ് പരിശോധിക്കുന്നത്. ഈ ദൃശ്യങ്ങൾ ഏതെങ്കിലും ഘട്ടത്തിൽ ഇവിടെയെത്തിയിരുന്നോ എന്നും അന്വേഷിക്കുന്നുണ്ട്. ഇവിടുത്തെ കമ്പ്യൂട്ടറുകളിലെ ഹാർഡ് ഡിസ്കുകൾ കസ്റ്റഡിയിൽ എടുത്തേക്കും. ദൃശ്യങ്ങൾ കിട്ടാനായി വിദഗ്ധ പരിശോധനയ്ക്ക് കസ്റ്റഡിയിലെടുക്കാനാണ് ആലോചിക്കുന്നത്. നടിയെ ആക്രമിച്ച കേസിലെ അന്വേഷണസംഘത്തെ സൈബർ വിദഗ്ധരുടെ പ്രത്യേകസംഘം തന്നെ ഈ കേസിൽ സഹായിക്കുന്നുണ്ട്.


വിഎസിന് പദവി നൽകുന്നതുമായി ബന്ധപ്പെട്ട് നിലവില് ചര്‍ച്ചകളൊന്നും നടക്കുന്നില്ല: പിണറായി | Webdunia Malayalam\nഅഞ്ജു ബോബി ജോര്‍ജിനെ അപമാനിച്ച സംഭവം: സാക്ഷര കേരളത്തിന് അപമാനമെന്ന് രമേശ് ചെന്നിത്തല\nസർക്കാർ സംവിധാനം ഉദ്യോഗസ്ഥർക്കു വേണ്ടി എന്നതല്ല, ഉദ്യോഗസ്ഥർ സർക്കാരിനു വേണ്ടി എന്നതാണ് ശരി: പിണറായി വിജയന്\nകൊച്ചി മെട്രോ അടുത്ത വര്‍ഷം മാർച്ചിൽ യാഥാർഥ്യമാക്കണം: പിണറായി വിജയന്\nആദര്‍ശം പറഞ്ഞാല് പാര്‍ട്ടിയുണ്ടാകില്ല; തോല്‍വിയുടെ ഉത്തരവാദിത്തം കെപിസിസി പ്രസിഡന്റിനുമുണ്ട്; വിഎം സുധീരനെതിരെ ആഞ്ഞടിച്ച് കെ ബാബു\nവി എസ് അച്യുതാനന്ദന് പദവി നൽകുന്നതുമായി ബന്ധപ്പെട്ട് ഇപ്പോള് ചര്‍ച്ചകളൊന്നും നടക്കുന്നില്ലെന്ന് മുഖ്യമന്ത്രി പിണറായി വിജയൻ. തിരുവനന്തപുരം പ്രസ് ക്ലബിൽ മീറ്റ് ദ് പ്രസിൽ സംസാരിക്കുകയായിരുന്നു അദ്ദേഹം. വി എസിന്റെ പദവി സംബന്ധിച്ച തീരുമാനം കേന്ദ്രകമ്മിറ്റി യോഗത്തിനു ശേഷം മാത്രമേ ഉണ്ടാകൂവെന്ന് വാര്‍ത്തകള് വന്നതിന് പിന്നാലെയാണ് മുഖ്യമന്ത്രിയുടെ പ്രതികരണം.\nവലിയ രീതിയില് ജനപിന്തുണ ലഭിച്ച് അധികാരത്തില് എത്തിയ എല്‍ഡി‌എഫ് സര്‍ക്കാര് ജനവിധിയെ മാനിച്ചുകൊണ്ടുള്ള ഭരണമാകും കാഴ്ചവയ്ക്കുക. അഴിമതിക്കെതിരായ നടപടികളുമായി മുന്നോട്ടുപോകും. മുന്നിൽവരുന്ന എല്ലാ പരാതികളും 30 ദിവസത്തിനകം തീർപ്പാക്കും. രാഷ്ട്രീയമായി ആരോടും പ്രതികാരം ചെയ്യാനില്ലെന്നും പിണറായി വ്യക്തമാക്കി.\nനിലവില് കേരളത്തിന്റെ സാമ്പത്തികനില അതീവഗുരുതരാവസ്ഥയിലാണ്. സിഎജി കണക്കനുസരിച്ച് സംസ്ഥാനത്തിന്റെ മൊത്തം കടം 1,54,057 കോടി രൂപയാണ്. സർക്കാരിനുമുന്നിലുള്ള പ്രതിസന്ധികൾ മറികടക്കാൻ ഭാവനാപൂർണമായ പദ്ധതികൾ ആവിഷ്കരിക്കുമെന്നും പിണറായി പറഞ്ഞു.\nമുല്ലപ്പെരിയാർ വിഷയം സംഘർഷത്തിലൂടെ പരിഹരിക്കാൻ കഴിയില്ല. തമിഴ്നാടുമായി ചർച്ചയിലൂടെ പ്രശ്നം പരിഹരിക്കാനാണ് ഉദ്ദേശിക്കുന്നത്. മുല്ലപ്പെരിയാർ ഡാം നിർമിക്കാൻ തമിഴ്നാടിന്റെ പൂര്‍ണ സഹകരണം ആവശ്യമാണെന്നും മുഖ്യമന്ത്രി പറ‍ഞ്ഞു.\nപിണറായി വിജയന് Thiruvanthapuram\nലാവ്‌ലിൻ കേസ്; സ്വകാര്യ ഹർജി തള്ളി\nലാവ്‌ലിൻ കേസിലെ സ്വകാര്യ ഹർജികൾ ഹൈക്കോടതി തള്ളി. റിവിഷൻ ഹർജി നൽകാൻ സി ബി ഐയ്ക്ക് ...\nഅഞ്ജുവിനോട് മോശമായി പെരുമാറിയിട്ടില്ല; വിമാനയാത്രയെക്കുറിച്ച് ചോദിച്ചത് എങ്ങനെ അപമാനമാകും - കായികമന്ത്രിക്കെതിരെ പരാതിയൊന്നും ലഭിച്ചിട്ടില്ലെന്ന് മുഖ്യമന്ത്രി\nസ്പോര്‍ട്സ് കൌണ്‍സില് പ്രസിഡന്റ് അഞ്ജു ബോബി ജോര്‍ജിനോട് കായികമന്ത്രി ഇപി ജയരാജന് ...\nകായിക താരങ്ങള് രാഷ്ട്രീയ പാര്‍ട്ടിയുടെ കൊടിപിടിച്ച് നടക്കണമെന്ന് പറഞ്ഞാല് അത് നടക്കില്ല: തിരുവഞ്ചൂര് രാധാകൃഷ്ണന്\nകായിക മന്ത്രി ഇ പി ജയരാജനെതിരെ രൂക്ഷ വിമര്‍ശനവുമായി മുന് കായികമന്ത്രി തിരുവഞ്ചൂര് ...\nഅഞ്ജു ബോബി ജോര്‍ജിന്റെ പരാതി സാക്ഷര കേരളത്തിന് അപമാനമാണെന്ന് പ്രതിപക്ഷ നേതാവ് രമേശ് ...


ആര്.എസ്.എസുകാരോട് കത്തി താഴെയിടാന് നരേന്ദ്രമോദി ഉപദേശിക്കണം; മനുഷ്യരെക്കൊല്ലാന് പുതിയ രീതികളുമായാണ് ആര്.എസ്.എസ് പരിശീലനമെന്നും കോടിയേരി | DoolNews\nആര്.എസ്.എസുകാരോട് കത്തി താഴെയിടാന് നരേന്ദ്രമോദി ഉപദേശിക്കണം; മനുഷ്യരെക്കൊല്ലാന് പുതിയ രീതികളുമായാണ് ആര്.എസ്.എസ് പരിശീലനമെന്നും കോടിയേരി\nTuesday, 8th May 2018, 5:23 pm\nകണ്ണൂര്: കേരളത്തിലെ ആര്.എസ്.എസുകാരോട് കൊലക്കത്തി താഴെ വെക്കാന് നരേന്ദ്രമോദി ഉപദേശിക്കണമെന്ന് സി.പി.ഐ.എം സംസ്ഥാന സെക്രട്ടറി കോടിയേരി ബാലകൃഷ്ണന്. സി.പി.ഐ.എം പ്രവര്‍ത്തകര് പ്രകോപിതരാകരുതെന്നും സംസ്ഥാന വ്യാപകമായി സമാധാനപരിപാടികള് സംഘടിപ്പിക്കുമെന്നും കോടിയേരി പറഞ്ഞു.\nആര്.എസ്.എസുകാര് കേന്ദ്രഭരണത്തിന്റെ തണലില് ആക്രമണ പരമ്പരകള് തുടരുകയാണ്. ജനങ്ങളെ ഭയവിഹ്വലരാക്കി പ്രകോപനാന്തരീക്ഷം സൃഷ്ടിച്ച് സമാധാനാന്തരീക്ഷം തകര്‍ക്കാനു്ള്ള ഗൂഢ പദ്ധതിയുടെ ഭാഗമായിട്ടാണ് കണ്ണൂരില് സി.പി.ഐ.എം നേതാവായ കണ്ണിപ്പൊയില് ബാബുവിനെ വെട്ടിക്കൊന്നത്. കണ്ണൂരില് സമാധാനം തകര്‍ക്കാനാണ് ബി.ജെ.പി ശ്രമം. ഒരു പ്രകോപനവുമില്ലാതെ വീട്ടിലേക്ക് പോവും വഴിയാണ് ബാബുവിനെ പതിയിരുന്ന് ആക്രമിച്ച് കൊലപ്പെടുത്തിയത്. കൂത്ത് പറമ്പിലെ തൊക്കിലങ്ങാടിയില് ആര്.എസ്.എസ് ശിബിരത്തില് ആസൂത്രണം ചെയ്ത കാര്യമാണ് അവര് ഇപ്പോള് നടപ്പിലാക്കിയതെന്നും കോടിയേരി ആരോപിച്ചു.\nപുതിയ രീതിയിലുള്ള പരിശീലനങ്ങളാണ് മനുഷ്യനെ കൊല്ലാന് ആര്.എസ്.എസ് നല്‍കുന്നത്. എല്.ഡി.എഫ് സര്‍ക്കാര് അധികാരത്തില് വന്നതിന് ശേഷം ആര്.എസ്.എസുകാര് ഇതുവരെ 15 സി.പി.ഐ.എം പ്രവര്‍ത്തകരെയാണ് കൊലപ്പെടുത്തിയതെന്നും കോടിയേരി പറഞ്ഞു.


നമ്മൾ ബ്രേക്ക്ഫാസ്റ്റിന് ദോശയും ചപ്പാത്തിയുമൊക്കെ ഉണ്ടാക്കിയും കഴിച്ചും മടുത്തവർക്ക് ട്രൈ ചെയ്തു നോക്കാവുന്ന ഒരു വെറൈറ്റി ആയിട്ടുള്ള അടിപൊളി ബ്രേക്ക്ഫാസ്റ്റ് റെസിപ്പിയാണ് നമ്മൾ ഇവിടെ ചെയ്യാൻ പോകുന്നത്. ഈ ബ്രേക്ക്ഫാസ്റ്റ് ആണ് നിങ്ങൾ ഉണ്ടാകുന്നത് എങ്കിൽ ഇതിന് പ്രത്യേകിച്ച് കറികളൊന്നും വേണ്ട കൂടെ കഴിക്കാൻ.\nനമ്മുടെ വീടുകളിൽ എപ്പോഴും ഉണ്ടാകുന്ന രണ്ടു മൂന്നു ചേരുവകൾകൊണ്ട് വളരെ എളുപ്പത്തിൽ നമുക്കിത് ഉണ്ടാക്കാവുന്നതാണ്. മുട്ടയൊക്കെ ചേർത്തിട്ടുള്ള ഒരു അടിപൊളി എഗ്ഗ് പൂരിയാണ് നമ്മൾ ഇന്ന് തയ്യാറാകുന്നത്. അതിനായി ആദ്യം ഒരു ബൗളിലേക്ക് 1 1/2 കപ്പ് മൈദ എടുക്കുക. അതിനുശേഷം അതിലേക്ക് ആവശ്യത്തിനുള്ള ഉപ്പും കുറേശെ\nവെള്ളം ചേർത്ത് പൂരിക്ക് മാവ് കുഴകുന്നതു പോലെ കുഴച്ചെടുക്കുക. എന്നിട്ട് കുറേശെ മാവ് കയ്യിലെടുത്ത് ചെറിയ ചെറിയ ബോളുകളാക്കി മാറ്റിവെക്കുക. ഇനി ഇതിനുള്ളിൽ നിറക്കാനുള്ളത് അടുത്തതായി തയ്യാറാക്കണം. അതിനായി ഒരു ബൗളിലേക്ക്3കോഴിമുട്ട പൊട്ടിച്ചൊഴിക്കുക. പിന്നീട് അതിലേക്ക് 1 ചെറിയ സവാള അരിഞ്ഞത്, പച്ചമുളക് അരിഞ്ഞത്, മല്ലിയില,\nആവശ്യത്തിനുള്ള ഉപ്പ് എന്നിവ ചേർത്ത് നല്ലപോലെ മിക്സ് ചെയ്‌ത് മാറ്റിവെക്കുക. അടുത്തതായി മാവ് ചപ്പാത്തി പരത്തുന്നതുപോലെ പരത്തിയെടുക്കുക. അതിനുശേഷം ഇതിന് മുകളിൽ തയാറാക്കി വെച്ചിരിക്കുന്ന മുട്ടയുടെ മിക്സ് കുറച്ചു ഒഴിച്ച് കൊടുക്കാം. ബാക്കി വിവരങ്ങൾക്ക് വീഡിയോ മുഴുവനായും കാണൂ. Video credit: She book


പുതിയ കക്ഷികള്‍ക്ക് സിപിഎം കൂടുതല് സീറ്റുകള് വിട്ടുനല്‍കും; സ്ഥാനാര്‍ഥികള് പത്താം തീയതിക്കകം kerala-assembly-election/cpm-candidates-ldf-seat-allocation\nHome News Kerala പുതിയ കക്ഷികള്‍ക്ക് സിപിഎം കൂടുതല് സീറ്റുകള് വിട്ടുനല്‍കും; സ്ഥാനാര്‍ഥികള് പത്താം തീയതിക്കകം\nപുതിയ കക്ഷികള്‍ക്ക് സിപിഎം കൂടുതല് സീറ്റുകള് വിട്ടുനല്‍കും; സ്ഥാനാര്‍ഥികള് പത്താം തീയതിക്കകം\nFebruary 27, 2021, 3:22 pm\nതിരുവനന്തപുരം: എല്‍ഡിഎഫിലെ പുതിയ കക്ഷികള്‍ക്ക് സിപിഎം കൂടുതല് സീറ്റുകള് വിട്ടു നല്‍കും. ഘടകക്ഷികളില് നിന്ന് കൂടുതല് സീറ്റ് ഏറ്റെടുക്കേണ്ടതില്ലെന്നും തീരുമാനമായി. സിപിഎം സംസ്ഥാന സെക്രട്ടറിയേറ്റിലാണ് ഇത് സംബന്ധിച്ച് ധാരണ.\nമാര്‍ച്ച് ഒന്നാം തിയതി മുതല് സ്ഥാനാര്‍ഥി നിര്‍ണയം സംബന്ധിച്ച കാര്യങ്ങള് ചര്‍ച്ചയാകും. 4,5 തിയതികളിലായി സംസ്ഥാന കമ്മിറ്റി ചേരും. പത്താം തീയ്യതിക്കുള്ളില് സ്ഥാനാര്‍ഥികളെ സംബന്ധിച്ച് ഏകദേശ ധാരണയുണ്ടാക്കണമെന്ന തീരുമാനത്തിലാണ് സംസ്ഥാന സെക്രട്ടറിയേറ്റ് പിരിഞ്ഞിരിക്കുന്നത്.\nരണ്ടാം ഘട്ട ഉഭയകക്ഷി ചര്‍ച്ചകള് ചൊവ്വാഴ്ചയോ ബുധനാഴ്ചയോ ആരംഭിക്കും. സിപിഐയില് നിന്നടക്കം കൂടുതല് സീറ്റുകള് എടുക്കില്ല. അതേസമയം ജനാധിപത്യ കേരള കോണ്‍ഗ്രസില് നിന്ന് കൂടുതല് സീറ്റുകള് ഏറ്റെടുത്തേക്കും.\nകേരള കോണ്‍ഗ്രസ് ജോസ് കെ.മാണി വിഭാഗം, എല്‍ജെഡി തുടങ്ങിയ എല്‍ഡിഎഫില് പുതുതായി എത്തിയിട്ടുള്ള കക്ഷികള്‍ക്ക് നല്‍കുന്ന ഭൂരിപക്ഷം സീറ്റുകളും സിപിഎമ്മിന്റെ അക്കൗണ്ടില് നിന്ന് വിട്ടുനല്‍കാനാണ് തീരുമാനം. ഇതനുസരിച്ച് എട്ടോ ഒമ്പതോ സീറ്റുകളില് സിപിഎമ്മിന് വിട്ടുവീഴ്ച ചെയ്യേണ്ടി വരുമെന്നാണ് വിലയിരുത്തല്. കഴിഞ്ഞ തവണ 92 സീറ്റില് സിപിഎം മത്സരിച്ചിരുന്നു.\nPrevious articleഅസം ഡി.എസ്.പിയായി കായിക താരം ഹിമ ദാസ്\nNext articleഖത്തറില് ഇന്ന് 460 പേര്‍ക്ക് കോവിഡ്; 423 പേര്‍ക്ക് രോഗമുക്തി


K surendran slams Pinarayi government | ബിജെപി നേതാക്കളെ ആക്രമിച്ചാൽ കൈയ്യും കെട്ടി നോക്കിയിരിക്കില്ല;സർക്കാരിനെതിരെ സുരേന്ദ്രൻ - Malayalam Oneindia\nUpdated: Fri, Oct 23, 2020, 19:29 [IST]\nതിരുവനന്തപുരം;സ്വർണ്ണക്കള്ളക്കടത്ത് കേസിന്റെ ഗൂഡാലോചനയിൽ മുഖ്യമന്ത്രിയുടെ പ്രിൻസിപ്പൽ സെക്രട്ടറി ശിവശങ്കരന് പങ്കുണ്ടെന്ന ഇഡിയുടെ റിപ്പോർട്ട് സർക്കാരിന്റെ എല്ലാ വാദമുഖങ്ങളും പൊളിക്കുന്നതാണെന്ന് ബിജെപി സംസ്ഥാന പ്രസിഡന്റ് കെ സുരേന്ദ്രൻ. ശിവശങ്കരനെ കോൺടാക്ട് പൊയിന്റാക്കിയ മുഖ്യമന്ത്രി ഉടൻ രാജിവെക്കണമെന്ന് തൃശ്ശൂരിൽ നടന്ന വാർത്താസമ്മേളനത്തിൽ അദ്ദേഹം ആവശ്യപ്പെട്ടു. രാജ്യദ്രോഹകേസിന്റെ ഗൂഢാലോചനയിൽ മുഖ്യമന്ത്രിയുടെ പ്രിൻസിപ്പൽ സെക്രട്ടറി പങ്കെടുത്തത് സംസ്ഥാനത്തിന് നാണക്കേടാണെന്നും സുരേന്ദ്രൻ പറഞ്ഞു. സുരേന്ദ്രന്റെ വാക്കുകൾ\nകേരളത്തിൽ കൊവിഡ് രോഗികളോട് മനുഷ്യത്വരഹിതമായ സമീപനമാണ് സർക്കാർ സ്വീകരിക്കുന്നത്. തൃശ്ശൂരിൽ കൊവിഡ് രോ ഗിയായ വയോധികയെ കെട്ടിയിട്ട സംഭവം ഉണ്ടായിരിക്കുന്നു. കോഴിക്കോട് മെഡിക്കൽ കോളേജിൽ ജനറൽ ഐ.സി.യുവിലാണ് കൊവിഡ് രോ ഗിയെ ചികിത്സിച്ചത്. കളമശ്ശേരി മെഡിക്കൽ കോളേജിൽ പുറത്തുവരുന്ന റിപ്പോർട്ടുകൾ ഞെട്ടിക്കുന്നതാണ്. മരിച്ച രോ ഗിയോട് ആശുപത്രി അധികൃതർ അനാസ്ഥ കാണിച്ചെന്ന് മനസിലായിരിക്കുകയാണ്.\nരോഗികളെ ആശുപത്രിയിലെത്തിക്കാൻ ആംബുലൻസുകളില്ല. ഉള്ളതിൽ കെയർ ടേക്കർമാരില്ല. ടെസ്റ്റ് പൊസിറ്റിവിറ്റിയുടെ കാര്യത്തിൽ കേരളം ഒന്നാംസ്ഥാനത്താണ്. മരണനിരക്ക് കുറ‍ഞ്ഞത് തങ്ങളുടെ നേട്ടമാണെന്നാണ് സർക്കാർ പറയുന്നത്. ഇത് അടിസ്ഥാനരഹിതമായ കാര്യമാണ്.\nസർക്കാരിന് ദിശാബോധം നഷ്ടമായിരിക്കുന്നു. ദയനീയമായി സർക്കാർ പരാജയപ്പെട്ടിരിക്കുന്നു. സർക്കാരിന് ഉപദേശം നൽകുന്നവർക്ക് ശാസ്ത്രീയബോധമില്ല.\nകള്ളക്കടത്തുകാരെയും മാഫിയകളേയും സംരക്ഷിക്കുന്ന സർക്കാർ കൊവിഡ് പ്രതിരോധത്തെ അവഗണിക്കുകയാണ്. വാളയാർ സംഭവത്തിൽ പ്രതികളെ വീണ്ടും വീണ്ടും സഹായിക്കുകയാണ് സർക്കാരെന്ന് ഇരകളുടെ അമ്മ പറയുന്നു. ഇതാണോ പിണറായി വിജയന്റെ സ്ത്രീശാക്തീകരണമെന്ന് സുരേന്ദ്രൻ ചോദിച്ചു. സർക്കാരിനെതിരെ സമരം ശക്തമാക്കും.\nനവംബർ ഒന്ന് കേരളപിറവി ദിനത്തിൽ സമരശ‍ൃംഖല സംഘടിപ്പിക്കും. കൊവിഡ് പ്രോട്ടോകോൾ പാലിച്ച് 50 മീറ്റർ വ്യത്യാസത്തിൽ അഞ്ച് പേരെ പങ്കെടുപ്പിച്ചാണ് നിൽപ്പുസമരം നടത്തുക. സർക്കാരിനെതിരെ പ്രതികരിക്കുന്നവരെ കള്ളക്കേസിൽ കുടുക്കാൻ ശ്രമിക്കാനാണ് ഇടതുസർക്കാർ ശ്രമിക്കുന്നത്.\nമിസോറാം മുൻ ഗവർണ്ണർ കുമ്മനത്തിനെതിരെ പരാതിയില്ലാഞ്ഞിട്ട് പോലും സർക്കാർ കേസെടുത്തു. കേരളത്തിന്റെ പൊതുസമൂഹത്തിൽ തെളിമയോടെ നിൽക്കുന്ന ഒരാളെ ഇങ്ങനെ വ്യക്തിഹത്യ ചെയ്യാമെന്നാണോ പിണറായി കരുതുന്നത്? ബി.ജെ.പി നേതാക്കളെ പൊലീസിനെ ചട്ടുകമാക്കി ജനാധിപത്യവിരുദ്ധമായി ആക്രമിച്ചാൽ പാർട്ടി കയ്യുംകെട്ടിയിരിക്കില്ലെന്നും സുരേന്ദ്രൻ പറഞ്ഞു.\nബിജെപി കെ സുരേന്ദ്രന് പിണറായി വിജയന് കുമ്മനം രാജശേഖരന് bjp k surendran pinarayi vijayan politics


രാമക്ഷേത്രം: ഭൂമി പൂജയെച്ചൊല്ലി വിവാദം - Janayugom Online\nHome / News / India / രാമക്ഷേത്രം: ഭൂമി പൂജയെച്ചൊല്ലി വിവാദം\nരാമക്ഷേത്രം: ഭൂമി പൂജയെച്ചൊല്ലി വിവാദം\nPosted on July 24, 2020, 10:35 pm\nഅയോധ്യയിലെ രാമക്ഷേത്ര ഭൂമി പൂജ ചടങ്ങിന് തെരഞ്ഞെടുത്ത സമയവും തീയതിയും സംബന്ധിച്ച് പുതിയ വിവാദം. ഭൂമി പൂജയ്ക്ക് നിശ്ചയിച്ച സമയം ശുഭമുഹൂര്‍ത്തമല്ലെന്ന് വാരാണസി മഠാധിപതി ശങ്കരാചാര്യ സ്വരൂപാനന്ദ് സരസ്വതി അവകാശപ്പെട്ടു. ഓഗസ്റ്റ് അഞ്ച് ദക്ഷിണായന് ഭദ്രപാദ മാസത്തില് വരുന്നതാണെന്നും കൃഷ്ണപക്ഷത്തിന്റെ രണ്ടാം ദിവസമാണെന്നും മഠാധിപതി പറഞ്ഞു.\nഭദ്രപാദ മാസത്തില് വീടും ക്ഷേത്രവും നിര്‍മിക്കുന്നത് ഹിന്ദു മതഗ്രന്ഥങ്ങളില് നിരോധിച്ചതാണ്. തന്റെ അവകാശവാദത്തിന് തെളിവായി വിഷ്ണു ധര്‍മശാസ്ത്രത്തെയും നൈവാഗ്‌ന ബല്ലഭ് ഗ്രന്ഥത്തെയും അദ്ദേഹം ഉദ്ധരിച്ചു. ആരെങ്കിലും രാമക്ഷേത്രം പണിയുകയാണെങ്കില് രാമഭക്തരായ നാം സന്തുഷ്ടരാകും. പക്ഷേ അതിന് ഉചിതമായ തീയതിയും ശുഭ സമയവും തെരഞ്ഞെടുക്കണമെന്നും അദ്ദേഹം പറഞ്ഞു. പൊതുജനങ്ങളുടെ പണം കൊണ്ടാണ് ക്ഷേത്രം പണിയുന്നതെങ്കില് അവരുടെ അഭിപ്രായം ആരായേണ്ടതുണ്ടെന്നും ശങ്കരാചാര്യര് പറഞ്ഞു.\nഅതേസമയം, അടിസ്ഥാനരഹിതമാണെന്ന് ചൂണ്ടിക്കാട്ടി ശങ്കരാചാര്യരുടെ അവകാശവാദങ്ങള് കാശി വിദ്യത് പരിഷത്ത് തള്ളി. ശ്രീരാമന് സര്‍വലോക നായകനാണെന്നും അദ്ദേഹത്തിന്റെ ക്ഷേത്രത്തിനെതിരെ ചോദ്യങ്ങള് ഉന്നയിക്കുന്നത് ശരിയല്ലെന്നും വിദ്യത് പരിഷത്ത് പ്രസ്താവനയില് പറഞ്ഞു. ഭൂമിപൂജാ ചടങ്ങില് പ്രധാനമന്ത്രി നരേന്ദ്ര മോഡി പങ്കെടുക്കുമെന്ന് അറിയിച്ചിട്ടുണ്ട്. അതിനിടെ കോവിഡ് വ്യാപനം കണക്കിലെടുത്ത് ഭൂമിപൂജാ ചടങ്ങ് വിലക്കണമെന്ന് ആവശ്യപ്പെടുന്ന ഹർജി അലഹബാദ് ഹൈക്കോടതി തള്ളി.\nEnglish summary: controversy over the timing and date chosen for the Ram Temple Bhoomi Pooja in Ayodhya\nഎയര് ഇന്ത്യ ജീവനക്കാരെ പിരിച്ചുവിടില്ലെന്ന ഉറപ്പുമായി കേന്ദ്രം\nസ്വപ്നയെ യുഎഇ ചോദ്യം ചെയ്‌തേയ്ക്കും\nആട്ടിടയന് ഗോരക്ഷകരുടെ മര്‍ദ്ദനം; സംഭവത്തില് പൊലീസ് അന്വേഷണം


ഉള്ളിക്ക് കേന്ദ്രം മനഃപൂർവം ക്ഷാമം സൃഷ്ടിക്കുന്നു -സിസോദിയ | onion\nഉള്ളിക്ക് കേന്ദ്രം മനഃപൂർവം ക്ഷാമം സൃഷ്ടിക്കുന്നു -സിസോദിയ\nരാജ്യതലസ്ഥാനത്ത് ഉള്ളിക്ക് കേന്ദ്ര സർക്കാർ മനഃപൂർവം ക്ഷാമം സൃഷ്ടിക്കുകയാണെന്ന് ഉപമുഖ്യമന്ത്രി മനീഷ് സിസോദിയ ഞായറാഴ്ച ആരോപിച്ചു.\nന്യൂഡൽഹി: രാജ്യത്ത് ഉള്ളിക്ക് വില കുത്തനെ വർധിച്ച സാഹചര്യത്തിൽ കേന്ദ്ര സർക്കാറിനെതിരേ എ.എ.പി. സർക്കാർ രംഗത്തെത്തി.\nരാജ്യതലസ്ഥാനത്ത് ഉള്ളിക്ക് കേന്ദ്ര സർക്കാർ മനഃപൂർവം ക്ഷാമം സൃഷ്ടിക്കുകയാണെന്ന് ഉപമുഖ്യമന്ത്രി മനീഷ് സിസോദിയ ഞായറാഴ്ച ആരോപിച്ചു. ഡൽഹിക്ക് ആവശ്യമായ വിഹിതം കേന്ദ്രം അനുവദിക്കുന്നില്ലെന്നും അദ്ദേഹം കുറ്റപ്പെടുത്തി. 56,000 മെട്രിക് ടൺ ഉള്ളി ശേഖരം ഉണ്ടെന്ന് കാണിച്ച് സെപ്റ്റംബറിൽ സംസ്ഥാനത്തിന് കേന്ദ്രം കത്തെഴുതിയിരുന്നെന്ന് സിസോദിയ പറഞ്ഞു. തുടർന്ന് പ്രതിദിനം 10 ട്രക്ക് വീതം ഉള്ളി എടുക്കാമെന്ന് കേന്ദ്രത്തെ അറിയിക്കുകയും ചെയ്തു. എന്നാൽ, നഗരത്തിലേക്കുള്ള ഉള്ളിവിതരണം ഇപ്പോൾ നിർത്തിവെച്ചിരിക്കുകയാണ്.\nനിലവിലെ സാഹചര്യത്തിൽ എല്ലാദിവസവും 10 ട്രക്ക് ഉള്ളി കേന്ദ്രം നൽകണം. വിലക്കുറവിൽ ഇവ വിൽക്കാനുള്ള സജ്ജീകരണങ്ങൾ സംസ്ഥാന സർക്കാർ പൂർത്തിയാക്കിയിട്ടുണ്ട്. രാജ്യത്തൊട്ടാകെ ഉള്ളിക്ക് വില ഉയർന്നു. എന്നാൽ, ഡൽഹിയിൽ മതിയായ തോതിൽ ഉള്ളി വിതരണംചെയ്യാതെ കേന്ദ്രം ബോധപൂർവം ക്ഷാമം സൃഷ്ടിക്കുകയാണ്. ഉള്ളി നൽകണമെന്ന് സംസ്ഥാന സർക്കാർ കേന്ദ്രത്തോട് നിരന്തരം ആവശ്യപ്പെടുന്നുണ്ടെങ്കിലും നൽകുന്നില്ല. ഡൽഹിക്കുള്ള ഉള്ളിവിതരണം കേന്ദ്രം നിർത്തിയെന്നാണ് ഇക്കാര്യം സൂചിപ്പിക്കുന്നതെന്നും അദ്ദേഹം വ്യക്തമാക്കി.\nഡിസംബർ ഒമ്പതുവരെ 2.50 ലക്ഷം കിലോഗ്രാം ഉള്ളി നൽകണമെന്നാണ് കേന്ദ്രത്തോട് ആവശ്യപ്പെട്ടതെന്ന് സിസോദിയ പറഞ്ഞു. 25,000 കിലോഗ്രാം ഉള്ളിയാണ് ഒരു ട്രക്കിൽ ഉണ്ടാവുക. 10 ട്രക്ക് ഉള്ളി നൽകണമെന്നാണ് ആവശ്യപ്പെട്ടതെങ്കിലും മൂന്നോ നാലോ ലോഡ് മാത്രമാണ് അവർ തന്നിരുന്നത്. പ്രതിദിനം 10 ട്രക്ക് ഉള്ളി വിൽക്കാൻ സംസ്ഥാന സർക്കാരിന് സാധിക്കും. ആവശ്യത്തിന് ശേഖരം ഉണ്ടെന്ന് അവകാശപ്പെട്ടിട്ടും എന്തുകൊണ്ടാണ് ഡൽഹിക്ക് ഉള്ളി തരാത്തതെന്നാണ് തനിക്ക് കേന്ദ്രത്തോട് ചോദിക്കാനുള്ളത്. ഉള്ളി വിതരണംചെയ്യാൻ കേന്ദ്ര സർക്കാർ തയ്യാറല്ലെങ്കിൽ അതിനർഥം വീണ്ടും വില ഉയരണമെന്നാണ് അവർ ആഗ്രഹിക്കുന്നതെന്ന് ഉപമുഖ്യമന്ത്രി കുറ്റപ്പെടുത്തി.\nഏറ്റവുമൊടുവിൽ നവംബർ 24-നാണ് ഡൽഹിക്ക് കേന്ദ്രത്തിൽനിന്ന് ഉള്ളി ലഭിച്ചത്. കഷ്ടിച്ച് 13,000 കിലോഗ്രാം ഉള്ളിയുമായി ഒരു ട്രക്ക് മാത്രമാണ് അന്നെത്തിയത്. കേന്ദ്രം അവകാശപ്പെട്ടപോലെ വൻതോതിൽ ഉള്ളി ശേഖരം ഉണ്ടെങ്കിൽ അത് എവിടെയാണ് വെച്ചിരിക്കുന്നതെന്നും സിസോദിയ ചോദിച്ചു. രാജ്യത്തെ പ്രധാന നഗരങ്ങളിൽ ഉള്ളിയുടെ വില കിലോഗ്രാമിന് 75-120 രൂപയിലെത്തിയിട്ടുണ്ട്. ഡൽഹിയിലെ പല കമ്പോളങ്ങളിലും 100 രൂപയാണ് ഉള്ളിയുടെ വില.\ncontent highlights: central government deliberately creates onion shortage, accuses manisj sisodiya\nഉണക്കാനിട്ട ഉള്ളിയിൽ കാർ കയറി; കൗൺസിലർക്ക് മർദനമേറ്റു


അടച്ചുറപ്പുള്ള വീടില്ലാതെ ആദിവാസി കുടുംബങ്ങള് ദുരിതത്തില് - Newswayanad.in\nApril 21, 2021 April 21, 2021 NewswayanadWayanad news\nവെള്ളമുണ്ട: അടച്ചുറപ്പുള്ള വീടില്ലാതെ ദുരിതത്തില് ആദിവാസി കൂടുംബങ്ങള്. നിന്നു തിരിയാന് പോലുമാകാത്ത കൂരയില് സ്വസ്ഥമായൊന്ന് കിടക്കാന് പോലും കഴിയാതെ ആദിവാസി കുടുംബം നരകജീവിതം നയിക്കുന്നു. പടിഞ്ഞാറത്തറ പഞ്ചായത്തിലെ ചെക്കോത്ത് പണിയ കോളനിയിലെ ബാബുവിന്റെയും, സമീപത്തെ കുടുംബവുമാണ് കിടപ്പാടമില്ലാതെ അധികൃതരുടെ കനിവുതേടുന്നത്. അഞ്ചു വര്‍ഷമായി പ്ലാസ്റ്റിക് കൂരയില് കഴിയുന്ന ഇവര് വീടിനു വേണ്ടി കയറിയിറങ്ങാത്ത ഇടമില്ല. പഞ്ചായത്ത് തെരഞ്ഞെടുപ്പിന് മുന്‍പ് വീട് പാസായിട്ടുണ്ടെന്ന് ഇവരോട് പറഞ്ഞിരുന്നെങ്കിലും തുടര് നടപടി ഉണ്ടായിട്ടില്ല.\nപ്ലാസ്റ്റിക് ഷീറ്റുകൊണ്ട് നിര്‍മിച്ച ഇടുങ്ങിയ കൂരയില് പകല് സമയങ്ങളിലെ കടുത്ത ചൂടും, രാത്രിയിലെ തണുപ്പും സഹിച്ചാണ് കുഞ്ഞുങ്ങളടക്കം താമസിക്കുന്നത്. പേരിനൊരു വീട് എന്നതിനപ്പുറം കിടന്നുറങ്ങാനൊരിടമായി ഈ കുടില് ഉപയോഗിക്കാനാവില്ലെന്ന് നാട്ടുകാര് പറയുന്നു. സമീപത്തെ വൃദ്ധയായ ആദിവാസി വീട്ടമ്മയുടെ കോണ്‍ക്രീറ്റ് വീടും തകര്‍ച്ചയുടെ വക്കിലാണ്. ഏത് നിമിഷവും തകര്‍ന്നുവീഴാവുന്ന വീട് ഉപേക്ഷിച്ച് ഈ അമ്മയും പ്ലാസ്റ്റിക് കൂരയിലാണ് താമസം. ബാണാസുര സാഗര് ഡാമിനു മുന്‍വശത്താണ് കിടന്നുറങ്ങാന് കൂരയില്ലാതെ ആദിവാസികള് ദുരിതമനുഭവിക്കുന്നത്


Aksharam Online റാഷമോണ് | M.A.Latheef\nലോകസിനിമയില് എണ്ണപ്പെട്ട പ്രധാന സിനിമകളില് ഒന്നാണ് അകിരാ കുറോസാവയുടെ "റാഷമോണ്". കറുപ്പും വെളുപ്പും പശ്ചാത്തലത്തില് 1950 ല് നിര്‍മ്മിച്ച ഈ ജപ്പാന് ചിത്രം 88 മിനുട്ട് ദൈര്‍ഘ്യം ആണുള്ളത്. ചിത്രകലയില് തല്പരനായ കുറോസാവയെ ദസ്തയേവ്‌സ്കിയുടെ കൃതികള് സ്വാധീനിച്ചിട്ടുണ്ട്. ഒപ്പം വിശാലമായ കമ്മ്യൂണിസ്റ്റ് വീക്ഷണവും. അദ്ദേഹത്തിന്റെ ഏറ്റവും മികച്ച സിനിമയായും പാശ്ചാത്യലോകത്ത് ജപ്പാന് സിനിമക്ക് മേല്‍വിലാസം ഉണ്ടാക്കിക്കൊടുത്തതുമായ സിനിമയെന്നാണ് റാഷമോണ് അറിയപ്പെടുന്നത്. അദ്ദേഹത്തിന്റെ സിനിമകള് എല്ലാം തികച്ചും വ്യത്യസ്തവും പരീക്ഷണാത്മകവും ആണ്. ഒരു സംഭവത്തെ വ്യത്യസ്ത ദൃക്ഷാക്ഷികള് വിവരിക്കുന്നത്തിലൂടെയാണ് സിനിമ മുന്നേറുന്നത്. എന്നാല് പരസ്പരം പൊരുത്തമില്ലാത്ത വിവരണങ്ങള് കോര്‍ത്തിണക്കാനോ യാഥാര്‍ത്ഥ സത്യത്തിലേക്ക് എത്താനോ കഴിയാതെ പ്രേക്ഷകന് ആശയക്കുഴപ്പത്തില് ആകുന്നു. ആഖ്യാനശൈലിയില് നിലനിന്ന വാര്‍പ്പ് മാതൃകകളെ പൊളിച്ചെഴുതുക മാത്രമല്ല കുറോസാവ ചെയ്തത്. ഒപ്പം പരീക്ഷണാത്മക ശൈലി പിന്തുടരുകയും ചെയ്തുവന്നതിന്റെ ഉദാഹരണങ്ങളാണ് ഓരോ സിനിമയും. ചെറുകഥാസമാഹാരം പോലെയുള്ള ഡ്രീംസ് എന്ന സൃഷ്ടി പലരും മാതൃകയാക്കിയിട്ടുണ്ട്.\nവനത്തിനുള്ളിലൂടെ യാത്ര ചെയ്യുന്ന നവദമ്പതികളില് വരന് വധിക്കപ്പെടുകയും വധു ബലാല്‍സംഗം ചെയ്യപ്പെടുകയും ചെയ്യുന്നു. കൊലയാളി, വധു, വരന്റെ പ്രേതം, ദൃക്സാക്ഷിയായ മരം വെട്ടുകാരന് എന്നിവര് അവരുടെ കാഴ്ചയിലൂടെ സംഭവം വിവരിക്കുകയാണ്. തജോമാറു എന്ന കൊലയാളി പറയുന്നത് , താന് സൂത്രത്തില് അവരെ വശീകരിച്ചു കൊണ്ടുപോയി വരനെ ഒരു മരത്തില് കെട്ടിയിടുകയും, ശേഷം വധുവിനെ മാനഭംഗപ്പെടുത്തുകയും ചെയ്തെന്നാണ്. ആദ്യഘട്ടത്തില് എതിര്‍പ്പ് പ്രകടിപ്പിച്ചെങ്കിലും പിന്നീട് സഹകരിച്ചു.ഭര്‍ത്താവിന്റെ മുന്നില് അപമാനിതയായതിന്റെ സങ്കടത്താല് ഭര്‍ത്താവിനെ കൊല്ലാന് അവള് തന്നെ തജോമാരുവിനോട് ആവശ്യപ്പെട്ടു. പക്ഷെ തജോമാറു അയാളെ കെട്ടഴിച്ചു വിട്ടു മല്ലയുദ്ധത്തില് പരാജരാജയപ്പെടുതിയാണ് കൊന്നത് എന്നാണ്. സ്ത്രീ ഓടി രക്ഷപ്പെടുകയും ചെയ്തു.\nബലാല്‍സംഗം ചെയ്യപ്പെട്ടവളായ മസാഗോ പറയുന്നത് മറ്റൊന്നാണ്. അപമാനിതയായ താന് ഭര്‍ത്താവിന്റെ കാല്‍ക്കല് വീണു താന് തെറ്റുകാരിയല്ലെന്നും ക്ഷമിക്കണമെന്നും അപേക്ഷിച്ചു. എന്നാല് തണുപ്പന് മനോഭാവത്തോടെ അയാള് അവഗണിച്ചു. ഉടന് അവള് അയാളുടെ കെട്ടഴിച്ചു വിട്ട് തന്നെ കൊന്നു കളയാന് പറഞ്ഞു.അയാള് നിസ്സംഗനായി നിന്നപ്പോള് കയ്യില് വാളും പിടിച്ചു താന് കുഴഞ്ഞു വീഴുകയാണ് ചെയ്തത്. ബോധം തെളിഞ്ഞപ്പോള് നെഞ്ചില് വാള് തറച്ചു ഭര്‍ത്താവ് മരണപ്പെട്ടു കിടക്കുന്നു. ഒരു പക്ഷെ താന് കുഴഞ്ഞു വീണപ്പോള് വാള് ഭര്‍ത്താവിന്റെ ദേഹത്ത് തറച്ചതാവാമെന്നാണ് അവള് കരുതുന്നത്.\nഭര്‍ത്താവിന്റെ പ്രേതം പറയുന്നത് തികച്ചും വ്യത്യസ്തമാണ്. ബലാല്‍സംഗത്തിന് ശേഷം തന്നെ കൊല്ലാന് തജോമാറവിനോട് ഭാര്യ ആവശ്യപ്പെട്ടു. രണ്ടു പുരുഷന്മാരോടോത്ത് ശയിച്ചവള് എന്ന ദുഷ്പേര് ഒഴിവാക്കാനാണവള് അങ്ങിനെ ചെയ്തത്. ഇത് കോട്ട് പേടിച്ച തജോമാറു അവളെ ബന്ധിക്കുകയും തന്നോട് അവളെ കൊല്ലുവാനോ അല്ലെങ്കില് വിട്ടയക്കുവാനോ പറഞ്ഞു. അത് കേട്ട താന് അയാളോട് ക്ഷമിച്ചു. ഭാര്യ ഓടി രക്ഷപ്പെടാന് ശ്രമിച്ചപ്പോള് തജോമാറു വീണ്ടും അവളെ പിടികൂടുകയും തന്നെ കെട്ടഴിച്ചു വിടുകയും ചെയ്തു. അപ്പോള് താന് സ്വയം കുത്തി മരിക്കുകയായിരുന്നു.\nഈ ഘട്ടത്തില് മരംവെട്ടുകാരന് വീണ്ടും രംഗത്ത് വരികയും മറ്റൊരു വിവരണം നല്‍കുകയും ചെയ്യുന്നു. ബലാല്‍സംഗത്തിന് ശേഷം തജോമാറുസ്ത്രീയോട് തന്നെ വിവാഹം കഴിക്കാന് ആവശ്യപ്പെട്ടു. അവള് ഉത്തരം പറയാതെ കരഞ്ഞു കൊണ്ട് ഭര്‍ത്താവിനെ കെട്ടഴിച്ചു വിടുകയും ചെയ്തു. ഇത്തരം ഒരു സ്ത്രീക്ക് വേണ്ടി താന് മരിക്കുകയില്ലെന്നും, വേണമെങ്കില് തന്റെ കുതിരക്ക് വേണ്ടി മരിക്കാമെന്നുമാണ് ഭര്‍ത്താവ് പറഞ്ഞത്. ഇത് കേട്ടപ്പോള് തജോമാറവിനു അവളിലുള്ള താല്പര്യം നഷ്ടപ്പെടുന്നു. ഈ പ്രശ്നത്തില് അവര് മൂന്നു പേരും വാക്തര്‍ക്കത്തില് ഏര്‍പ്പെടുന്നു. അവള് ആവശ്യപ്പെട്ട പ്രകാരം മല്ലയുദ്ധം നടത്തിയ അവരില് ഒരാള് കൊല്ലപ്പെട്ടു. ഭര്‍ത്താവാണ് മരിച്ചതെന്ന് അറിഞ്ഞ അവള് കരഞ്ഞു കൊണ്ട് ഓടിപ്പോകുന്നു.\nഒരു സംഭവം ഓരോ വ്യക്തിയിലും ഉളവാക്കുന്ന വ്യത്യസ്ത മൂല്യ സങ്കല്പങ്ങളെ സ്വതന്ത്രമായി അവതരിപ്പിക്കുന്നതിലൂടെ പ്രേക്ഷകനും തന്റെതായ യുക്തിക്ക് ഇടം നല്‍കുന്ന പുതുമയാര്‍ന്ന ആഖ്യാന ശൈലി സ്വീകരിക്കാന് കാണിച്ച കുറോസാവയുടെ തന്റേടം മറ്റു സൃഷ്ടികളിലും അദ്ദേഹം തുടരുന്നുണ്ട്. നല്ല ചിത്രങ്ങള് സംവിധാനം ചെയ്തു ലോക പ്രശസ്തിയുടെ നെറുകയില് എത്തി നില്‍ക്കുമ്പോള് അദ്ദേഹം ആത്മഹത്യക്ക് ശ്രമിച്ചു എന്നതും സിനിമകളെ പോലെ അത്ഭുതം ഉളവാക്കുന്നതായിരുന്നു.


ആര്. ശങ്കരനാരായണന് തമ്പി, ഇ.കെ. നായനാര്, ജി. കാര്‍ത്തികേയന് എന്നിവരുടെ പേരിലുള്ള ഈ വര്‍ഷത്തെ നിയമസഭാ മാധ്യമ അവാര്‍ഡുകള് സ്പീക്കര് പി. ശ്രീരാമകൃഷ്ണന് പ്രഖ്യാപിച്ചു. അമ്പതിനായിരം രൂപയും പ്രശസ്തിപത്രവുമാണ് അവാര്‍ഡ്.\nമംഗളം ദിനപത്രത്തിലെ (മലപ്പുറം) റിപ്പോര്‍ട്ടര് വി.പി. നാസര് ആര്. ശങ്കരനാരായണന് തമ്പി അച്ചടി മാധ്യമ അവാര്‍ഡിന് അര്‍ഹനായി. 2016 ഡിസംബര് 27 മുതല് 31 വരെ പ്രസിദ്ധീകരിച്ച ഊരിലുമുണ്ട് ഉജ്ജ്വല രത്‌നങ്ങള് എന്ന പരമ്പരയ്ക്കാണ് അവാര്‍ഡ്. ശങ്കരനാരായണന് തമ്പി ദൃശ്യ മാധ്യമ അവാര്‍ഡിന് ഏഷ്യാനെറ്റ് ന്യൂസിലെ സി.അനൂപ് അര്‍ഹനായി. 2016 ഡിസംബര് രണ്ട്, 11, 25 തിയതികളില് സംപ്രേഷണം ചെയ്ത വാക്ക് പൂക്കും കാലം എന്ന റിപ്പോര്‍ട്ടിനാണ് അവാര്‍ഡ്.\nഇ.കെ. നായനാര് അച്ചടി മാധ്യമ അവാര്‍ഡിന് മലയാളമനോരമ ദിനപത്രത്തിലെ (കോട്ടയം) എ.എസ്. ഉല്ലാസ്‌കുമാര് അര്‍ഹനായി. 2016 നവംബര് 15 മുതല് 19 വരെ പ്രസിദ്ധീകരിച്ച തിന്നുന്നതെല്ലാം മീനല്ല എന്ന പരമ്പരയ്ക്കാണ് അവാര്‍ഡ്. ഏഷ്യാനെറ്റ് ന്യൂസിലെ (വയനാട്) ജെയ്‌സണ് മണിയങ്ങാടിനാണ് ഇ.കെ. നായനാര് ദൃശ്യമാധ്യമ അവാര്‍ഡ്. 2016 സെപ്റ്റംബര് അഞ്ചിന് സംപ്രേഷണം ചെയ്ത തോല്‍ക്കുന്ന ജനത എന്ന റിപ്പോര്‍ട്ടിനാണ് അവാര്‍ഡ്.\nനിയമസഭാ റിപ്പോര്‍ട്ടിങ്ങിനുള്ള ജി. കാര്‍ത്തികേയന് അച്ചടി മാധ്യമ അവാര്‍ഡിന് കേരള കൗമുദി ദിനപത്രത്തിലെ (തിരുവനന്തപുരം) സി.പി. ശ്രീഹര്‍ഷന് അര്‍ഹനായി. 2016 ഒക്ടോബര് 21, നവംബര് നാല്, ഒമ്പത് തിയതികളില് പ്രസിദ്ധീകരിച്ച നിയമസഭയില് എന്ന റിപ്പോര്‍ട്ടിങ്ങിനാണ് അവാര്‍ഡ്. മാതൃഭൂമി ന്യൂസ് തിരുവനന്തപുരം യൂണിറ്റിലെ സീജി ജി.എസിനാണ് ജി. കാര്‍ത്തികേയന് സ്മാരക ദൃശ്യമാധ്യമ അവാര്‍ഡ്. 2016 ഫെബ്രുവരി ആറ്, 12, ജൂണ് 24, ജൂലൈ 15, ഒക്ടോബര് 26 തിയതികളില് സംപ്രേഷണം ചെയ്ത വിവിധ റിപ്പോര്‍ട്ടുകളാണ് അവാര്‍ഡിന് അര്‍ഹമായത്. മലയാള മനോരമ ന്യൂസ് (തിരുവനന്തപുരം) റിപ്പോര്‍ട്ടര് അനൂപ് കെ. എസ്. ജൂറിയുടെ പ്രത്യേക പരാമര്‍ശത്തിന് അര്‍ഹനായി. 2016 നവംബര് 21 ന് സംപ്രേഷണം ചെയ്ത ഔഷധക്കൂട്ടുമായി വനമുത്തശ്ശി എന്ന റിപ്പോര്‍ട്ടാണ് പ്രത്യേക പരാമര്‍ശത്തിന് അര്‍ഹമായത്. ഡോ. ജെ. പ്രഭാഷ്, ആര്.എസ്. ബാബു, സണ്ണിക്കുട്ടി എബ്രാഹം, സി.എല്. തോമസ്, കെ.പി. രാമനുണ്ണി, നിയമസഭാ സെക്രട്ടറി വി.കെ. ബാബുപ്രകാശ് എന്നിവരടങ്ങുന്ന ജൂറിയാണ് അവാര്‍ഡുകള് നിര്‍ണയിച്ചത്.


ശബ്ദതാരാവലി « Sayahna Foundation\n« റിവർ വാലി ഡിജിറ്റൽ ലൈബ്രറി\nസായാഹ്ന സ്വതന്ത്ര പ്രകാശന അവാർഡ് »\nഈ പതിപ്പിന്റെ മൂലഗ്രന്ഥം ബംഗളൂരുവിലെ ഒരു സെമിനാരിയിൽ കണ്ടെത്തി, സ്കാൻ ചെയ്തു് (2015) ലഭ്യമാക്കിയതു് ഷിജു അലക്സ്, വിശ്വപ്രഭ, ബൈജു രാമകൃഷ്ണൻ, ബെഞ്ചമിൻ വർഗ്ഗീസ്, വി എസ് സുനില് എന്നിവരാണു്. സ്തുത്യര്‍ഹമായ ഈ യത്നത്തെ എത്ര ശ്ലാഘിച്ചാലും കൂടുതലാവില്ല. ഇതിന്റെ യൂണിക്കോഡ് വ്യവസ്ഥയിലുള്ള പാഠനിവേശനത്തിന്റെ പണി സായാഹ്ന തുടങ്ങുന്നതു് പിന്നെയും ഒരു കൊല്ലത്തിനു ശേഷമാണു്. റിവർ വാലി ടെൿനോളജീസിലെ മിക്കവാറും എല്ലാ ജീവനക്കാരും തങ്ങളുടെ ഒഴിവുസമയം ശബ്ദതാരാവലിയുടെ പാഠനിവേശനത്തിനു വേണ്ടി ചെലവഴിക്കുകയുണ്ടായി. ചുരുക്കം ചില ഫേസ്ബുൿ സുഹൃത്തുക്കളും (കെ.എ. അഭിജിത്, മനോജ് കരിങ്ങാമഠത്തിൽ, ഷിജു അലക്സ്, ബഞ്ചമിൻ, ശ്രീലത പിള്ള, മുതൽപേർ) ഈ സംരംഭത്തിൽ സഹകരിച്ചു.\nഈ സംരംഭത്തിൽ ഏറ്റവും കൂടുതൽ ബുദ്ധിമുട്ടു് അനുഭവിച്ചതു് തെറ്റുതിരുത്തൽ ഘട്ടത്തിലാണു്. ഒരു നിഘണ്ടുവെന്ന നിലയ്ക്കു് ആവശ്യപ്പെടുന്ന തരത്തിലുള്ള, തൊഴിൽപരമായ ശുദ്ധിയോടുകൂടിയുള്ള തെറ്റുതിരുത്തൽ ഏതാണ്ടു് അസാദ്ധ്യമായിത്തന്നെ ഏതാനും കൊല്ലങ്ങൾ തുടർന്നു. അതിനു മാറ്റം വന്നതു് കാലടി ശങ്കരാചാര്യ സർവ്വകലാശാലയിലെ ഭാഷാദ്ധ്യാപികയായ പ്രൊ. ലിസ്സി മാത്യുവിന്റെ നേതൃത്വത്തിൽ ഒത്തുകൂടിയ ഭാഷാസ്നേഹികളുടെ പ്രവർത്തനം മൂലമാണു്. നിഘണ്ടുവിനെ, മൂലത്തിന്റെ അഞ്ചു പുറങ്ങൾ മാത്രമുള്ള ചെറു പിഡിഎഫുകളായി വിഭജിച്ചു സ്മാർട്ട്ഫോണിൽ തെറ്റുകൾ ഹൈലൈറ്റ് ചെയ്യാൻ പാകത്തിനു് നൽകിയപ്പോൾ ഒട്ടനവധി പരിശോധകർ ഈ നൂതന തിരുത്തൽ പ്രക്രിയയിലേയ്ക്കു് ആകർഷിതരായി. കേവലം ഒരു ഭാഗം മാത്രമേ തിരുത്തിത്തന്നുള്ളു എങ്കിലും പ്രിയ നടൻ മമ്മൂട്ടി തന്ന ഊർജം വളരെ വലുതാണ്. വിവിധ രാജ്യങ്ങളിലിരുന്നു് പ്രൊഫഷണലുകളും വീട്ടമ്മമാരും ഗവേഷകരും വിദ്യാർത്ഥികളും കൈക്കുഞ്ഞുള്ള അമ്മമാരും അടക്കമുള്ള സന്നദ്ധപ്രവർത്തകർ തിരുത്തി ഹൈലൈറ്റ് ചെയ്തുനല്കിയ പിഡിഎഫുകളിൽ നിന്നും പാഠസ്രോതസ്സിൽ തിരുത്തുകൾ നടത്തിയതു് റിവർ വാലിയിലെ ജീവനക്കാരായിരുന്നു. നാലുവട്ടം ഈ തിരുത്തൽ പ്രക്രിയ നടത്തുകയുണ്ടായി. അങ്ങനെ ശുദ്ധീകരിച്ച പാഠമാണു് എക്സ്എം‌എൽ, എച്റ്റിഎംഎൽ എന്നീ രൂപങ്ങൾ നിർമ്മിക്കുവാൻ ഉപയോഗിച്ചതു്. എങ്കിലും ഇനിയും തെറ്റുകൾ കണ്ടേയ്ക്കാം. അതു് തിരുത്തേണ്ടതു് വായനക്കാരന്റെ ഉത്തരവാദിത്വമാണെന്നു് സായാഹ്ന കരുതുന്നു.\nതെറ്റുതിരുത്തൽ പരിശ്രമങ്ങളിൽ ഒട്ടനവധിപേർ പങ്കെടുക്കുകയുണ്ടായി. പണിക്കവീട്ടിൽ ഷംസുദ്ദീൻ (ചാവക്കാടു്), എസ് എ ശ്രീദേവി (തിരുവനന്തപുരം), ലളിതാ ഗൗരി (ഓസ്ട്രേലിയ), സി എം ലീല (തൃശൂർ), ഷീജ അനിൽ (പെരിഞ്ഞനം) എന്നിവരുടെ സേവനം എടുത്തു പറയേണ്ടതാണു്. അഞ്ചു കൊല്ലം നീണ്ടുനിന്ന ഈ സംരംഭത്തിൽ മടുപ്പില്ലാതെ പങ്കെടുത്തു് വിജയിപ്പിച്ച എല്ലാ പ്രവർത്തകരോടും ഹാർദ്ദമായ നന്ദി രേഖപ്പെടുത്തുവാൻ ഈ അവസരം ഉപയോഗിക്കട്ടെ. (പങ്കെടുത്തവരുടെ ഒരു പട്ടിക അന്യത്ര ചേർത്തിട്ടുണ്ടൂ്.)\nപില്ക്കാലത്തു് താരാവലിയുടെ പരിഷ്ക്കരിച്ച പതിപ്പുകൾ ഇറക്കിയവർ ഈ മനുഷ്യപ്രയത്നത്തിനെ നിസ്സാരവല്ക്കരിച്ചുകൊണ്ടു് നിഘണ്ടുവിലെ വിലപ്പെട്ട ഉദ്ധരണികളും നീണ്ട വിവരണങ്ങളും വേണ്ടന്നു് വെച്ചു. ഇന്നത്തെ ശബ്ദതാരാവലി പതിപ്പുകളൊന്നും തന്നെ ശ്രീകണ്ഠേശ്വരത്തിനോടു നീതി പുലത്തുന്നില്ല എന്നതു കൂടാതെ, ഭാഷാചരിത്രത്തിൽ നിന്നു് ഒരു വിലപ്പെട്ട ഗ്രന്ഥത്തെ തമസ്ക്കരിക്കുകയും ചെയ്തു. ഇങ്ങനെയൊരു ഗ്രന്ഥം നമുക്കുണ്ടായിരുന്നു എന്നതു് ഒരിക്കലും അറിയാൻ കഴിയാത്തത്ര, ചരിത്രം മായ്ച്ചുകളയുന്ന, തെറ്റാണു് വരും തലമുറയോടു് നമ്മൾ ചെയ്തതു്. ഈ തെറ്റു തിരുത്തുക എന്നതാണു് സായാഹ്നയുടെ പരിശ്രമങ്ങളുടെ പ്രധാനപ്രേരകം.\nസായാഹ്നയുടെ ലെൿസോണമി സെർവ്വർ, 1917-ൽ പ്രസിദ്ധീകരിച്ച ശബ്ദതാരാവലിയുടെ യഥാതഥ രൂപമാണു്. ഈ പതിപ്പു്, അക്ഷരത്തെറ്റുകൾ തിരുത്തുന്നതൊഴിച്ചാൽ അങ്ങനെ തന്നെ നിലനിറുത്തും. 55,653 വാക്കുകളാണു് (സ്വരാക്ഷരങ്ങൾ: 12,596; കവർഗ്ഗം: 9,113; ചവർഗ്ഗം: 3,821; ടവർഗ്ഗം: 112; തവർഗ്ഗം: 8,492; പവർഗ്ഗം: 8,684; യരലവ…ഴ: 12,835) ഈ കോർപ്പസ്സിലുള്ളതു്. സായാഹ്നയുടെ ശബ്ദതാരാവലി സംരംഭത്തിലൂടെ രൂപപ്പെട്ടുവന്ന അനുയോജ്യരായ വിദഗ്ദ്ധരടങ്ങുന്ന ഒരു പത്രാധിപസമിതി ഇപ്പോഴുള്ള കോർപ്പസ്സിന്റെ ഒരു പകർപ്പെടുത്തു് കാലോചിതമായ, ഭാഷാശാസ്ത്രസംബന്ധിയായ മാറ്റങ്ങൾ വരുത്തുകയും കൂടുതൽ വാക്കുകൾ ചേർക്കുകയും സമകാലികവായനക്കാർക്കു് പ്രയോജനകരമായ രീതിയിൽ പ്രസിദ്ധീകരിക്കുന്നതുമാണു്. കൂട്ടത്തിൽ ദ്വിഭാഷ/ബഹുഭാഷാ നിഘണ്ടു ആയി മാറ്റാനുമുള്ള ആലോചനയുണ്ടു്. ഓൺലൈനിൽ നടക്കുന്ന ഈ പരിശ്രമങ്ങളിൽ താല്പര്യമുള്ള ആർക്കുവേണമെങ്കിലും പങ്കെടുക്കാം.\nശബ്ദതാരാവലിയുടെ ആദ്യപതിപ്പ് പ്രസാധനത്തിന്റെ നൂറാം വർഷത്തിലേക്കെത്തുകയാണ്. ഈ കാലയളവിൽ അന്നുണ്ടായിരുന്നതിൽ നിന്നു് നമ്മുടെ ദേശവും ഭാഷയും ബന്ധങ്ങളും ലിപിയും ഏറെ മാറിപ്പോയി. എന്നാൽ കാലവും സാങ്കേതികമികവും ആണ് ഈ വലിയ ജോലി ചുരുങ്ങിയ സമയം കൊണ്ടു തനതു ലിപിയിൽ തന്നെ പൂർത്തിയാക്കാൻ നമ്മെ സഹായിച്ചതു്. ഇതിന്റെ മനോഹാരിതയിൽ കെ.എച്ച്. ഹുസൈൻ രൂപകല്പനചെയ്ത് പേർത്തും പേർത്തും മിനുക്കിയെടുത്ത, ഈ വെബ് സൈറ്റിൽ ഉപയോഗിച്ചിരിക്കുന്ന രചന ഫോണ്ട് വഹിച്ച പങ്ക് സുപ്രധാനമാണു്.\n53 Responses to “ശബ്ദതാരാവലി”\nവാക്കുകളിലൂടെ അനുമോദനങ്ങള്/ ആശംസകള്/ നന്ദി…..പ്രകടിപ്പിക്കുവാന് അസാധ്യമായ ഒരു സേവനം. ഈശ്വരാനുഗ്രഹം എന്നും നിലനില്‍ക്കട്ടെ.\nMalayala bhashakkku ethu oru nalla chuvadu vaippanu.\nNYC. All the best for ur great future\nശബ്ദതാരാവലിയുടെ സമ്പൂർണ്ണ ഡിജിറ്റൽ പതിപ്പ് തയ്യാറാക്കിയ സായാഹ്ന ഫൗണ്ടേഷനും അതിന്റെ എല്ലാ സുഹൃത്തുക്കൾക്കും അഭിനന്ദനം. പിറക്കാനിരിക്കുന്ന തലമുറകളുടെ കാലാതീതമായ പങ്കു വയ്ക്കലിലൂടെ നിങ്ങളുടെ പരിശ്രമം അർത്ഥ ദീപ്തമാകും. കുറച്ചു കൂടി ക്രമീകരിക്കാനുണ്ട് എന്ന് വിനയപൂർവ്വം സൂചിപ്പിക്കട്ടെ. ഉദാഹരണം പവർഗ്ഗം. പ-യിൽ തുടങ്ങുന്ന വാക്കുകൾ കഴിയാതെ പാ ആരംഭിച്ചു. പാനീയം എന്ന വാക്കു കഴിഞ്ഞ് വീണ്ടും പ വന്നു. കുറ്റമായിട്ടു പറഞ്ഞതല്ല. പൂർണ്ണതയിലെത്തിക്കാണാനുള്ള ആഗ്രഹത്തിൽ സൂചിപ്പിച്ചതാണ്. മലയാളത്തിനു വേണ്ടിയുള്ളേ േപാരാട്ടമാണ് നിങ്ങൾ നടത്തിയത്. നന്ദി.\nപോരായ്മ ചൂണ്ടിക്കാട്ടിയതിനു വളരെയധികം നന്ദി. തീർച്ചയായും അതു തിരുത്താം. ലെക്സോണമി സെർവറിന്റെ ഉദ്ദേശ്യം തന്നെ അതാണു്. — രാധാകൃഷ്ണൻ\nആധികാരികമായ ഈ ഗ്രന്ഥം ഡിജിറ്റലാക്കിയതു് പ്രത്യേകം പ്രശംസ അർഹിക്കുന്നു. ഒരു മൊബയിൽ ആപ്പുണ്ടാക്കിയാൽ കൂടുതൽ ഉപയോഗത്തിലേക്ക് എത്തും.നന്ദി\nഅമൂല്യമായ സേവനം. ഒരു നിർദ്ദേശം ഉണ്ട്. വാക്കുകൾ തിരയാനുള്ള സൗകര്യം കാണുന്നില്ല. അത് ഉൾപ്പെടുത്തിയാൽ നന്നായിരുന്നു.\nഇപ്പോൾ തന്നെയുണ്ട്: https://dict.sayahna.org/stv\nസെ്ർച്ച്്് ബട്ടൺ ലഭ്യമാക്കിയിട്ടുണ്ട്.\nഇതാണ് യഥാർത്ഥത്തിലുള്ള ഭാഷാ സ്നേഹം. നിങ്ങളുടെ പരിശ്രമം ഭാഷാ നിഘണ്ടുവിനെ പോലെ തന്നെ കാലാതീതമായിരിക്കും. ഇതോടൊപ്പം ഒരുപാട് കൂട്ടിച്ചേർക്കലുകളും പരിഷ്കരണങ്ങളും വരുത്തുവാൻ ഇനിയും സാധിക്കട്ടെ എന്ന് ആശംസിക്കുന്നു.\nOne of the most sought-after services. Great value for humanity. Shall remain grateful all my life.\nV MOHANDAS MENON\nA great tribute to an Herculean effort … Feeling proud to beaMalayalee…\nM K Mohanan\nആധുനിക സമൂഹത്തിൽ, മാതൃഭാഷ സ്നേഹികളായ മലയാളികൾക്ക് നൽകാവുന്ന ഏറ്റവും വലിയ സമ്മാനം. അത്യന്തം ശ്രമകരമായ ഈ ഉദ്യമത്തിന് പിന്നിൽ, അർപ്പണമനോഭാവത്തോടുകൂടി പ്രവർത്തിച്ച, സന്മനസ്സുകൾക്ക് എന്റെ നല്ല നമസ്ക്കാരം. മോ@സാപ്പിയൻ\nSangamesan K M\nമഹത്തായ ദൗത്യം. അഭിനന്ദനങ്ങൾ. വിദ്യാർഥികളുടെ സേവനം പ്രത്യേകം അഭിനന്ദനീയമാണ്. ഇതു പോലെ സന്നദ്ധരായ വിദ്യാർഥികളെ ഇനിയും കണ്ടെത്താൻ കഴിയും. കൂട്ടായ്മ വിപുലീകരിച്ച് പ്രവർത്തനങ്ങൾ വ്യാപിപ്പിക്കുന്നതിന് എല്ലാ ഭാവുകങ്ങളും നേരുന്നു. സഹകരണം വാഗ്ദാനം ചെയ്യുന്നു.\nWith deep hugs\nമലയാള ഭാഷയ്ക്കും സാഹിത്യത്തിനും മുതൽക്കൂട്ടായ സംഘാടകരെയും, പ്രശംസക്കും അഭിനന്ദനത്തിനും ഉപരിയായി നിൽക്കുന്ന ഡിജിറ്റൽ ശബ്ദതാരാവലിയുടെ സംരംഭത്തിനും ഹൃദയത്തിൽ നിന്നും ആശംസകൾ.\nഅടിസ്ഥാന വ്യാകരണങ്ങൾ കൂടെ ഡിജിറ്റലായി പ്രസിദ്ധീകരിക്കാൻ കഴിയട്ടെ എന്ന് ആശംസിക്കുന്നു.\nഅടിസ്ഥാന വ്യാകരണപുസ്തകങ്ങൾ ഇപ്പോൾ തന്നെ ലഭ്യമാണു്:\nhttp://books.sayahna.org/ml/pdf/keralapanineeyam.pdf (ഏ.ആർ.: കേരളപാണിനീയം)\nhttp://books.sayahna.org/ml/pdf/bhashadeepika-w.pdf (ജി. ശങ്കരക്കുറുപ്പു്: ഭാഷാദീപിക)\nhttp://books.sayahna.org/ml/pdf/vm-main.pdf (ഏ.ആർ.: വൃത്തമഞ്ജരി)\nതികച്ചും ശ്രമകരമായ പ്രവൃത്തി. പിന്നിൽ പ്രവർത്തിച്ച മനസ്സുകളെ അഭിനന്ദിക്കാതിരിക്കാൻ നിവൃത്തിയില്ല. സംശയങ്ങൾക്ക് വിരൽതുമ്പിലൂടെ പരിഹാരം. നന്ദി…\nഈ പ്രവർത്തി അനുമോദനങ്ങൾക്കും അപ്പുറം\nമലയാളം ഭാഷയെ നെഞ്ചേറ്റുന്നവർക്ക് ആവേശമായ കാര്യം ആണ് ഇത്. ആദ്യത്തെ കുറച്ചു വായിച്ചു. അംശം എന്നതിന്റെ അർഥം പംക് എന്ന് കണ്ടു. അത് പങ്ക് അല്ലെ, അത് ഒന്ന് മാറ്റി എഴുതിയാൽ നന്നായിരുന്നു.\nഇതിൽ പ്രവർത്തിച്ച എല്ലാവര്ക്കും ആശംസകൾ.\nഇതു് ശബ്ദതാരാവലിയുടെ പരിഷ്ക്കരിച്ച പതിപ്പല്ല. അതുകൊണ്ടു് ഉള്ളടക്കം തിരുത്തുവാൻ നമുക്കു് അവകാശമില്ല. പരിഷ്ക്കരിച്ച പതിപ്പു് വഴിയെ വരുന്നതാണു്.\nവില മതിക്കാനാവാത്ത പ്രയത്നം! അഭിനന്ദനങ്ങൾ… വാക്കുകൾ തിരയാനുള്ള ഓപ്ഷൻ കൂടി ഉൾപ്പെടുത്താമോ…\nഅത്യന്തം ശ്ലാഘനീയമായ ഉദ്യമം! അഭിനന്ദനങ്ങൾ!!\nവരുംതലമുറ ഈ സംരംഭത്തോട് കടപ്പെട്ടിരിക്കും. തികച്ചും മലയാളി എന്നനിലയിൽ അഭിമാനം തോന്നുന്നു.\nസുരേന്ദ്രൻ . കെ.ടി.ഡി.\nവളരെ നന്നായിരിക്കുന്നു. ഇതിന്റെ പിറകിൽ അക്ഷീണം പ്രവർത്തിച്ച ഓരോരുത്തരും പ്രത്യേകം പ്രത്യേകം അഭിനന്ദനമർഹിക്കുന്നു. വാക്കുകൾ തിരയാൻ ഉള്ള സംവിധാനം കൂടി ഉണ്ടായിരുന്നെങ്കിൽ നന്നായിരുന്നു.\nശബ്ദതാരാവലിയുടെ ഒരു copy കണ്ടിരുന്നു. ഭാരം കുറഞ്ഞ തടിച്ച ഒരു ഗ്രന്ഥം. വളരെക്കാലം സൂക്ഷിച്ചിരുന്നു. വലിയൊരു പ്രയത്നം തന്നെ ഈ പ്രവർത്തനത്തിന് പിന്നിൽ കാണുന്നു. നല്ലൊരു സംരംഭം. ഭാഷയെ സ്നേഹിക്കുന്നവർക്ക് ഒരു അമൂല്യ സമ്മാനം.\nമനോഹരമായ ഒരു സൃഷ്ടിയുടെ പുനഃരാവിഷ്‌ക്കാരം.\n‘കേരളം വളരുന്നു പശ്ചിമഘട്ടങ്ങളെ’ എന്ന് ദീർഘദർശനം ചെയ്ത കവിമൊഴികൾ യാഥാർത്ഥ്യമാവുകയാണ്. മലയാളം എല്ലാ അർത്ഥത്തിലും കമ്പ്യൂട്ടർ സൗഹൃദ ഭാഷയാകുന്നതോടെ മൂന്നരക്കോടിയുടെ മനസ്സിൽ നിന്നും പ്രപഞ്ചത്തിൻ്റെ ഹൃദയാകാശങ്ങളിലേയ്ക്ക് നക്ഷത്ര ദ്യുതി പരത്തുകയാണ്. പിന്നിൽ പ്രവർത്തിച്ച നിസ്വാർത്ഥമതികൾക്ക് ആദരം!\nഈ മഹത്ഗ്രന്ഥത്തിന്റെ ഡിജിറ്റൽ പതിപ്പ് തയാറാക്കാൻ മുൻകൈെയെടുത്ത എല്ലാ പ്രിയെപെട്ടവർക്കും ഭാഷാ സ്നേഹികൾക്കും വാക്കുകൾക്കതീതമായ നന്ദി…. സ്നേഹം …. സന്തോഷം …. അഭിനന്ദനങ്ങൾ….\nR T V Nair\nധന്യം. അഭിനന്ദനങ്ങൾ. വരുംതലമുറക്ക് വിലമതിക്കാനാവാത്ത സമ്മാനം. ഇതിന്റെ എന്നിൽ പ്രവർത്തിചവർക്കു ആദരവുകൾ\nആമുഖക്കുറിപ്പിൽ കണ്ട ഒരു പിശക് ‘ഉത്തരവാദിത്വം’ എന്നത് ‘ഉത്തരവാദിത്തം’ എന്ന് തിരുത്തണം.\nമികച്ച ഉദ്യമം. അഭിനന്ദനങ്ങൾ\nOnline ശബ്ദതാരാവലിയിൽ അർത്ഥം നോക്കിയ ഒരു പദം ‘സംരംഭം’ ആണ്. ‘പുതിയ പ്രവർത്തനം/ഉദ്യമം’ എന്ന അർത്ഥമാണല്ലോ ഇന്ന് സാധാരണയായി ഉപയോഗത്തിലുള്ളത്.\nഎന്റെ കൈയ്യിലുള്ള ശബ്ദതാരാവലിയിലും ഈ അർത്ഥം കൊടുത്തിട്ടുണ്ട്. എന്നാൽ online ശബ്ദതാരാവലിയിൽ അങ്ങനെ ഒരർത്ഥം ഇല്ല. online version ശബ്ദതാരാവലിയുടെ രണ്ടാം പതിപ്പാണ് ഉപയോഗിക്കുന്നതെന്ന് എവിടെയോ വായിച്ചിരുന്നു. അതാവാം കാരണം\nവളരെ പ്രധാനപ്പെട്ട കാര്യമാണ് ചെയ്തിരിക്കുന്നത്\nഈ കഠിനപരിശ്രമത്തില് പങ്കെടുത്ത എല്ലാവരെയും\nവിജയ് മാഷ്, വൈക്കം\nഹൃസ്വമായ മനുഷ്യ ജീവിതത്തിൽ ഇത്തരം മഹ്ത് കാര്യങ്ങൾ ചെയ്യുന്നതാണ് സുരലോക പ്രാപ്തിയേക്കാൾ ശ്രേയ്സ്കരം, ഹൃദയപൂർവ്വം ഒരായിരം ആശംസകൾ!\nഎത്ര നാളായി ആഗ്രഹിക്കുന്നതായിരുന്നു ശബ്ദതാരാവലിയുടെ ഓൺലൈൻ പതിപ്പ്. മലയാള ഭാഷയ് ക്ക് ഡിജിറ്റൽ കാലഘട്ടത്തിൽ ലഭിച്ച ഏറ്റവും മഹത്തായ സംഭാവന. ഒരാഴ്ച മുമ്പ് FB യിൽ ശ്രീകണ്ഠേശ്വരത്തിൻ്റെ ചരമവാർഷിക ദിനത്തിൽ ശബ്ദതാരാവലിയുടെ ഡിജിറ്റൽ പതിപ്പ് തയ്യാറാക്കുന്നതിൽ കേരള സർക്കാരും, മലയാള സർവ്വകലാശാലയും കാണിക്കുന്ന ഉപേക്ഷയെ പറ്റി എഴുതിയിരുന്നു. സായാഹ്ന ഫൗണ്ടേഷൻ്റെ ശബ്ദതാരാവലിയുടെ പ്രകാശനത്തെ പറ്റി അറിഞ്ഞിരുന്നില്ല. ഇന്നലെ മാതൃഭൂമി പത്രത്തിൽ വാർത്ത കണ്ടതോടെ ഞാൻ digital പതിപ്പിൽ എത്തി. ശ്രീകണ്ഠേശ്വരം നൂറ് വർഷം മുൻപ് ശബ്ദതാരാവലി സമ്മാനിച്ചപ്പോൾ മലയാള ഭാഷഎത്രമാത്രം ഔന്നത്യം പ്രാപിച്ചുവോ അതിനെയും അതിശയിക്കുന്ന ഉന്നത നിലവാരത്തിലേക്ക് ഡിജിറ്റൽ പതിപ്പിലൂടെ മലയാളമെത്തുകയാണു. കാലഘട്ടത്തിൻ്റെ ആവശ്യങ്ങൾക്കനുസരിച്ച് മലയാളം രൂപാന്തരപ്പെടുകയാണു.\nഅതിഗംഭീരമായ പ്രയത്നം. ഇതിന്റെ പിന്നില് പ്രവര്‍ത്തിച്ച എല്ലാവര്‍ക്കും വിനീതപ്രണാമം. കൈരളിയുടെ മുന്നില് ഇതെത്തിച്ച എല്ലാവരും അഭിനന്ദനമര്‍ഹിക്കുന്നു. നിഘണ്ടുവിലെ ചില വാക്കുകള് തെറ്റാണ്. അവ ഇപ്പോളും അങ്ങനെതന്നെ തുടരുന്നുണ്ട്. അതൊക്കെ ശരിയാക്കണം. ആമുഖക്കുറിപ്പിലും ധാരാളം അക്ഷരപ്പിശകുകള്, പ്രയോഗവൈകല്യങ്ങള് എന്നിവ ഞാന് കാണുന്നുണ്ട്.\nപ്രതികരണത്തിനു നന്ദി. ആമുഖക്കുറിപ്പുകളിലെ പിശകുകൾ തിരുത്തിയ ഒരു പാഠം അയച്ചുതന്നു സാഹായിക്കുവാൻ അപേക്ഷിക്കുന്നു.\nശബ്ദതാരാവലിയുടെ ഡിജിറ്റൽ പതിപ്പ് തയ്യാറാക്കാൻ മുൻകൈയെടുത്ത എല്ലാ അണിയറപ്രവർത്തകർക്കും ഹൃദയംഗമമായ അഭിനന്ദനങ്ങൾ\nഈ ഉദ്യമത്തിന്റെ പിന്നിൽ പ്രവർത്തിച്ച, പ്രവർത്തിച്ചുകൊണ്ടിരിക്കുന്ന എല്ലാ ഭാഷാസ്നേഹികൾക്കും എന്റെ അകമഴിഞ്ഞ അഭിനന്ദനങ്ങൾ\nസായാഹ്നയുടെ ഈ ഉദ്യമത്തിന് ആശംസകള്! ഇനിയുള്ള പ്രവര്‍ത്തനങ്ങളില് പങ്കാളിയാകാന് താല്പര്യം.\nDr. Sasi Stephen\nA great attempt byagroup of Malayalam language lovers. Your selfless efforts will be appreciated as long as the language exists. Hats off to the whole team who have spent days and nights enriching our language. I wish I could be part of this; my offer to assist still stays.\nആമുഖക്കുറിപ്പിലെ പിശകുകൾ തിരുത്തിയത്:\nഇരുപതാം നൂറ്റാണ്ടിനൊടുവിൽവരെയുള്ള മലയാളഭാഷയുടെ നിഘണ്ടുക്കളിൽ സർവ്വസമ്മതമായി ഏറ്റവും ആധികാരികമായി കണക്കാക്കപ്പെടുന്ന മലയാളനിഘണ്ടുവാണ് ശബ്ദതാരാവലി. (ശ്രീകണ്ഠേശ്വരം പദ്മനാഭപിള്ള രചിച്ച ശബ്ദതാരാവലി മലയാളഭാഷാനിഘണ്ടുക്കളിൽ ഏറ്റവും ആധികാരികമെന്നങ്ഗീകരിക്കപ്പെട്ടിട്ടുണ്ട്.) 2000-ൽപ്പരം താളുകളുള്ള ഈ ഗ്രന്ഥം മലയാളപദങ്ങളുടെ അർത്ഥത്തെസ്സം ബന്ധിച്ചിടത്തോളം അവസാനവാക്കായി കണക്കാക്കപ്പെടുന്നു. ഇരുപതു വർഷംകൊണ്ട് പൂർത്തീകരിച്ച ഈ ഗ്രന്ഥത്തിന്റെ ആദ്യഭാഗം 1917-ലാണ് പുറത്തിറങ്ങിയത്. ശ്രേയത്കരമായി സ്വന്തംജീവിതം നയിക്കാവുന്ന ഒരാൾ അതിനൊക്കെയുപരി സ്വാർത്ഥലക്ഷ്യങ്ങളില്ലാതെ ഭാഷയ്ക്കുവേണ്ടി ഒരു ജീവിതം മുഴുവൻ ഉഴിഞ്ഞുവെക്കാൻ സന്നദ്ധത പ്രകടിപ്പിച്ചതിന്റെ ഉത്തമോദാഹരണമായി ഈ മഹാകൃതിയെ സഹൃദയർ കണക്കാക്കുന്നു.\nഈ പതിപ്പിന്റെ മൂലഗ്രന്ഥം ബംഗളൂരുവിലെ ഒരു സെമിനാരിയിൽ കണ്ടെത്തി, സ്കാൻ ചെയ്തു് (2015) ലഭ്യമാക്കിയതു് ഷിജു അലക്സ്, വിശ്വപ്രഭ, ബൈജു രാമകൃഷ്ണൻ, ബെഞ്ചമിൻ വർഗ്ഗീസ്, വി എസ് സുനില് എന്നിവരാണു്. സ്തുത്യര്‍ഹമായ ഈ യത്നത്തെ എത്ര ശ്ലാഘിച്ചാലും കൂടുതലാവില്ല. ഇതിന്റെ യൂണിക്കോഡ് വ്യവസ്ഥയിലുള്ള പാഠനിവേശനത്തിന്റെ പണി സായാഹ്ന തുടങ്ങുന്നതു് പിന്നെയും ഒരു കൊല്ലത്തിനുശേഷമാണു്. റിവർ വാലി ടെൿനോളജീസിലെ മിക്കവാറും എല്ലാ ജീവനക്കാരും തങ്ങളുടെ ഒഴിവുസമയം ശബ്ദതാരാവലിയുടെ പാഠനിവേശനത്തിനു വേണ്ടി ചെലവഴിക്കുകയുണ്ടായി. ചുരുക്കംചില ഫേസ്ബുൿ സുഹൃത്തുക്കളും (കെ.എ. അഭിജിത്, മനോജ് കരിങ്ങാമഠത്തിൽ, ഷിജു അലക്സ്, ബഞ്ചമിൻ, ശ്രീലത പിള്ള, മുതൽപേർ) ഈ സംരംഭത്തിൽ സഹകരിച്ചു.\nഈ സംരംഭത്തിൽ ഏറ്റവും കൂടുതൽ ബുദ്ധിമുട്ടു് അനുഭവിച്ചതു് തെറ്റുതിരുത്തൽഘട്ടത്തിലാണു്. ഒരു നിഘണ്ടുവെന്നനിലയ്ക്കു് ആവശ്യപ്പെടുന്നതരത്തിലുള്ള, തൊഴിൽപരമായ ശുദ്ധിയോടുകൂടിയുള്ള തെറ്റുതിരുത്തൽ ഏതാണ്ടു് അസാദ്ധ്യമായിത്തന്നെ ഏതാനും കൊല്ലങ്ങൾ തുടർന്നു. അതിനു മാറ്റം വന്നതു് കാലടി ശങ്കരാചാര്യസർവ്വകലാശാലയിലെ ഭാഷാദ്ധ്യാപികയായ പ്രൊ. ലിസ്സി മാത്യുവിന്റെ നേതൃത്വത്തിൽ ഒത്തുകൂടിയ ഭാഷാസ്നേഹികളുടെ പ്രവർത്തനംമൂലമാണു്. നിഘണ്ടുവിനെ, മൂലത്തിന്റെ അഞ്ചു പുറങ്ങൾമാത്രമുള്ള ചെറുപിഡിഎഫുകളായി വിഭജിച്ച് സ്മാർട്ട്ഫോണിൽ തെറ്റുകൾ ഹൈലൈറ്റ് ചെയ്യാൻപാകത്തിനു് നൽകിയപ്പോൾ ഒട്ടനവധി പരിശോധകർ ഈ നൂതനതിരുത്തൽപ്രക്രിയയിലേക്ക് ആകർഷിതരായി. കേവലം ഒരുഭാഗംമാത്രമേ തിരുത്തിത്തന്നുള്ളു എങ്കിലും പ്രിയനടൻ മമ്മൂട്ടി തന്ന ഊർജം വളരെ വലുതാണ്. വിവിധരാജ്യങ്ങളിലിരുന്നു് പ്രൊഫഷണലുകളും വീട്ടമ്മമാരും ഗവേഷകരും വിദ്യാർത്ഥികളും കൈക്കുഞ്ഞുള്ള അമ്മമാരും അടക്കമുള്ള സന്നദ്ധപ്രവർത്തകർ തിരുത്തി ഹൈലൈറ്റ് ചെയ്തുനല്കിയ പിഡിഎഫുകളിൽനിന്ന് പാഠസ്രോതസ്സിൽ തിരുത്തുകൾ നടത്തിയതു് റിവർ വാലിയിലെ ജീവനക്കാരായിരുന്നു. നാലുവട്ടം ഈ തിരുത്തൽപ്രക്രിയ നടത്തുകയുണ്ടായി. അങ്ങനെ ശുദ്ധീകരിച്ച പാഠമാണു് എക്സ്എം‌എൽ, എച്റ്റിഎംഎൽ എന്നീ രൂപങ്ങൾ നിർമ്മിക്കുവാൻ ഉപയോഗിച്ചതു്. എങ്കിലും ഇനിയും തെറ്റുകൾ കണ്ടേക്കാം. അതു് തിരുത്തേണ്ടതു് വായനക്കാരന്റെ ഉത്തരവാദിത്വമാണെന്നു് സായാഹ്ന കരുതുന്നു.\nതെറ്റുതിരുത്തൽപ്പരിശ്രമങ്ങളിൽ ഒട്ടനവധിപേർ പങ്കെടുക്കുകയുണ്ടായി. പണിക്കവീട്ടിൽ ഷംസുദ്ദീൻ (ചാവക്കാടു്), എസ് എ ശ്രീദേവി (തിരുവനന്തപുരം), ലളിതാ ഗൗരി (ഓസ്ട്രേലിയ), സി എം ലീല (പട്ടാമ്പി), ഷീജ അനിൽ (പെരിഞ്ഞനം) എന്നിവരുടെ സേവനം എടുത്തുപറയേണ്ടതാണു്. അഞ്ചു കൊല്ലം നീണ്ടുനിന്ന ഈ സംരംഭത്തിൽ മടുപ്പില്ലാതെ പങ്കെടുത്തു് വിജയിപ്പിച്ച എല്ലാ പ്രവർത്തകരോടും ഹാർദ്ദമായ നന്ദി രേഖപ്പെടുത്തുവാൻ ഈ അവസരം ഉപയോഗിക്കട്ടേ. (പങ്കെടുത്തവരുടെ ഒരു പട്ടിക അന്യത്ര ചേർത്തിട്ടുണ്ടൂ്.)\nഈ ശബ്ദതാരാവലിപ്പതിപ്പിലെ ഒരു പ്രധാനസവിശേഷത, വാക്കുകളുടെ പ്രയോഗക്ഷമത മനസ്സിലാക്കുവാനായി അന്നുവരെ പ്രസിദ്ധീകരിക്കപ്പെട്ട കാവ്യങ്ങൾ, ചമ്പുക്കൾ, ആട്ടക്കഥകൾ, തുള്ളൽകൃതികൾ, മറ്റു ഗദ്യേതരഗ്രന്ഥങ്ങൾ, അമരകോശം, പാണിനീയം, ലീലാതിലകം, എന്നുതുടങ്ങി, ഒട്ടനവധി ഗ്രന്ഥങ്ങളിൽനിന്ന് ഉദാരമായിച്ചേർത്തിട്ടുള്ള ഉദ്ധരണികളാണു്. കൂടാതെ ചില പദങ്ങൾക്കു് വിജ്ഞാനകോശസമാനമായ വിവരണങ്ങളാണു് ശ്രീകണ്ഠേശ്വരം നല്കിയിട്ടുള്ളതു്. കമ്പ്യൂട്ടറും അനുബന്ധസാങ്കേതികവിദ്യയും, ഇന്റർനെറ്റ്, യാന്ത്രികത്തിരച്ചിൽ എന്നിവയൊന്നും ഇല്ലാത്ത ഒരു കാലത്തിൽ അദ്ദേഹം നിഘണ്ടുനിർമ്മാണത്തിന് 34 കൊല്ലം ചെലവഴിച്ചുവെന്നതു് നമ്മെ അത്ഭുതപ്പെടുത്തുന്നില്ലെങ്കിലും ഈ മനുഷ്യൻ മുടക്കിയ മനുഷ്യപ്രയത്നവും നേരിട്ട ഗാർഹികബാദ്ധ്യതകളുടെ സമ്മർദ്ദവും അസാധാരണമാണു്. ആമുഖക്കുറിപ്പിൽ ശ്രീകണ്ഠേശ്വരം പറയുന്നതു് കേൾക്കുക:\n‘സുഖം’ എന്ന പദത്തിന്റെ അർത്ഥം എന്തെന്നു നിഘണ്ടുവിൽ കൊടുത്തിട്ടുണ്ടെന്നുവരികിലും പരമാർത്ഥത്തിൽ അതെങ്ങനെയിരിക്കുമെന്നു് ഞാൻ ഇതുവരെ അറിഞ്ഞിട്ടുള്ളവനല്ല. എന്റെ കുടുംബക്കാരും ബന്ധുക്കളും സ്നേഹിതന്മാരും അതിനു സാക്ഷികളാകുന്നു. ‘താരാവലി’യെ മുദ്രണംചെയ്തു വണിജ്യയിൽ സമധികമായ ലാഭത്തെ സമ്പാദിക്കണമെന്നു വിചാരിക്കാതെ ‘കൂലങ്കഷമായ ഭാഷാസാഹിത്യപരിചയത്തിനു പര്യാപ്തമാക്കണമെന്നുമാത്രം ഉദ്ദേശിച്ചു 1072 മുതൽ 1106 വരെ 34 സംവത്സരം ‘ശബ്ദതാരാവലി’ക്കു ചെലവാക്കിയതിന്റെ ശേഷവും അതിനെപ്പറ്റി എന്റെ ഹൃദയത്തിനുതന്നെ സംതൃപ്തി വന്നിട്ടില്ലെന്നുള്ളതും ‘പെട്ടെന്നു് ഒരു നിഘണ്ടു പുറപ്പെടുവിച്ചുകളയാം’ എന്നു വിചാരിക്കുന്നവർ ഓർമ്മിക്കേണ്ടതാകുന്നു. (ആമുഖം, ശബ്ദതാരാവലി)\nപില്ക്കാലത്തു് താരാവലിയുടെ പരിഷ്ക്കരിച്ച പതിപ്പുകൾ ഇറക്കിയവർ ഈ മനുഷ്യപ്രയത്നത്തിനെ നിസ്സാരവല്ക്കരിച്ചുകൊണ്ടു് നിഘണ്ടുവിലെ വിലപ്പെട്ട ഉദ്ധരണികളും നീണ്ട വിവരണങ്ങളും വേണ്ടന്നുവെച്ചു. ഇന്നത്തെ ശബ്ദതാരാവലിപ്പതിപ്പുകളൊന്നുംതന്നെ ശ്രീകണ്ഠേശ്വരത്തിനോടു നീതി പുലത്തുന്നില്ല എന്നതുകൂടാതെ, ഭാഷാചരിത്രത്തിൽനിന്നു് ഒരു വിലപ്പെട്ട ഗ്രന്ഥത്തെ തമസ്കരിക്കുകയും ചെയ്തു. ഇങ്ങനെയൊരു ഗ്രന്ഥം നമുക്കുണ്ടായിരുന്നു എന്നതു് ഒരിക്കലും അറിയാൻ കഴിയാത്തത്ര, ചരിത്രം മായ്ച്ചുകളയുന്ന, തെറ്റാണു് വരുംതലമുറയോടു് നമ്മൾ ചെയ്തതു്. ഈ തെറ്റു തിരുത്തുക എന്നതാണു് സായാഹ്നയുടെ പരിശ്രമങ്ങളുടെ പ്രധാനപ്രേരകം.\nസായാഹ്നയുടെ ലെൿസോണമി സെർവ്വർ, 1917-ൽ പ്രസിദ്ധീകരിച്ച ശബ്ദതാരാവലിയുടെ യഥാതഥരൂപമാണു്. ഈ പതിപ്പു്, അക്ഷരത്തെറ്റുകൾ തിരുത്തുന്നതൊഴിച്ചാൽ അങ്ങനെതന്നെ നിലനിറുത്തും. 55,653 വാക്കുകളാണു് (സ്വരാക്ഷരങ്ങൾ: 12,596; കവർഗ്ഗം: 9,113; ചവർഗ്ഗം: 3,821; ടവർഗ്ഗം: 112; തവർഗ്ഗം: 8,492; പവർഗ്ഗം: 8,684; യരലവ…ഴ: 12,835) ഈ കോർപ്പസ്സിലുള്ളതു്. സായാഹ്നയുടെ ശബ്ദതാരാവലിസംരംഭത്തിലൂടെ രൂപപ്പെട്ടുവന്ന അനുയോജ്യരായ വിദഗ്ദ്ധരടങ്ങുന്ന ഒരു പത്രാധിപസമിതി ഇപ്പോളുള്ള കോർപ്പസ്സിന്റെ ഒരു പകർപ്പെടുത്തു് കാലോചിതമായ, ഭാഷാശാസ്ത്രസംബന്ധിയായ മാറ്റങ്ങൾ വരുത്തുകയും കൂടുതൽ വാക്കുകൾ ചേർക്കുകയും സമകാലികവായനക്കാർക്കു് പ്രയോജനകരമായ രീതിയിൽ പ്രസിദ്ധീകരിക്കുന്നതുമാണു്. കൂട്ടത്തിൽ ദ്വിഭാഷ/ബഹുഭാഷാനിഘണ്ടുവായി മാറ്റാനുമുള്ള ആലോചനയുണ്ടു്. ഓൺലൈനിൽ നടക്കുന്ന ഈ പരിശ്രമങ്ങളിൽ താത്പര്യമുള്ള ആർക്കുവേണമെങ്കിലും പങ്കെടുക്കാം.\nശബ്ദതാരാവലിയുടെ ആദ്യപതിപ്പ് പ്രസാധനത്തിന്റെ നൂറാം വർഷത്തിലേക്കെത്തുകയാണ്. ഈ കാലയളവിൽ അന്നുണ്ടായിരുന്നതിൽനിന്നു് നമ്മുടെ ദേശവും ഭാഷയും ബന്ധങ്ങളും ലിപിയും ഏറെ മാറിപ്പോയി. എന്നാൽ കാലവും സാങ്കേതികമികവും ആണ് ഈ വലിയ ജോലി ചുരുങ്ങിയസമയംകൊണ്ട് തനതുലിപിയിൽത്തന്നെ പൂർത്തിയാക്കാൻ നമ്മെ സഹായിച്ചതു്. ഇതിന്റെ മനോഹാരിതയിൽ കെ.എച്ച്. ഹുസൈൻ രൂപകല്പനചെയ്ത് പേർത്തും പേർത്തും മിനുക്കിയെടുത്ത, ഈ വെബ് സൈറ്റിൽ ഉപയോഗിച്ചിരിക്കുന്ന രചന ഫോണ്ട് വഹിച്ച പങ്ക് സുപ്രധാനമാണു്.\nതാങ്കൾ തിരുത്തിയ പാഠം ശബ്ദതാരാവലിയുടെ പത്രാധിപസമിതിയ്ക്കു അയച്ചുകൊടുത്തിട്ടുണ്ടു്. അവരുടെ നിർദ്ദേശാനുസരണം താങ്കൾ വരുത്തിയ മാറ്റങ്ങൾ സ്വീകരിക്കാം. താങ്കളുടെ സഹായിക്കാനുള്ള മനോഭാവത്തോടു് വളരെയധികം നന്ദിയുണ്ടു്. മലയാളത്തിൽ ഏകീകൃതമായ ഒരു ശൈലീപുസ്തകം ഇപ്പോൾ നിലവിലില്ല. അങ്ങനെയൊരു സംരംഭം നയിക്കുവാൻ താങ്കൾ തയ്യാറാവുമോ? എങ്കിൽ സായാഹ്നയുമായി ബന്ധപ്പെടുക: .\nഇരുപതാം നൂറ്റാണ്ടിനൊടുവിൽവരെയുള്ള മലയാളഭാഷാ നിഘണ്ടുക്കളിൽ ഏറ്റവും ആധികാരികമെന്ന് സർവ്വസമ്മതിയുള്ള മലയാളനിഘണ്ടുവാണ് ശബ്ദതാരാവലി\nSunu k S\nനല്ല തീരുമാനം. ഈ സംരംഭത്തിന് പിന്നില് പ്രവര്‍ത്തിച്ച എല്ലാവര്‍ക്കും നന്ദി.\nആദ്യ കോപ്പി കണ്ടെത്തിയത് വളരെ അനുഗ്രഹമായി. മലയാളം കുറച്ചിലായി കാണുന്ന ഒരു സമൂഹത്തിലാണ് നാം ജീവിക്കുന്നത്, ഡിജിറ്റല് പതിപ്പ് നന്നായിരിക്കുന്നു.\nമലയാള ഭാഷയ്ക്കും മലയാളി സമൂഹത്തിനും നിങ്ങൾ ചെയ്ത സേവനം വിലമതിക്കാനാകാത്തതാണ്. ലോകത്തിലുള്ള എല്ലാ മലയാള ഭാഷാ സ്നേഹികളും നിങ്ങളോട് കടപ്പെട്ടിരിക്കുന്നു. ആറ്റൂർ സതീശ്\nlink കാണുന്നില്ലല്ലൊ downnload cheyyan\nഇപ്പോൾ ‘ദ’യിൽ തുടങ്ങുന്ന പദങ്ങൾ എന്ന തലക്കെട്ട് പുറത്ത് കാണുന്നില്ല. ‘ദ’ എന്ന അക്ഷരത്തിൽ തുടങ്ങുന്ന പദങ്ങൾ ‘ഥ’ യുടെ താഴെയാണ് കൊടുത്തിരിക്കുന്നത്. സ്ഥലപരിമിതി മൂലമായിരിക്കും അങ്ങനെ ചെയ്തത് എന്ന് കരുതുന്നു. അങ്ങനെയാണെങ്കിൽ പുറത്ത് ‘ഥ’….‘ദ’ എന്ന് കാണിക്കാമല്ലോ.\nപ്രതികരണത്തിനു നന്ദി. ഡ്രോപ്‌ഡൗൺ മെനുവിലെ ഓരോ വരിയും സൂചിപ്പിക്കുന്നതു് ആദ്യത്തെ എൻട്രി/പദവും അവസാനത്തെ എൻട്രി/പദവുമാണു്. അതിനിടയിലെ വാക്കാണു് വായനക്കാരനു് വേണ്ടതെങ്കിൽ ഈ മെനു ഐറ്റത്തിൽ അമർത്തുക എന്നാണു് വിവക്ഷ. മെനു ഐറ്റം ഓരോ അക്ഷരത്തിനെയും ലാക്കാക്കിയല്ല. സ്വരം എന്ന മെനു നോക്കുക. അവിടെ “അ”-യ്ക്കു മാത്രം3എൻടികളുണ്ടു്. അതുകൊണ്ടു് ഒരു ഖണ്ഡത്തിലെ ആദ്യപദവും അവസാനപദവും നല്കുന്നതാണു് കൂടുതൽ യുക്തിസഹം എന്നു കരുതുന്നു.


മുന് മുഖ്യമന്ത്രി ഉമ്മന് ചാണ്ടിയായി മെഗാസ്റ്റാര്? മമ്മൂട്ടി ചിത്രത്തില് മാത്യൂ തോമസും | Mammootty's One Movie Updates - Malayalam Filmibeat\n22 min ago ആണുങ്ങള്‍ക്കെല്ലാം താല്‍പര്യം എന്നോടായിരുന്നു! പിന്നീട് സംഭവിച്ചത്, വെളിപ്പെടുത്തി മീര മിഥുന്\n56 min ago ഞാനെന്തിന് ഈ സിനിമയില്? പ്രിയദര്‍ശനോട് പ്രണവ് ചോദിച്ചത്! മരക്കാറില് വരുന്നതിന് മുന്‍പ് സംഭവിച്ചത്?\n2 hrs ago തലകുത്തിനിന്ന് സാനിയ അയ്യപ്പന്റെ അഭ്യാസ പ്രകടനം! വീഡിയോ ഏറ്റെടുത്ത് ആരാധകര്\n2 hrs ago കടുവയായി പൃഥ്വിരാജ്! ആ സർപ്രൈസ് ഇതാണ്, വമ്പന് സിനിമയുമായി പൃഥ്വിയും ഷാജി കൈലാസും,\nNews കോണ്‍ഗ്രസല്ല, ഹരിയാണയില് ബിജെപിയുടെ പടയോട്ടത്തില് തകര്‍ന്നടിഞ്ഞത് ഐഎന്‍എല്‍ഡി\nമുന് മുഖ്യമന്ത്രി ഉമ്മന് ചാണ്ടിയായി മെഗാസ്റ്റാര്? മമ്മൂട്ടി ചിത്രത്തില് മാത്യൂ തോമസും\n| Updated: Thursday, October 10, 2019, 17:25 [IST]\nഇക്കൊല്ലം തുടര്‍ച്ചയായ വിജയ ചിത്രങ്ങളുമായി മുന്നേറികൊണ്ടിരിക്കുന്ന താരമാണ് മമ്മൂട്ടി. മെഗാസ്റ്റാറിന്റെതായി പുറത്തിറങ്ങിയ മിക്ക ചിത്രങ്ങള്‍ക്കും മികച്ച പ്രേക്ഷക സ്വീകാര്യതയാണ് ലഭിച്ചിരുന്നത്. രമേഷ് പിഷാരടി സംവിധാനം ചെയ്ത ഗാനഗന്ധര്‍വ്വനായിരുന്നു മമ്മൂക്കയുടെതായി ഒടുവില് പുറത്തിറങ്ങിയിരുന്നത്. ചിത്രവും മികച്ച പ്രതികരണങ്ങളോടെ മുന്നേറികൊണ്ടിരിക്കുകയാണ്. ഗാനഗന്ധര്‍വന് ശേഷവും കൈനിറയെ ചിത്രങ്ങളുമായിട്ടാണ് മമ്മൂക്ക മലയാളത്തില് മുന്നേറികൊണ്ടിരിക്കുന്നത്.\nമമ്മൂട്ടിയുടെതായി അണിയറയില് ഒരുങ്ങുന്ന എറ്റവും പുതിയ ചിത്രങ്ങളില് ഒന്നാണ് വണ്. സൂപ്പര്‍താരം കേരള മുഖ്യമന്ത്രിയായി എത്തുന്ന ചിത്രത്തിനായി വലിയ ആകാംക്ഷകളോടെയാണ് ആരാധകര് കാത്തിരിക്കുന്നത്. ഈ വര്‍ഷം പുറത്തിറങ്ങിയ യാത്ര എന്ന തെലുങ്ക് ചിത്രത്തിന് ശേഷമാണ് മമ്മൂക്ക വീണ്ടും മുഖ്യമന്ത്രിയുടെ റോളില് എത്തുന്നത്. ബോബി സഞ്ജയ് ടീം തിരക്കഥ എഴുതിയ സിനിമയുടെ പ്രീ പ്രൊഡക്ഷന് ജോലികള് പുരോഗമിച്ചുകൊണ്ടിരിക്കുകയാണ്.\nചിറകൊടിഞ്ഞ കിനാവുകള് എന്ന സ്പൂഫ് ചിത്രമൊരുക്കിയ സന്തോഷ് വിശ്വനാഥനാണ് പുതിയ മമ്മൂട്ടി ചിത്രവുമായി എത്തുന്നത്. വമ്പന് താരനിര അണിനിരക്കുന്ന ചിത്രത്തില് തണ്ണീര്‍മത്തന് ദിനങ്ങളിലൂടെ ശ്രദ്ധേയനായ മാത്യു തോമസും പ്രധാന വേഷത്തില് എത്തുമെന്ന് റിപ്പോര്‍ട്ടുകള് വന്നിരുന്നു. സിനിമയില് ഒരു മുഴുനീള കഥാപാത്രമായിട്ടാണ് മാത്യു അഭിനയിക്കുന്നതെന്ന് അറിയുന്നു.\nഅതേസമയം തന്നെ ചിത്രത്തില് കേരളത്തിന്റെ മുന്‍മുഖ്യമന്ത്രി ഉമ്മന് ചാണ്ടിയായിട്ടാണ് മമ്മൂട്ടി എത്തുന്നതെന്നും റിപ്പോര്‍ട്ടുകള് സൂചിപ്പിക്കുന്നു. ഉമ്മന് ചാണ്ടി മുഖ്യമന്ത്രിയായിരുന്ന കാലത്തെ സംഭവകഥയാണ് ചിത്രത്തിലൂടെ പറയുന്നത്. കഴിഞ്ഞ ദിവസം ഉമ്മന്‍ചാണ്ടിയുമായി ചിത്രത്തിന്റെ അണിയറ പ്രവര്‍ത്തകര് കൂടിക്കാഴ്ച നടത്തിയതിന്റെ ചിത്രം സോഷ്യല് മീഡിയയില് ഒന്നടങ്കം വൈറലായി മാറിയിരുന്നു.\nശ്രീനിവാസന്, രണ്‍ജി പണിക്കര്,മുരളി ഗോപി, വിഷ്ണു ഉണ്ണികൃഷ്ണന് തുടങ്ങിയവരാണ് ചിത്രത്തില് മറ്റു പ്രധാന കഥാപാത്രങ്ങളെ അവതരിപ്പിക്കുന്നത്. സിനിമയുടെ ചിത്രീകരണം ഉടന് തന്നെ ആരംഭിക്കുമെന്നാണ് അറിയുന്നത്. തിരുവനന്തപുരമാണ് സിനിമയുടെ പ്രധാന ലൊക്കേഷന്. ഇച്ചായിസ് പ്രൊഡക്ഷന്‍സാണ് ചിത്രം നിര്‍മ്മിക്കുന്നത്. അടുത്ത വര്‍ഷമായിരിക്കും സിനിമ തിയ്യേറ്ററുകളിലേക്ക് എത്തുക.\nഅതേസമയം മാമാങ്കമാണ് മമ്മൂട്ടിയുടെതായി റിലീസിങ്ങിനൊരുങ്ങുന്ന പുതിയ സിനിമ. എം പദ്മകുമാര് സംവിധാനം ചെയ്യുന്ന ചിത്രം നവംബര് 21നാണ് തിയ്യേറ്ററുകളിലേക്ക് എത്തുന്നത്. വമ്പന് താരനിര അണിനിരക്കുന്ന ചിത്രം കാവ്യ ഫിലിംസിന്റെ ബാനറില് വേണു കുന്നപ്പിളളി നിര്‍മ്മിക്കുന്നു. മാമാങ്കത്തിന് പുറമെ. ഷൈലോക്ക്, ബിലാല്, സത്യന് അന്തിക്കാട് ചിത്രം തുടങ്ങിയവയും മമ്മൂക്കയുടെതായി വരാനിരിക്കുന്ന ചിത്രങ്ങളാണ്.\nMammootty's One Movie Updates


ഹാർലി ലൈവ്‌വെയറിനേക്കാൾ കുറഞ്ഞ ചെലവിൽ ബുള്ളറ്റിന്റെ ഇലക്‌ട്രിക് പതിപ്പ് "ഫോട്ടോൺ" - Malayalam DriveSpark\n46 min ago 2020 നവംബറില് എസ്-ക്രോസിന്റെ വില്‍പ്പനയില് 100 ശതമാനം വളര്‍ച്ചയുമായി മാരുതി\nPublished: Monday, April 6, 2020, 18:50 [IST]\nവാഹന മലിനീകരണം കുറയ്ക്കുന്നതിൽ കൂടുതൽ ശ്രദ്ധ കേന്ദ്രീകരിക്കുന്നതോടെ ഇലക്ട്രിക് വാഹനങ്ങൾ അതിവേഗം ജനപ്രീതി നേടിവരികയാണ്. ഇന്ന് വിവിധതരം ബാറ്ററി പവർഡ് ഇരുചക്ര വാഹനങ്ങൾ നമ്മുടെ വിപണിയിൽ ലഭ്യമാണ്.\nഎങ്കിലും മറ്റ് ആഗോളവിപണികളെ അപേക്ഷിച്ച് ഇന്ത്യയിൽ വേണ്ടത്ര ഇവി ഓപ്ഷനുകൾ ഇല്ലെന്നതാണ് യാഥാർത്ഥ്യം. പ്രത്യേകിച്ച് രാജ്യത്തെ ഇരുചക്ര വാഹന വിപണിയിൽ. ചില ഇലക്ട്രിക് ബൈക്ക് നിർമാതാക്കൾ ഇന്ത്യൻ വിപണിയിൽ പ്രവേശിച്ചുവെന്നത് ശരിയാണ്. എന്നാൽ ഇവക്കൊന്നും തന്നെ മിക്ക ബൈക്ക് പ്രേമികളെയും ആകർഷിക്കാനുള്ള കഴിവുണ്ടായിരുന്നില്ല.\nപെട്രോൾ ഉപയോഗിച്ച് പ്രവർത്തിക്കുന്ന മോട്ടോർ സൈക്കിളുകൾക്ക് ബദലാകാൻ കഴിയാത്ത ഒരു മോഡലിനും ഇന്ത്യയിൽ സ്ഥാനമില്ലെന്നത് ഇനിയെങ്കിലും വാഹന കമ്പനികൾ മനസിലാക്കേണ്ടതുണ്ട്. ഇവിടുന്ന് വ്യത്യസ്‌തമാവുകയാണ് റോയൽ എൻഫീൽഡ് ഫോട്ടോൺ ഇവി. ശ്രദ്ധിക്കേണ്ട കാര്യം ഇതിന്റെ പിന്നിൽ എൻഫീൽഡ് ബ്രാൻഡ് അല്ല എന്നുള്ളതാണ്.\nക്ലാസിക് സ്റ്റൈലിംഗും ടൺ റെട്രോ അപ്പീലും ഉള്ള നിങ്ങളുടെ സാധാരണ ബുള്ളറ്റിനെ പോലെ തന്നെയാണ് ഈ കസ്റ്റമൈസ്‌ഡ് ഫോട്ടോൺ ഇവിയും ഒരുങ്ങിയിരിക്കുന്നത്. എന്നിരുന്നാലും ന്യൂ-ടൗൺ അധിഷ്ഠിത ഇലക്ട്രിക് ക്ലാസിക് കാർസ് ബാറ്ററിയാണ് പൂർണ ഇലക്‌ട്രിക് മോഡലായ ഫോട്ടോണിൽ ഉപയോഗിക്കുന്നത്.\nപോർഷ, മസെരാട്ടി എന്നിവയിൽ നിന്നുള്ള ഇവി മോഡലുകളാണ് ഇലക്ട്രിക് ക്ലാസിക് കാറുകൾ എന്ന് അറിയപ്പെടുന്നത്. ഇത്തവണ അവർ ഒരു റോയൽ എൻഫീൽഡ് ബുള്ളറ്റ് എടുത്ത് അതിന്റെ ഗ്യാസോലിൻ പവർ എഞ്ചിന് പകരം ഒരു ഇലക്ട്രിക് മോട്ടോർ ഉപയോഗിച്ചു.\nഇത് പരമാവധി 15.6 bhp കരുത്ത് ഉത്പാദിപ്പിക്കുന്നു. അതേസമയം ടോർഖ് കണക്കുകൾ വെളിപ്പെടുത്തിയിട്ടില്ലെങ്കിലും ഇത് 300 Nm torque സൃഷ്‌ടിക്കുമെന്നാണ് ഊഹം.ഫോട്ടോൺ എന്ന് വിളിക്കപ്പെടുന്ന ഈ റോയൽ എൻഫീൽഡ് ബുള്ളറ്റ് ഇവിക്ക് 128 കിലോമീറ്റർ മൈലേജും മണിക്കൂറിൽ 112 കിലോമീറ്റർ വേഗത കൈവരിക്കാനും ശേഷിയുണ്ട്.\nപെട്രോൾ പതിപ്പിൽ നിന്ന് കടമെടുത്ത ചാസിയും സസ്പെൻഷൻ ഘടകങ്ങളുമാണ് ഇതിൽ ഉപയോഗിച്ചിരിക്കുന്നത്.അതായത് മോട്ടോർ സൈക്കിൾ സമാനമായ രീതിയിൽ കൈകാര്യം ചെയ്യാൻ സാധിക്കും എന്നാണ്. എന്നിരുന്നാലും സാധാരണ മോഡലിൽ നിന്ന് വ്യത്യസ്തമായി വൈബ്രേഷനുകളോ ഓയിൽ ചോർച്ചകളോ ഉയർന്ന ചെലവുകളോ ഇവിക്ക് ഉണ്ടാകില്ല.\nകാഴ്ചയുടെ കാര്യത്തിൽ നമുക്കെല്ലാവർക്കും അറിയാവുന്നതും ഇഷ്ടപ്പെടുന്നതുമായ റോയൽ എൻ‌ഫീൽഡ് ബുള്ളറ്റിനോട് ഏറെക്കുറെ സാമ്യമുള്ളതാണ് ഫോട്ടോൺ. പക്ഷേ അടുത്ത് നോക്കുകയാണെങ്കിൽ ചില വിശദമായ മാറ്റങ്ങൾ നിങ്ങൾക്ക് കണ്ടെത്താനാകും.\nഉദാഹരണത്തിന്, ഹെഡ്‌ലാമ്പ് ഒരു എൽഇഡി യൂണിറ്റാണ്. കൂടാതെ റിംഗ് ആകൃതിയിലുള്ള എൽഇഡി ഡേടൈം റണ്ണിംഗ് ലൈറ്റും ഇതിൽ ഇടംപിടിച്ചിരിക്കുന്നു. ഫ്യുവൽ ടാങ്ക് വ്യത്യസ്‌ത തരത്തിലുള്ള പിൻ‌സ്‌ട്രൈപ്പ് ഡിസൈൻ നൽ‌കുന്നു.\nറോയൽ എൻഫീൽഡ് ഫോട്ടോണിന്റെ വില 20,000 ഡോളറാണ് അതായത് ഏകദേശം 18.9 ലക്ഷം രൂപ. ഇത് സാധാരണ മോഡലിന്റെ വിലയേക്കാൾ പലമടങ്ങ് കൂടുതലാണ്. പക്ഷേ ഇത് ഇപ്പോഴും ഹാർലി-ഡേവിഡ്‌സൺ ലൈവ്‌വയറിനേക്കാൾ വിലകുറഞ്ഞതാണ് എന്നതാണ് ആകർഷണം. ഹാർലിയുടെ ഇലക്‌ട്രിക്കിന് ഏകദേശം 28.4 ലക്ഷം രൂപയാണ് വില.\nRoyal Enfield Bullet Converted to Electric. Read in Malayalam


ഗണേഷ് രാജിവെയ്‌ക്കേണ്ടെന്ന് കെ.പി.സി.സി യോഗത്തില് ധാരണ\nThursday 7th March 2013 12:08am\nതിരുവനന്തപുരം: വിവാദത്തിലകപ്പെട്ട മന്ത്രി കെ.ബി ഗണേഷ് കുമാര് തല്‍ക്കാലം രാജിവെക്കേണ്ടെന്ന് എന്ന് ഇന്നലെ രാത്രി ചേര്‍ന്ന കെ.പി.സി.സി ഏകോപന സമിതി യോഗത്തില് തീരുമാനമായി.\nഅതേസമയം ഗണേഷ് കുമാറിനെതിരായ ആരോപണം ചര്‍ച്ച ചെയ്യാന് യു.ഡി.എഫ് യോഗം ഇന്ന് ചേരും. ഗണേഷ് വിഷയത്തില് ഉചിതമായ തീരുമാനമെടുക്കാന് ഇന്നലത്തെ യോഗം മുഖ്യമന്ത്രിയെ ചുമതലപ്പെടുത്തി.\nരാത്രി മന്ത്രി ഗണേഷ്‌കുമാര് എന്.എസ്.എസ് ആസ്ഥാനത്തെത്തി ജനറല് സെക്രട്ടറി ജി. സുകുമാരന്‍നായരുമായി കൂടിക്കാഴ്ച നടത്തിയിരുന്നു.\nഗണേഷിന് പിന്തുണയുമായി യുഡിഎഫിലെ ഒരുവിഭാഗം രംഗത്തെത്തിയതോടെയാണ് മുന്നണിയിലെ പ്രതിസന്ധി രൂക്ഷമായത്.\nഅതിനിടെ ഗണേഷ് കുമാറിനെതിരായ ആരോപണങ്ങളില് ഉറച്ചുനിന്ന് പി സി ജോര്‍ജ്ജ് മുഖ്യമന്ത്രിക്ക് വീണ്ടും കത്തുനല്‍കി. മുസ്ലിം ലീഗും കെ എം മാണിയുമൊന്നും ഇതുവരെ പ്രതികരിച്ചിട്ടില്ല.\nഎന്നാല് മുഖ്യമന്ത്രിയെ രാജിസന്നദ്ധത അറിയിച്ച ഗണേഷ് കുമാര് മാധ്യമങ്ങള്‍ക്ക് മുന്‍പില് രാജിക്കാര്യം നിഷേധിച്ചു. രാജിക്കാര്യമെല്ലാം മുഖ്യമന്ത്രി പറയുമെന്നും രാജിക്കത്ത് കൈമാറിയിട്ടില്ലെന്നുമായിരുന്നു രാത്രി ഗണേഷ് കുമാറിന്റെ പ്രതികരണം.\nഇതിനിടെ പി സി ജോര്‍ജ്ജിന്റെ പരാതിയിന്മേല് ഗണേഷിന്റെ രാജി ആവശ്യപ്പെട്ടാല് മുന്നണിയുടെ കെട്ടുറപ്പിനെ ബാധിക്കുമെന്ന് ഷിബു ബേബി ജോണിന്റെ നേതൃത്വത്തില് ഒരു വിഭാഗം മുഖ്യമന്ത്രിയെ അറിയിച്ചു.\nഎന്നാല് മുന്നണി നേതൃത്വത്തിന്റെ തീരുമാനമില്ലാതെ നടപടിയുണ്ടാകില്ലെന്നാണ് മുഖ്യമന്ത്രി നല്‍കിയ ഉറപ്പ്.\nഇന്ന് നടക്കുന്ന യു.ഡി.എഫ് യോഗത്തില് നിലപാട് അറിയിക്കാന് മുഖ്യമന്ത്രിയെയും കെ.പി.സി.സി പ്രസിഡന്റിനെയും ചുമതലപ്പെടുത്തി.


ചര്‍മ്മ സൌന്ദര്യത്തിന് ഏറ്റവും നല്ലതാണ് റോസ് വാട്ടർ. കുളിക്കുന്ന വെള്ളത്തില് ഒന്നോ രണ്ടോ തുള്ളി റോസ് വാട്ടര് ഒഴിക്കുന്നത് ചര്‍മ്മം തിളങ്ങാനും ശരീരവും മനസും ഒരുപോലെ റിഫ്രഷ് ആകാനും സഹായിക്കും.\nതൊലിയെ എപ്പോഴും ഈര്‍പ്പമുള്ളതാക്കി നിലനിര്‍ത്താനും റോസ് വാട്ടര് സഹായകമാണ്. വരണ്ട ചര്‍മ്മമുള്ളവര്‍ക്ക് റോസ് വാട്ടര് തേക്കുന്നതിലൂടെ മുഖത്തെ ഈര്‍പ്പം തിരിച്ചുപിടിക്കാം. വരണ്ട ചർമ്മമുള്ളവർ കുളിക്കുന്നതിന് മുമ്പ് ഗ്ലിസറിനും റോസ് വാട്ടറും ചേർത്ത് പുരട്ടുന്നത് ചർമ്മം കൂടുതൽ ലോലമാകാൻ സഹായിക്കും.


social media trolls criticize leonardo DiCaprio - Malayalam Filmibeat\n| Published: Monday, February 29, 2016, 13:29 [IST]\nവര്‍ഷങ്ങള് നീണ്ട കാത്തിരിപ്പിനൊടുവില് പ്രശസ്ത ഹോളിവുഡ് താരം ലിയനാര്‍ഡോ ഡികാപ്രിയോ ഓസ്‌കാര് നേടിയപ്പോള് ആരാധകരൊക്കെ എഴുന്നേറ്റു നിന്നു കൈയ്യടിച്ചു. അതേസമയം, സോഷ്യല് മീഡിയ ട്രോളര്‍മാര് ആഘോഷിച്ചത് ഇങ്ങനെയല്ല. നമ്മുടെ ടൈറ്റാനിക്കിലെ ജാക്കിനെ ഇങ്ങനെയും കൊന്നു കൊലവിളിക്കാമോ? ട്രോളര്‍മാര് പരിഹസിച്ചു കൊന്നുവെന്നു തന്നെ പറയാം.\nനാല് തവണ ഓസ്‌കാര് നോമിനിയായി തിരഞ്ഞെടുത്തെങ്കിലും ആ ഭാഗ്യം ഡികാപ്രിയോയ്ക്ക് ലഭിച്ചിരുന്നില്ല. വാതിലില് മുട്ടി വിളിച്ച് പോകുകയായിരുന്നുവെന്നാണ് പരിഹാസം. അഞ്ചാമത്തെ തവണ അടിച്ചു മോളേ...എന്ന് പറയുന്ന ഡികാപ്രിയോയെ കണ്ട് ജനങ്ങള് ചിരിച്ച്..ചിരിച്ച് ചത്തു..കണ്ടു നോക്കൂ..\nസാധാരണ വിളിച്ചുവരുത്തി കൊതിപ്പിച്ച് വിടാറാ പതിവ്, ഇത്തവണ അടിച്ചു മോളേ..ഡികാപ്രിയോയെ ട്രോളര്‍മാര് കൊന്നു\nകിലുക്കത്തിലെ ഡയലോഗാണ് ഡികാപ്രിയോയ്ക്ക് എന്തു കൊണ്ടും യോജിക്കുന്നത്. ഇന്നസെന്റ് പറയുന്നതു പോലെ അടിച്ചു മോളേ എന്നു പറയുന്ന ഡികാപ്രിയോ.\nഡി കാപ്രിയോയെ പോലെ ഭാഗ്യം കെട്ടൊരു മനുഷ്യന് വേറെ കാണില്ലെന്ന് ട്രോളര്‍മാര് പറയുന്നു. ആറ്റു നോറ്റ് കിട്ടിയ ഓസ്‌കാറിന്റെ വാര്‍ഷികം ഒന്ന് ആഘോഷിക്കാന് നാലു വാര്‍ഷം കാത്തിരിക്കണ്ടേ...എന്നാണ് പരിഹാസം.\nഓസ്‌കാര് വേദിയില് ഡികാപ്രിയ ആ ഭാഗ്യത്തെ കൈയ്യിലെടുത്തപ്പോള്... പുരസ്‌കാരത്തെയും ജനങ്ങളെയും അപമാനിക്കുന്ന തരത്തിലായി പോയെന്നും ട്രോളര്‍മാര് വിമര്‍ശിക്കുന്നു.\nവേസ്റ്റായി വരുന്ന എന്തേലും പുരസ്‌കാരം ഉണ്ടെങ്കില് നമ്മടെ ചെക്കന് കൊടുക്കണമെന്നും ട്രോളര്‍മാര് പരിഹസിച്ചു.\nഓസ്‌കാര് കിട്ടി വീട്ടിലെത്തിയ ഡി കാപ്രിയോയെ ഇങ്ങനെയും ചിത്രീകരിച്ചു.\nകുറേ വര്‍ഷങ്ങളായി വാതിലില് കാതോര്‍ത്തു നില്‍ക്കുന്നു..ഒരു വിളിക്കായി...\nകിട്ടുണ്ണിക്ക് ലോട്ടറി അടിച്ചതു പോലെയാണ് ഡികാപ്രിയോയ്ക്ക് ഓസ്‌കാര് കിട്ടിയതെന്ന് ട്രോളര്‍മാര് പറയുന്നു.\nസാധാരണ വിളിച്ചു വരുത്തി കൊതിപ്പിച്ച് വിടാറാ പതിവ്. ഇതാദ്യമായാ ഓസ്‌കാര് കിട്ടുന്നത്. സന്തോഷം കൊണ്ട് കരയുന്ന കാപ്രി.\nഡികാപ്രിയോ എന്താ പൊതിയില്? അറിയില്ല ഓസ്‌കാറാണെന്ന് തോന്നുന്നുവെന്ന് പറയുന്ന ഡികാപ്രിയോ.\nതിരുവഞ്ചൂര് എങ്ങാനും ഈ അവാര്‍ഡ് പ്രഖ്യാപിച്ചാല് എങ്ങനെയിരിക്കും. ചിരിച്ച് ചാകും.\nRead more about: social media facebook leonardo dicaprio oscar actor സോഷ്യല് മീഡിയ ട്രോള് ഫേസ്ബുക്ക് ലിയനാര്‍ഡോ ഡികാപ്രിയോ ഓസ്‌കാര് നടന്\nSocial media trolls criticize Leonardo DiCaprio\nStory first published: Monday, February 29, 2016, 13:29 [IST]


ഗോവ പി.സി.സി അധ്യക്ഷന് രാജിവച്ചു, രാജസ്ഥാനിലും രാജി: കോണ്‍ഗ്രസില് കൂട്ടരാജി തുടരുന്നു • Suprabhaatham\nJune 29, 2019 | 6:57 pm IST\nന്യൂഡല്‍ഹി: കോണ്‍ഗ്രസ് പ്രാദേശിക നേതൃത്വത്തില് കൂട്ടരാജി തുടരുന്നു. എ.ഐ.സി.സി അധ്യക്ഷ സ്ഥാനത്തു നിന്ന് രാഹുല് ഗാന്ധി ഒഴിയുന്നുവെന്ന ഉറച്ചനിലപാടിനെത്തുടര്‍ന്നാണ് രാജി. ഗോവ പി.സി.സി അധ്യക്ഷന് ചോദന്‍കറും രാജസ്ഥാന്റെ ചുമതലയുള്ള എ.ഐ.സി.സി സെക്രട്ടറി തരുണ് കുമാറുമാണ് ഇപ്പോള് രാജിവച്ചിരിക്കുന്നത്.\nരാഹുല് തുടരണമെന്ന വികാരമാണ് കൂട്ടരാജിയിലൂടെ നേതാക്കള് പ്രകടിപ്പിക്കുന്നതെന്ന് കോണ്‍ഗ്രസ് വക്താവ് പവന്‍ഖേര പറഞ്ഞു.\nനേരത്തെയും നിരവധി നേതാക്കള് സ്ഥാനമൊഴിഞ്ഞിരുന്നു. എ.ഐ.സി.സി ജനറല് സെക്രട്ടറി ദീപക് ബാബറിയ അടക്കം 150 ലേറെ നേതാക്കള് സ്ഥാനമൊഴിഞ്ഞുകഴിഞ്ഞു. തോല്‍വിയുടെ ഉത്തരവാദിത്തം രാഹുല് ഗാന്ധിക്ക് മാത്രമല്ലെന്നും, കൂട്ടുത്തരവാദിത്തമുണ്ടെന്നും ചൂണ്ടിക്കാണിച്ചാണ് ഇവരുടെ രാജി.\nലോക്‌സഭാ തെരഞ്ഞെടുപ്പിനെ പരാജയത്തിനു പിന്നാലെ, താന് അധ്യക്ഷ സ്ഥാനത്തു നിന്ന് ഒഴിയുന്നുവെന്ന് രാഹുല് ഗാന്ധി പ്രഖ്യാപിച്ചിരുന്നു. പുതിയ അധ്യക്ഷനെ കണ്ടെത്തണമെന്നും അദ്ദേഹം നേതൃത്വത്തെ അറിയിച്ചിരുന്നു. എന്നാല് രാഹുല് തുടരണമെന്ന കടുത്ത ആവശ്യത്തിലാണ് പ്രവര്‍ത്തകരും നേതാക്കളും.


kallambalam traffic block: കല്ലമ്പലത്ത് വന്‍മരം നിലംപൊത്തി; തിരുവനന്തപുരം-കൊല്ലം റോഡില് ഗതാഗതം സ്തംഭിച്ചു - large tree fell down in kallambalam traffic blocked | Samayam Malayalam\nlarge tree fell down in kallambalam traffic blocked\nSamayam Desk | Lipi | Updated: 21 Sep 2020, 08:55:00 PM\nമഴ കനത്തതോടെ മലയോരങ്ങളില് മലയിടിച്ചില് ഭീഷണി നിലനില്‍ക്കുന്നതിനാല് ജാഗ്രത പുലര്‍ത്തണമെന്ന് അധിക്യതര് അറിയിച്ചു. 20-ഓളം ഗ്രാമങ്ങളില് മലയിടിച്ചില് ഭീഷണിയിലാണ്. 2001 നവംബറില് മലയോര ഗ്രാമമായ അമ്പൂരിയിലുണ്ടായ ഉരുള്‍പൊട്ടലില് 39 പേര് മരിച്ചിരുന്നു.\nതിരുവനന്തപുരം: കനത്തമഴയിലും കാറ്റിലും കല്ലമ്പലം ദേശീയപാതയില് വന്‍മരം നിലംപൊത്തി. ആഴാംകോണം ജംഗ്ഷനില് നിന്നിരുന്ന വാകമരമാണ് ദേശീയപാതയുടെ കുറുകെ വീണത്. ഇതോടെ തിരുവനന്തപുരം കൊല്ലം റോഡില് വാഹനഗതാഗതം നിശ്ചലമായി. രാവിലെ 9.45 ഓടെയാണ് കനത്ത കാറ്റില് മരം കടപുഴകി വീണത്. ഈ സമയം വാഹനങ്ങള് ഒന്നും കടന്നുപോകാതിരുന്നതിനാല് വന് ദുരന്തം ഒഴിവായി. സമീപത്തുണ്ടായിരുന്ന ഇലക്ട്രിക് പോസ്റ്റുകളും തകര്‍ന്നു. വര്‍ക്കല, ആറ്റിങ്ങല് ഫയര്‍ഫോഴ്‌സും പോലീസും സ്ഥലത്തെത്തി മരം മുറിച്ചുമാറ്റി ഒരുമണിക്കൂറിനു ശേഷം വാഹനഗതാഗതം പുനസ്ഥാപിച്ചു. ജില്ലയില് ഇപ്പോള് മഴയ്ക്ക് അല്‍പ്പം ശമനമുണ്ട്.\nഅതിനിടെ, ആറ്റിങ്ങൽ നഗരസഭ 14 ആം വാർഡിൽ അവനവഞ്ചേരി അമ്പലംമുക്കിൽ കെഎസ്‌ആർടിസി ബസ്സിലേക്ക് മരം ഒടിഞ്ഞു വീണു. ഇന്ന് രാവിലെ 8 മണിയോടെയാണ് സംഭവം. ആറ്റിങ്ങലിൽ നിന്നും നെടുമങ്ങാട് പോയ കെഎസ്ആർടിസി ബസ്സിലേക്കാണ് റോഡ് വശത്ത് നിന്ന വാഗ മരം ഒടിഞ്ഞു വീണത്. അപകടത്തിൽ ആർക്കും പരിക്കേറ്റില്ല. എന്നാൽ ബസ്സിന്റെ മുൻ വശത്തെ ചില്ല് പൊട്ടി. റോഡിന് കുറുകെ മരം വീണതിനാൽ ഗതാഗതം തടസ്സപ്പെട്ടു. തുടർന്ന് ആറ്റിങ്ങൽ അഗ്നിശമന സേനയെത്തി മരം മുറിച്ചു നീക്കി ഗതാഗതം പുനസ്ഥാപിച്ചു.\nഅതേസമയം, മഴ കനത്തതോടെ മലയോരങ്ങളില് മലയിടിച്ചില് ഭീഷണി നിലനില്‍ക്കുന്നതിനാല് ജാഗ്രത പുലര്‍ത്തണമെന്ന് അധിക്യതര് അറിയിച്ചു. വാഴിച്ചല്, അമ്പൂരി, മായം, കൂട്ടപ്പൂ, പന്ത, നിരപ്പുകാല, പേരേക്കോണം, കണ്ടംതിട്ട, കുടപ്പനമൂട്, വാളികോട്, വാവോട് തുടങ്ങി 20-ഓളം ഗ്രാമങ്ങളില് മലയിടിച്ചില് ഭീഷണിയിലാണ്. കഴിഞ്ഞ 10 വര്‍ഷത്തിനിടെ ഈ മേഖലയില് 21 തവണ മലയിടിച്ചില് സംഭവിച്ചിട്ടുള്ളതായി സെന്റര് ഫോര് എര്‍ത്ത് സയന്‍സ് സ്റ്റഡീസ് (സെസ്) കണക്കുകള് പറയുന്നു.\nAlso Read: കൊവിഡ് ബാധിച്ച് ഡോക്ടർ മരിച്ചു; കേരളത്തിൽ ആദ്യം\nസമുദ്രനിരപ്പില് നിന്നും 40 മുതല് 150 മീറ്റര് ഉയരമുള്ള ഭാഗങ്ങളാണ് ഇവിടം. രണ്ടു മീറ്റര് മുതല് 35 മീറ്റര് വരെ താഴ്ചയില് ഉള്ള തട്ടുപാറകള് കൊണ്ട് നിറഞ്ഞ മലയോരങ്ങള് ഈ പ്രത്യേകതകള് കൊണ്ട് ഉരുള്‍പൊട്ടല് സാധ്യതയുള്ളതായി സെന്റര് ഫോര് എര്‍ത്ത് സയന്‍സ് സ്റ്റഡീസ് നടത്തിയ പഠനങ്ങള് പറയുന്നു. ഏതാണ്ട് 25 ചതുരശ്രകിലോമീറ്റര് വരുന്ന ഉയര്‍ന്ന പാറക്കെട്ടുകളും പലപ്പോഴും അപകടങ്ങള് വരുത്തുമെന്നും അവര് ചൂണ്ടികാട്ടിയിട്ടുണ്ട്. 2001 നവംബറില് മലയോര ഗ്രാമമായ അമ്പൂരിയിലുണ്ടായ ഉരുള്‍പൊട്ടലില് 39 പേര് മരിച്ചിരുന്നു.\nമലയോര മേഖലയില് ഭീതി പരത്തി കാട്ടുപോത്തുകള്; നിരവധിപേര്‍ക്ക് പരിക്ക്; കൃഷി ഇറക്കാനാകാതെ കര്‍ഷകര് ആര്‍ട്ടിക്കിള് ഷോ\nതിരുവനന്തപുരം കല്ലമ്പലത്ത് മരം വീണ trivandrum rain Thiruvananthapuram news kallambalam traffic block\nWeb Title : large tree fell down in kallambalam traffic blocked


പുല്‍വാമ ആക്രമണക്കേസ്: എന്‍ഐഎ കുറ്റപത്രം സമര്‍പ്പിച്ചില്ല; പ്രതിക്ക് ജാമ്യം അനുവദിച്ച് കോടതി\nWed Apr 01 2020 07:03:45 GMT+0530 (India Standard Time)\nമതിയായ തെളിവുകളുടെ അഭാവം കാരണമാണ് കുറ്റപത്രം സമര്‍പ്പിക്കാന് കഴിയാതിരുന്നതെന്ന് എന്‍ഐഎ കോടതിയെ അറിയിച്ചു. ഇതെക്കുറിച്ച് കൂടുതല് അന്വേഷണം നടത്തിവരികയാണെന്നും എന്‍ഐഎ വ്യക്തമാക്കി.\nNSH27 Feb 2020 12:57 PM GMT\nന്യൂഡല്‍ഹി: പുല്‍വാമയില് 40 സിആര്‍പിഎഫ് ജവാന്‍മാര് കൊല്ലപ്പെട്ട ആക്രമണവുമായി ബന്ധപ്പെട്ട കേസിലെ പ്രതിക്ക് ജാമ്യം. കേസില് അന്വേഷണം നടത്തിയ എന്‍ഐഎ നിശ്ചിതദിവസത്തിനുള്ളില് പ്രതിക്കെതിരേ കുറ്റപത്രം സമര്‍പ്പിക്കാതിരുന്ന സാഹചര്യത്തിലാണ് യൂസഫ് ചോപ്പനെ ഡല്‍ഹി പട്യാല ഹൗസിലെ എന്‍ഐഎ കോടതി ജാമ്യത്തില് വിട്ടത്. പുല്‍വാമ ആക്രമണവുമായി ബന്ധപ്പെട്ട ഗൂഢാലോചനക്കേസാണ് യൂസഫ് ചോപ്പനെതിരേ ചുമത്തിയിരിക്കുന്നത്.\nമതിയായ തെളിവുകളുടെ അഭാവം കാരണമാണ് കുറ്റപത്രം സമര്‍പ്പിക്കാന് കഴിയാതിരുന്നതെന്ന് എന്‍ഐഎ കോടതിയെ അറിയിച്ചു. ഇതെക്കുറിച്ച് കൂടുതല് അന്വേഷണം നടത്തിവരികയാണെന്നും എന്‍ഐഎ വ്യക്തമാക്കി. പ്രതിയായ യൂസഫ് ചോപ്പന് നിയമപരമായി ജാമ്യത്തിന് അര്‍ഹതയുണ്ടെന്ന് കോടതി നിരീക്ഷിച്ചു. കേസില് അറസ്റ്റിലായി 180 ദിവസത്തോളം ചോപ്പന് ജുഡീഷ്യല് കസ്റ്റഡിയില് കഴിഞ്ഞ കാരണത്താലാണ് ജാമ്യത്തിനുള്ള അപേക്ഷ സമര്‍പ്പിച്ചത്.\nപ്രതിയുടെ വാദം അംഗീകരിച്ച ജഡ്ജി പ്രവീണ് സിങ്, 50,000 രൂപയുടെ വ്യക്തിഗത ബോണ്ടിന്‍മേല് ജാമ്യം അനുവദിച്ച് ഉത്തരവായി. അന്വേഷണവുമായി സഹകരിക്കാനും ആവശ്യമുള്ളപ്പോള് കോടതിയില് ഹാജരാവാനും പ്രതിക്ക് കോടതി നിര്‍ദേശം നല്‍കിയിട്ടുണ്ട്. സമാനമായ ഒരു കുറ്റകൃത്യവും ചെയ്യില്ലെന്നും കേസില് തെളിവുകള് നല്‍കുന്നവരെയോ സാക്ഷികളെയോ സ്വാധീനിക്കില്ലെന്നും ജാമ്യാപേക്ഷയില് പ്രതി കോടതിക്ക് ഉറപ്പുനല്‍കിയിട്ടുണ്ട്. 2019 ഫെബ്രുവരി 14നാണ് 40 സിആര്‍പിഎഫ് ജവാന്‍മാര് കൊല്ലപ്പെട്ടത്. കശ്മീരിലെ പുല്‍വാമ ജില്ലയിലെ ലാത്‌പോരയില് സിആര്‍പിഎഫ് വാഹനവ്യൂഹത്തിന് നേരെയുണ്ടായ ആക്രമണത്തിലാണ് മലയാളിയടക്കം 40 പേര്‍ക്ക് ജീവന് നഷ്ടമായത്.\nAccused In Pulwama Attack Conspiracy Case Gets Default Bail Following NIA's Failure File Chargesheet


വിശാലമായ ലോകത്തേക്ക് പറന്നുയരാം… – Sophia Times\nകുട്ടികളുടെ ഉപരിപഠനത്തെക്കുറിച്ച് ചിന്തിക്കുമ്പോള് മാതാപിതാക്കള്‍ക്കാണിന്ന് വേവലാതി. ഏത് കോഴ്‌സ് തിരഞ്ഞെടുക്കും? ഏത് തൊഴിലാണ് അനുയോജ്യം? ഇങ്ങനെ നീളുന്നു മാതാപിതാക്കളുടെ ഉല്‍ക്കണ്ഠ. കുട്ടിയുടെ താല്‍പര്യവും അഭിരുചിയുമനുസരിച്ചുള്ള കോഴ്‌സുകളിലേക്ക് അവരെ നയിച്ചാലും ഉചിതമായ ഒരു തൊഴില് ലഭ്യമാകുമോ എന്ന് വ്യാകുലപ്പെടുന്നവരും ധാരാളം.\nചരിത്രവിഷയങ്ങളില് താല്‍പര്യവും കഴിവുമുള്ള കുട്ടിയെ സയന്‍സ് ഗ്രൂപ്പിലേക്ക് നിര്‍ബന്ധിക്കുകയും പിന്നീട് നഴ്‌സിംഗിന് അയക്കുകയും ചെയ്യുന്ന മാതാപിതാക്കള് അവരുടെ കരിയര് കണ്ടെത്തുന്നതില് പരാജയപ്പെടുന്നു. ഇഷ്ടമില്ലാത്ത വിഷയം പഠിക്കാന് പാടുപെടുന്ന വി ദ്യാര്‍ത്ഥി, പിന്നീട് ആ കോഴ്‌സിനോടും മാതാപിതാക്കളോടും വെറുപ്പോടെയാകാം പഠനം തുടരുന്നത്. ചിലരാകട്ടെ, താങ്ങാനാകാത്ത മാനസികപിരിമുറുക്കം മൂലം ജീവിതം അവസാനിപ്പിക്കുകയും ചെയ്യുന്നു. എല്ലാം തൊഴില് തിരഞ്ഞെടുപ്പിലെ അജ്ഞതമൂലമാണെന്ന് സാരം.\nചിലപ്പോള് ഉദ്ദേശിക്കുന്ന കോഴ്‌സോ ആഗ്രഹിക്കുന്ന സ്ഥാപനമോ ഉപരിപഠനത്തിന് ലഭിക്കണമെന്നില്ല. അങ്ങനെയെങ്കില് മറ്റ് തൊഴില് സാധ്യതകളെക്കുറിച്ചും മനസിലാക്കണം. ഒപ്പം നാട്ടിലും വിദേശത്തുമുള്ള കോഴ്‌സുകളെക്കുറിച്ചും വിവിധ തൊഴില് അവസരങ്ങളെക്കുറിച്ചും അറിഞ്ഞിരിക്കുകയും വേണം.\nഉപരിപഠന വിദ്യാഭ്യാസത്തിന് ഇന്ന് അതിര്‍വരമ്പുകളില്ലെന്ന് നമുക്കറിയാം. ‘ഗ്ലോബല് വില്ലേജ്’ എന്നപോലെ വിദ്യാഭ്യാസത്തിന്റെയും തൊഴിലിന്റെയും സാധ്യതകള് ലോകത്തെല്ലായിടത്തുമായി ചിതറിക്കിടക്കുന്നു. എന്നാല് പത്തോ പതിനഞ്ചോ കൊല്ലംമുമ്പ് ഹൈസ്‌കൂള് പഠനം പൂര്‍ത്തിയാക്കുന്ന ഒരു വിദ്യാര്‍ത്ഥിക്ക് തൊഴിലിനെക്കുറിച്ച് വളരെ ചുരുങ്ങിയ സ്വപ്നങ്ങളേ ഉണ്ടായിരുന്നുള്ളൂ.\nതൊഴിലിനെക്കുറിച്ച് ചോദിച്ചാല് അന്ന് പെണ്‍കുട്ടികള് ‘നഴ്‌സ്’ എന്നും ആണ്‍കുട്ടികള് ‘ഡോക്ടര്, എഞ്ചിനീയര്’ എ ന്നും ഉരുവിട്ടിരുന്ന കാലം. തൊഴിലിനെക്കുറിച്ചുള്ള അജ്ഞതയുടെ കാലഘട്ടമായിരുന്നു അത്. ഇന്ന് കലാപരവും ക്രിയാത്മകവുമായി നൂറുകണക്കിന് തൊഴിലവസരങ്ങളുണ്ട്, നാട്ടിലും വിദേശത്തും.\nഅനന്തസാധ്യതകളും വിശാലമായ അവസരങ്ങളും വിദ്യാ ര്‍ത്ഥികളെത്തേടിയെത്തിക്കൊണ്ടിരിക്കുന്നു. ‘ഇന്റര്‍നെറ്റ്’ കാട്ടിത്തരുന്നത് പഠനത്തിന്റെയും തൊഴിലിന്റെയും അതിബൃ ഹത്തായ ലോകമാണ്. ബാങ്കുദ്യോഗം, ടീച്ചര്, ജേര്‍ണലിസ്റ്റ്, അഡ്വക്കേറ്റ് തുടങ്ങിയ തദ്ദേശീയ തൊഴിലുകള് കൂടാതെയാണിവ. പഠനത്തില് സമര്‍ത്ഥരും ബുദ്ധിപരീക്ഷകളില് സമര്‍ത്ഥരുമായവര്‍ക്ക് മികച്ച തൊഴിലവസരങ്ങള് നല്‍കാന് കമ്പനികള് തന്നെ ഇറങ്ങിവരും. പക്ഷേ, ഇത്തരം പരസ്യങ്ങളിലും പ്രലോഭനങ്ങളിലുംകുടുങ്ങി, ശരിയായ തിരഞ്ഞെടുപ്പ് നടത്താന് കഴിയാതെ യുവജനങ്ങള് കബളിപ്പിക്കപ്പെടുന്നത് ചിലപ്പോഴെങ്കിലും സാധാരണം.\nഅതുകൊണ്ട് ഏത് കരിയര് തിരഞ്ഞെടുത്താലും അനേകകാര്യങ്ങള് ശ്രദ്ധിക്കേണ്ടതുണ്ട്. ആ വിഷയത്തില് കുട്ടികള്‍ക്ക് എന്തു മാത്രം ഗ്രാഹ്യമുണ്ടെന്നുള്ളത് പ്രധാനം. പഠിക്കേണ്ട കോഴ്‌സിനെക്കുറിച്ചോ അതിന്റെ ജോലി സാധ്യതകളെക്കുറിച്ചോ മനസിലാക്കിയില്ലെങ്കില് പിന്നെങ്ങനെ അവ ഇഷ്ടവിഷയമായി സ്വീകരിക്കും?\nഇഷ്ടമുള്ള വിനോദം നിങ്ങള്‍ക്കൊരു ഉപരി പഠനകോഴ്‌സായി ലഭിച്ചാലുണ്ടാകുന്ന സന്തോഷം എത്ര വലുതായിരിക്കും. അതിന് നിരവധി തൊഴില് സാധ്യതകള് ഉള്ളതാണെങ്കില് പറയുകയും വേണ്ട. മികച്ച അഭിരുചിയുണ്ടായാലും തന്റെ മൂല്യങ്ങളോടു നീതി പുലര്‍ത്താത്ത കരിയര് തിരഞ്ഞെടുത്ത വിദ്യാര്‍ഥി എന്നും മനഃസംഘര്‍ഷത്തില് കഴിയും. അവരുടെ ആത്മീയ മൂല്യങ്ങളെ കൂടി സംതൃപ്തമാക്കുന്ന കരിയര് തിരഞ്ഞെടുപ്പാണ് നടക്കുന്നതെങ്കില് ജീവിതത്തിനു മധുരം കൂടും.\nകുട്ടിയുടെ കഴിവ്, താല്‍പര്യം, അഭിരുചി ഇവയെല്ലാം പഠന കോഴ്‌സുകളുടെ തിരഞ്ഞെടുപ്പില് മുഖ്യപങ്ക് വഹിക്കുന്നു. അതുകൊണ്ടുതന്നെ വിദ്യാര്‍ത്ഥിയുടെ വ്യക്തിത്വസവിശേഷതകള് തിരിച്ചറിഞ്ഞാലേ അനുയോജ്യമായ കോഴ്‌സുകള് കണ്ടെത്താനാകൂ. മാതാപിതാക്കള് ഇക്കാര്യത്തില് കുട്ടികള്‍ക്ക് ഉത്തമ സഹായികളായി മാറേണ്ടിയിരിക്കുന്നു.\nമിക്കവാറും മാതാപിതാക്കളുടെ പാതതന്നെയാകും മക്കള് പിന്തുടരുക. അപ്പന് ഡോക്ടറെങ്കില് മക്കള് വൈദ്യവൃത്തിയാകും സാധാരണ തിരഞ്ഞെടുക്കുക. മാതാപിതാക്കള്, സാമൂഹ്യപ്രവര്‍ത്തകരെങ്കില് മക്കളും അതിലേക്ക് ആകര്‍ഷിക്കപ്പെടാം. ഇതൊക്കെ നമ്മുടെ ചുറ്റുപാടുകളില് കാണുന്ന യാഥാര്‍ത്ഥ്യങ്ങളാണ്. എന്തുകൊണ്ടിങ്ങനെ സംഭവിക്കുന്നുവെന്നും നമുക്കറിയാം. ബാല്യം മുതലേ, മാതാപിതാക്കളുടെ പ്രൊഫഷനെക്കുറിച്ചുള്ള അറിവ് കുട്ടിക്ക് ലഭിക്കുന്നതാണിതിനൊരു കാരണം.\nതിരഞ്ഞെടുപ്പ് നടക്കുന്ന ഘട്ടം\nജീവിതം ഏത് ദിശയില് ഒഴുകണമെന്ന ഏറ്റവും നിര്‍ണായകമായ തിരഞ്ഞെടുപ്പ് നടക്കുന്ന ഘട്ടങ്ങളിലൊന്നാണ് പത്താം ക്ലാസ് കഴിയുന്ന ഘട്ടം. അത്തരമൊരു ഘട്ടത്തില് ഏറ്റവും ശരിയായ തീരുമാനങ്ങളെടുക്കാന് പ്രാപ്തരായിരിക്കില്ല ഭൂരിപക്ഷവും. ചുറ്റുവട്ടങ്ങളില് നിന്നുള്ള ഒട്ടും ആധികാരികതയും ശാസ്ത്രീയതയും ഇല്ലാത്ത കേട്ടുകേള്‍വികളും പ്രലോഭനങ്ങളുമാണ് അവരുടെ താത്പര്യം രൂപപ്പെടുത്തുന്നത്. കുട്ടിയുടെ താത്കാലിക താത്പര്യങ്ങളേക്കാളേറെ അവന്റെ അഭിരുചികള്, ശേഷികള്, മൂല്യങ്ങള്, സാധ്യതകള് എന്നിവക്ക് യോജിക്കുന്ന ഉപരിപഠനം, കുട്ടിയുടെ താത്പര്യങ്ങള് മാനിച്ചുകൊണ്ട്, രക്ഷിതാക്കളും അധ്യാപകരും നിര്‍ദേശിച്ചു കൊടുക്കേണ്ടിയിരിക്കുന്നു. ഇനി അതിന് കഴിയില്ലെങ്കില് വിദഗ്‌ധോപദേശം സംഘടിപ്പിച്ചു കൊടുക്കാനെങ്കിലും കഴിയണം.\nതൊഴിലിനോട് താല്‍പര്യമുണ്ടാകണമെങ്കില് ആദ്യം അതെക്കുറിച്ച് അറിവുണ്ടാകണമെന്ന് പറയാറില്ലേ? ഇഷ്ടപ്പെടാത്ത കോഴ്‌സ് പഠിച്ച്, താല്‍പര്യമില്ലാത്ത ജോലി ചെയ്യുന്നവരെ നിങ്ങള് കണ്ടിട്ടില്ലേ? അവര് തൊഴിലിടങ്ങളില് എന്നും പ്രശ്‌നക്കാരായിരിക്കും. ചിലപ്പോള് മദ്യപാനംപോലുള്ള ദുശീലങ്ങള്‍ക്ക് അടിമകളും. തൊഴില് സ്ഥാപനത്തോടുള്ള പ്രതിഷേധം അവസരം വരുമ്പോള് അവര് പ്രകടിപ്പിക്കും. തൊഴിലില് സംതൃപ്തി കണ്ടെത്താത്തത് തൊഴിലിന്റെ മഹത്വത്തെക്കുറിച്ച് അറിയാത്തതുകൊണ്ടാണ്. തൊഴിലിന്റെ മഹത്വം അറിയുന്നവര് ആത്മാര്‍ത്ഥതയോടും സത്യസന്ധതയോടുംകൂടി ആ രംഗത്ത് പ്രവര്‍ത്തി ക്കും.\nതൊഴിലിനുവേണ്ടി കുട്ടികളെ ഒരുക്കുന്നത് അവരുടെ പഠനം പൂര്‍ത്തീകരിച്ച ശേഷം മാത്രമല്ലെന്നാണ് വിദഗ്ധരുടെയെല്ലാം അഭിമതം. പഠനകാലം മുതലേ അവരെ നിരീക്ഷിക്കുകയും മികച്ച തൊഴില് സാഹചര്യങ്ങളിലേക്ക് അവരെ നയിക്കുകയും ചെയ്യേണ്ടിയിരിക്കുന്നു. മാതാപിതാക്കളുടെ ശ്രദ്ധയും താല്‍പര്യവുമാണ് കുട്ടിക്ക് ഇക്കാര്യത്തില് എന്നും തുണ. വളര്‍ന്നുവരുമ്പോള് ഉപരിപഠനത്തിന് ഏത് കോഴ്‌സ് തിരഞ്ഞെടുക്കണമെന്ന് അറിയാന് നല്ല കരിയര് ഗൈഡന്‍സ് കോഴ്‌സുകളില് അവരെ പങ്കെടുപ്പിക്കണം. ആഗ്രഹിക്കുന്ന ജോലി ക ണ്ടെത്താനും അതിനുള്ള കോഴ്‌സുകള് പഠിക്കാനുമുള്ള അവസരം ഈ പരിശീലനസെന്ററുകളില് നിന്നും ലഭിക്കും.\nഅഭിരുചികളും കഴിവുകളും കണ്ടെത്താന് ധാരാളം തൊഴിലവസരങ്ങളുള്ള രണ്ട് തൊഴില് മേഖലകള് ചുവടെ പരിചയപ്പെടുത്താം.\nധാരാളം പേരെ ആകര്‍ഷിക്കുന്നതാണിന്ന് മാധ്യമരംഗം. ഒരു മാധ്യമപ്രവര്‍ത്തകന് സമൂഹം അതിശ്രേഷ്ഠസ്ഥാനമുണ്ട്. റിപ്പോര്‍ട്ടര്‍മാര്, ഫോട്ടോഗ്രാഫര്‍മാര്, എഡിറ്റര്‍മാര് തുടങ്ങി എത്രയെത്ര സാധ്യതകള് പത്രമാധ്യമത്തില് മാത്രമുണ്ട്. ടി.വി മാധ്യമത്തിലും സമാനമായ നിരവധി ഒഴിവുകളുണ്ട്. വിവിധ വാര്‍ത്താ ഏജന്‍സികള്, ഇന്‍ഫര്‍മേഷന് ആന്റ് ബ്രോഡ്കാസ്റ്റിംഗ് വകുപ്പ് (ആകാശവാണി/ദൂരദര്‍ശന്/പ്രസ് ഇന്‍ഫര്‍മേഷന് ബ്യൂറോ/ഫിലിം സര്‍ട്ടിഫിക്കേഷന്/പബ്ലിക് റിലേഷന് വകുപ്പ്)തുടങ്ങിയവയിലെല്ലാം ജേര്‍ണലിസം കോഴ്‌സില് പ്രാവീണ്യം തെളിയിച്ചവര്‍ക്ക് അവസരങ്ങള് ഉണ്ട്.\nസിനിമാരംഗവും ധാരാളം തൊഴിലവസരങ്ങള് നിറഞ്ഞതാണ്. സംവിധാനം, ഛായാഗ്രഹണം, അഭിനയം, കല എന്നിവയുടെ പഠനങ്ങള്‍ക്കൊപ്പംതന്നെ സിനിമാ നിരൂപണം, സിനിമാ-പത്രപ്രവര്‍ത്തനം, വിതരണം തുടങ്ങിയ കോഴ്‌സുകളിലും അംഗീകൃത പരിശീലന കളരികളുണ്ട്. ആനിമേഷന്, എഡിറ്റിംഗ്, ശബ്ദലേഖനം, ലൈറ്റ് തുടങ്ങിയ രംഗത്ത് ഏറെ സാധ്യതകളാണുള്ളത്. വന്‍കിട ഫിലിം സ്റ്റുഡിയോകള്, നിര്‍മാണ വിതരണ കമ്പനികള്, അഡ്വര്‍ടൈസിംഗ് ഏജന്‍സികള്, മാധ്യമസ്ഥാപനങ്ങള് തുടങ്ങിയവയിലെല്ലാം സിനിമയുമായി ബന്ധപ്പെട്ട കോഴ്‌സുകള് പഠിക്കുന്നവര്‍ക്ക് അവസരങ്ങളുണ്ട്.\nഇത്തരത്തിലുള്ള എത്രയോ വ്യത്യസ്തമായ മേഖലകളാണ് നമുക്ക് മുന്നിലുള്ളത്. ഇക്കാര്യത്തില് പ്രാര്‍ത്ഥനാപൂര്‍വം ഉചിതമായ തിരഞ്ഞെടുപ്പ് നടത്തുക. മാതാപിതാക്കള് കുട്ടികള്‍ക്ക് തുണയും കൈചൂണ്ടിയും ആയിരിക്കണം. ഒരുപക്ഷേ, ഇ ന്നത്തെ സാങ്കേതിക വിദ്യാഭ്യാസത്തെക്കുറിച്ച് മാതാപിതാക്കള് അജ്ഞരായിരിക്കാം. എങ്കിലും മക്കള് തിരഞ്ഞെടുക്കുന്ന കോഴ്‌സുകളെക്കുറിച്ച് അവരും അറിവുള്ളവരായിരിക്കണം. മക്കള് എന്താണ് പഠിക്കുന്നതെന്നും അതിന്റെ സാധ്യതകളെന്തൊക്കെയെന്നും മാതാപിതാക്കള്‍കൂടി മനസിലാക്കിയിരിക്കണം.\nകുട്ടികളെ സാങ്കേതിക വിദ്യാഭ്യാസത്തിന്റെ ഉന്നത പാഠശാലകളിലേക്ക് കയറ്റി അയയ്ക്കുമ്പോ ള് അവര് ഉദ്യോഗസ്ഥരായി ഉടന് തിരിച്ചിറങ്ങണം എന്ന കാര്യത്തില് വാശിപിടിക്കരുത്. വിദ്യാഭ്യാസവും ജോലിയുമൊക്കെ നേടിയെടുത്ത് മടങ്ങിവരാന് പ്രാര്‍ത്ഥിച്ച് ആശീര്‍വദിച്ച് അയയ്ക്കുക. ഒരുപക്ഷേ, കോഴ്‌സില് വിജയം നേടിയാലും അവര് ഉദ്ദേശിച്ച ഒരു തൊഴില് യഥാസമയം ലഭിക്കണമെന്നില്ല. അ തിന് അവരെ കുറ്റപ്പെടുത്തരുത്.\nനിങ്ങള്‍ക്കറിയാമോ, കേരളത്തില് ഉദ്ദേശ്യം 26,000 എഞ്ചിനീയറിംഗ് സീറ്റുകളുണ്ട്. എന്നാല് ഈ കോഴ്‌സ് പൂര്‍ത്തീകരിച്ച് പുറത്തിറങ്ങുന്നവരില് 50 ശതമാനം പേര്‍ക്ക് പോലും നല്ല തൊഴില് ലഭിക്കുന്നില്ല എന്നാണ് ചില കണക്കുകള് വെളിപ്പെടുത്തുന്നത്. 20 ശതമാനം പേര്‍ക്ക് ഒരു ജോലിയുണ്ട്, എ ന്നാല് വേണ്ടത്ര ശമ്പളമില്ല. 30 ശതമാനം പേര്‍ക്ക് മാത്രമാണ് പഠനത്തിന് ആനുപാതികമായ ജോലിയുള്ളത്. ഒരു കുട്ടി എ ഞ്ചിനീയറിംഗ് പാസായി പുറത്തുവരുമ്പോള് അഞ്ചുലക്ഷം രൂപയെങ്കിലും ഫീസിനും മറ്റുമായി ചെലവഴിക്കപ്പെടുന്നുണ്ടെന്നുള്ളതും ഇതിനോട് കൂട്ടിച്ചേര്‍ത്ത് വായിക്കണം.\nഇങ്ങനെ ഉചിതമാകാത്ത കോഴ്‌സുകള് പഠിച്ച് തൊഴില് കിട്ടാതലയുന്ന യുവജനങ്ങള് നമുക്കു ചുറ്റുമുണ്ട്. അതുകൊണ്ട് കുട്ടികളെ കൂടുതല് സ്‌നേഹിക്കുകയും അവര്‍ക്ക് മാര്‍ഗനിര്‍ദേശവുമായിമാറാനുമാണ് മാതാപിതാക്കള് ശ്രമിക്കേണ്ടത്. മക്കളെ ഉത്തരവാദിത്വമുള്ളവരും മൂല്യബോധമുള്ളവരുമാക്കുക എന്ന കടമയും മാതാപിതാക്കള്‍ക്കുണ്ട്.\nതൊഴിലിന്റെ മാഹാത്മ്യം വര്‍ദ്ധിക്കുന്ന കാലഘട്ടത്തിലാണ് നാം. അതുകൊണ്ടുതന്നെ ശരിയായ രീതിയില് തൊഴിലധിഷ്ഠിത കോഴ്‌സുകളെ മനസിലാക്കുക. ദൈവേഷ്ടത്തിന് കീഴ്‌വഴങ്ങിക്കൊണ്ട് മാതാപിതാക്കളുടെ അഭീഷ്ടത്തിനനുസരിച്ച് പഠിക്കുക. വിജയം നിങ്ങള്‍ക്കൊപ്പം തന്നെ ഉണ്ടാകും.\nരണ്ട് ലോകമഹായുദ്ധം കണ്ടൊരു മുത്തശി\nനിയമന ശിപാര്‍ശ മെമ്മോ, ഉദ്യോഗാര്‍ത്ഥികള് കമ്മീഷന്റെ ആഫീസില് നിന്നും നേരിട്ട്…


കൊയിലാണ്ടിയിൽ നിന്ന് യുവാവിനെ തട്ടിക്കൊണ്ട് പോയി; സ്വർണക്കടത്തെന്ന് സംശയം - Janayugom Online\nAugust 16, 2021, 9:22 am\nകോഴിക്കോട് കൊയിലാണ്ടിയിൽ നിന്ന് യുവാവിനെ തട്ടിക്കൊണ്ട് പോയി. മുത്താമ്പി തോണിയാടത്ത് ഹനീഫയെയാണ് തട്ടിക്കൊണ്ട് പോയത്. അഞ്ച് പേരുള്ള ഒരു സംഘമാണ് ഹനീഫയെ തട്ടിക്കൊണ്ട് പോയതെന്ന് ബന്ധുക്കള് പറയുന്നു.ഇന്നലെ രാത്രിയോടെയാണ് സംഭവം നടന്നത്.\nസ്വർണക്കടത്തുമായി ബന്ധപ്പെട്ട തർക്കങ്ങളാണ് തട്ടിക്കൊണ്ടുപോകലിന് പിറകിലെന്നാണ് പൊലീസിന് ലഭിച്ച സൂചന. ഇത് കേന്ദ്രീകരിച്ചാണ് അന്വേഷണം നടക്കുന്നത്. നേരത്തേ കൊയിലാണ്ടി ഊരള്ളൂർ സ്വദേശി അഷ്റഫിനെ സ്വർണക്കടത്തുമായി ബന്ധപ്പെട്ട തർക്കങ്ങളെത്തുടർന്ന് തട്ടിക്കൊണ്ട് പോയിരുന്നു.\nഅതേസമയം, കരിപ്പൂർ അന്താരാഷ്ട്ര വിമാനത്താവളത്തിൽ വൻ സ്വർണ്ണവേട്ട. നാല് യാത്രക്കാരിൽ നിന്ന് അഞ്ചേമുക്കാൽ കിലോവരുന്ന സ്വർണ്ണം പിടികൂടി. രണ്ട് കോടി നാൽപ്പത് ലക്ഷം രൂപയുടെ സ്വ‌ർണ്ണമാണ് പിടിച്ചെടുത്തതെന്ന് കസ്റ്റംസ് അറിയിച്ചു.\nEnglish summary:young man was abducted from Koyilandy\ngold smuggling young man Koyilandy\nപ്രസിഡന്റിന്റെ കൊട്ടാരം താലിബാന് പിടിച്ചെടുത്തു; കൊടി നാട്ടി, വിമാനത്താവളം അടച്ചു\nവീട്ടമ്മയെ ഫോൺവിളിച്ച് ശല്യപ്പെടുത്തിയ സംഭവം; അഞ്ചുപേർ അറസ്റ്റില്\nപാലക്കാട് വന് കഞ്ചാവ് വേട്ട: സിനിമാ താരം അറസ്റ്റിൽ\nലക്ഷദ്വീപിൽ പിരിച്ചുവിട്ട ജീവനക്കാരുടെ പ്രതിഷേധമിരമ്പി


മോയിസ് മാജിക്ക്!! അവസാന മത്സരം വിജയിച്ച് വെസ്റ്റ് ഹാം യൂറോപ്പ ലീഗിൽ!! | Fanport | Premier League News Malayalam\nWednesday, Jun 23, 2021 11:15 PM\nHome Football Premier League മോയിസ് മാജിക്ക്!! അവസാന മത്സരം വിജയിച്ച് വെസ്റ്റ് ഹാം യൂറോപ്പ ലീഗിൽ!!\nമോയിസ് മാജിക്ക്!! അവസാന മത്സരം വിജയിച്ച് വെസ്റ്റ് ഹാം യൂറോപ്പ ലീഗിൽ!!\nMay 23, 2021 - 10:37 PM\nഇംഗ്ലീഷ് പ്രീമിയർ ലീഗിൽ നിന്ന് വെസ്റ്റ് ഹാം യൂറോപ്പിലേക്ക്. ഇന്ന് ലീഗിലെ അവസാന മത്സരത്തിൽ ഒരു സമനില മതിയായിരുന്നു വെസ്റ്റ് ഹാമിന് യൂറോപ്പ യോഗ്യത നേടാൻ. സൗതാമ്പ്ടണെ നേരിട്ട വെസ്റ്റ് ഹാം എതിരില്ലാത്ത മൂന്നു ഗോളുകളുടെ വിജയം തന്നെ നേടി. ഏകപക്ഷീയമായിരുന്നു ഡേവിഡ് മോയ്സിന്റെ ടീമിന്റെ ഇന്നത്തെ പ്രകടനം. ആദ്യ പകുതിയിൽ തന്നെ 2-0ന് അവർ മുന്നിൽ എത്തി. രണ്ടു ഗോളുകളും നേടിയത് ഫോർനാൽസ് ആയിരുന്നു.\nമുപ്പതാം മിനുട്ടിൽ ആയിരുന്നു ഫോർനാൽസിന്റെ ആദ്യ ഗോൾ. പിന്നാലെ 33ആം മിനുട്ടിൽ വീണ്ടും ഫോർനാൽസ് വല കുലുക്കി. സൗഫലിന്റെ പാസിൽ നിന്നായിരുന്നു ഫോർനാൽസിന്റെ രണ്ടാം ഗോൾ. രണ്ടാം പകുതിയിലും ആധിപത്യം തുടർന്ന വെസ്റ്റ് ഹാം വിജയം ഉറപ്പിച്ചു. രണ്ടാം പകുതിയിൽ ഫോർനാൽസിന്റെ പാസിൽ നിന്ന് ഡെക്ലൻ റൈസിലൂടെ വെസ്റ്റ് ഹാം മൂന്നാം ഗോളും നേടി. ഈ വിജയത്തോടെ വെസ്റ്റ് ഹാം അവരുടെ സീസൺ 65 പോയിന്റുമായി ആറാം സ്ഥാനത്ത് അവസാനിപ്പിച്ചു. ഇതോടെ അവരുടെ വലിയ സ്വപ്നമായ യൂറോപ്യൻ യോഗ്യതയും ഉറപ്പായി. 1998/99 സീസണു ശേഷമുള്ള വെസ്റ്റ് ഹാമിന്റെ ഏറ്റവും മികച്ച ഫിനിഷാണിത്.\nPrevious articleവില്ലയോട് തോറ്റു, സ്പർസിന്റെ ദയയിൽ ചെൽസി ചാമ്പ്യൻസ് ലീഗിലേക്ക്\nNext articleവമ്പൻ തിരിച്ചുവരവിൽ ജയവുമായി ടോട്ടൻഹാം യൂറോപ്പ കോൺഫറൻസ് ലീഗിലേക്ക്


അനോണി ആന്റണി: പഠിപ്പും പയറ്റും\nഒന്നാം ക്ലാസ്സില് പഠിപ്പിച്ച ടീച്ചര് അഭിപ്രായപ്പെട്ടത് ചേച്ചിയെക്കാള് മിടുക്കന് ആകുമെന്നായിരുന്നു. ആയോ ഇല്ലയോ എന്നത് മിടുക്കിന്റെ ഡെഫനിഷം അനുസരിച്ചിരിക്കും. ടീച്ചറമ്മയെ ഈയിടെ കണ്ടപ്പോള് "ഞാന് അന്നേ പറഞ്ഞില്ലേ നീ മിടുക്കനാകും എന്ന്" എന്നായിരുന്നു. അപ്പോള് ടീച്ചറമ്മയുടെ നിര്‍വചനത്തിലെ മിടുക്കന് ആയിട്ടുണ്ട്.\nരണ്ടു മൂന്നൊന്നും ഓര്‍ക്കുന്നില്ല. നാലില് ക്ലാസ് ഫസ്റ്റ് ആയി, എന്തോ നേടിയ കണക്കൊക്കെ തോന്നി. മൂന്നില് ക്ലാസ് ഫസ്റ്റ് ആയത് ആരായിരുന്നോ.\nഅഞ്ചില് ക്ലാസ്സില് അഞ്ചാമതെത്തി. അന്ന് ഒന്നാമനായയാള് ഇന്ന് ജീവിച്ചിരിപ്പില്ല. രണ്ടാമനായ ആള് ട്രെയിന് ടി ടി ആര് ആണ്. മൂന്നു നാലൊക്കെ എവിടെ പോയോ.\nഹിന്ദിയുടെ ശല്യം തുടങ്ങിയത് അഞ്ചിലാണ്. ഹിന്ദി അക്ഷരങ്ങളും അടിയും ഒരുമിച്ചാണ് ക്ലാസ്സിലെത്തിയത്. പഠിപ്പിച്ചയാളിനോടുള്ള വെറുപ്പ് ഭാഷയോടുള്ള വെറുപ്പായി. ആളിന്റെ പേരോര്‍ക്കുന്നില്ല. ഞങ്ങള് ആമത്തലയന് എന്നായിരുന്നു വിളിച്ചിരുന്നത്. ഇപ്പൊഴും അങ്ങനെ തന്നെ ഓര്‍ക്കാനാണ് ഇഷ്ടം.\nഏഴില് വച്ച് കണക്കിനു നൂറില് തൊണ്ണൂറ്റൊമ്പത് ആയിപ്പോയതിനു ഞാന് ക്ലാസ്സില് വച്ച് നിലവിളിച്ചു. മാര്‍ക്ക് കുറഞ്ഞതിലല്ല, എല്ലാം ശരിയായിട്ടും നൂറു മാര്‍ക്ക് തന്നില്ല. ടീച്ചറിന്റെ ഫേവറിറ്റ് ആയിരുന്ന അമ്പാടിക്ക് തൊണ്ണൂറ്റൊമ്പതേ ഉണ്ടായിരുന്നുള്ളു, അതില് കൂടുതല് എനിക്കു തരാന് അവര്ക്കു തോന്നിയില്ല. വീട്ടില് ചെന്ന് പരാതി പറഞ്ഞപ്പോള് അച്ഛന് ശാസിച്ചു. നീ പഠിക്കാനുള്ളത് പഠിക്കുക, ബാക്കിയുള്ളവരെക്കാള് മാര്‍ക്ക് കിട്ടിയാല് നിനക്ക് സ്വണ്ണപ്പതക്കമൊന്നും തരാന് ഞാന് ഉദ്ദേശിക്കുന്നില്ല.\nഒമ്പതാം ക്ലാസ്സില് പഠിക്കുമ്പോഴാണ് ഞാന് കൊള്ളാവുന്ന കൂലിപ്പണിക്കാരന് പോലും ആകാന് പോണില്ലെന്ന് എന്റെ സ്കില് മൊത്തത്തില് അസസ് ചെയ്ത് ക്ലാസ് റ്റീച്ചര് പറഞ്ഞത്. എനിക്കെന്തോ അത്രക്ക് ബോദ്ധ്യമായില്ല.\n"ഞാന് ആരാകും?" പരിഷത്ത് അങ്കിളിനോട് ചോദിച്ചു\n"ഇയാള് എന്താകണമെന്ന് ആഗ്രഹിക്കുന്നോ അതൊക്കെയാകും, എന്താ സംശയം?" പരിഷത്തങ്കിള് ചിരിച്ചൊഴിഞ്ഞു.\n"ഇപ്പ ഒന്നും ആകണമെന്ന് ആഗ്രഹിക്കുന്നില്ല, അങ്കിളിന്റെ ഊഹത്തില് ഞാനാരാകും?"\n"അതിപ്പോള് ഊഹിച്ചാല്... ഇയാളൊരു പക്ഷി ഗവേഷകന് ആകും ഇന്ദുചൂഡന് സാറിനെപ്പോലെ അല്ല അതിലും വലിയ ആളാകും. ലോകത്തിന് ഒത്തിരി കാര്യങ്ങള് പറഞ്ഞുകൊടുക്കും." അങ്കിളൊരു വൈല്‍ഡ് ഗസ്സ് നടത്തി തടിയൂരി.\nപത്തില് രണ്ടാം ക്ലാസ്സോടെ ജയിച്ചു. സ്കൂള് ഫസ്റ്റ് ആയവള് ഇന്നൊരു ഗ്രോസറി നടത്തുന്നു. അമ്പാടിയെ ഞാന് അവസാനം കാണുമ്പോള് അവന് എഞ്ചിനീയറിങ്ങ് വിദ്യാര്‍ത്ഥി ആയിരുന്നു. ക്ലാസ് ഫസ്റ്റ് ആയിരുന്ന അശോകിനെ ഒരു കല്യാണത്തിനായിരുന്നു കണ്ടത്. അവനും എഞ്ചിനീയറാണ്. സഹപാഠികളില് അനില് ഡോക്റ്ററായി, രഞ്ജിത്തും ജഗദീശും ബ്ലേഡ് മുതലാളിമാരായി. റുഡോള്‍ഫ് നല്ലൊരു ഹോട്ടലിന്റെ ഉടമയായിരുന്നു, മദ്യാസക്തി മൂത്ത് ഒക്കെ കളഞ്ഞ് പാപ്പരായി. ഷമീന അവരുടെ വീട്ടിലെ ഡ്രൈവറെ കല്യാണം കഴിച്ചു പഠിപ്പും നിര്‍ത്തി. ജൂഡി ഓസ്ത്രേലിയില് എന്തോ ജോലി ചെയ്യുന്നു. സുജ സിംഗപ്പൂരില് പ്രൊഫസറാണ്.\nപ്രീഡിഗ്രീക്ക് പഠിപ്പിച്ച ലക്‌ചറര്‍ക്ക് " പാര്ട്ടിക്ക് മുദ്രാവാക്യവും വിളിച്ച് ഒടുക്കം വല്ലവന്റെയും കത്തി പള്ളക്ക് കയറി തീരുന്ന കേസ്" ആയിരുന്നു. ഒരു പാര്‍ട്ടിക്കും ഇന്നേവരെ ഒരു മുദ്രാവാക്യവും വിളിച്ചിട്ടില്ല ഞാന് എന്നതായിരുന്നു എന്നെ അതിശയപ്പെടുത്തിയത്.\n"ഡിഗ്രീക്ക് കയറുമെന്ന് ഏതായാലും തോന്നുന്നില്ല, വല്ല തടിമില്ലിലും കണക്കെഴുതി കഞ്ഞികുടിച്ചു കിടക്കണേല് കുറഞ്ഞത് അദ്ധാനിക്കാനുള്ള മനസ്സെങ്കിലും വേണ്ടേ അതുമില്ല" അക്കൗണ്ടന്‍സി പ്രൊഫസര് നിരീക്ഷിച്ചു.\nമാര്‍ക്കറ്റിങ്ങ് പഠിപ്പിച്ച അദ്ദ്യാപകന് "വഴിയില് കിടന്നു കറങ്ങുന്ന നിനക്കൊക്കെ ചന്തയിലെ കച്ചവടമേ അറിയൂ" എന്നായി. ചന്തയില് മീന് വിറ്റും വാങ്ങിയുമുള്ള പ്രവൃത്തി പരിചയമെങ്കിലും എനിക്കുണ്ട്, ആരോ എന്നോ എഴുതിയ ഒരു പുസ്തകം പഠിച്ച്, അതു പിന്നെ പഠിപ്പിച്ച് അടുത്തവന് പഠിച്ച് അവനും അത് പഠിപ്പിച്ച് വിഴുങ്ങിയും ശര്‍ദ്ദിച്ചും പോകുന്ന ഈ പരിപാടിയെക്കാള് ഭേദമാണ് ആ പ്രവര്‍ത്തി പരിചയം, നിങ്ങള് പഠിച്ചതിന്റെ ബലത്തില് ഒരു കെട്ട് ബീഡി വില്‍ക്കാന് പോലും ഗുണമുണ്ടാവില്ലെന്ന് ഞാന് തിരിച്ചും കൊടുത്തു.\nഡിഗ്രീ ക്ലാസ്സിലെ പലരും ഇന്ന് ബിസിനസ്സുകാരാണ്. അവരില് ഞാന് കണ്ടവരോട് ആ മാര്‍ക്കറ്റിങ്ങ് പുസ്തകത്തിന്റെ ടേബിള് ഓഫ് കണ്ടെന്റ്സ് എങ്കിലും ഇന്നോര്‍ക്കുന്നുണ്ടോ എന്ന് ചോദിച്ചപ്പോള് ഇല്ലെന്നായിരുന്നു എല്ലാവരും പറഞ്ഞത്.\n"നിങ്ങളുടെ ടെക്നിക്കല് സ്കില്‍സ് അത്ര പന്തിയല്ല, എന്നാല് ജി കെ, ന്യൂമറിക്കല് എബിലിറ്റി ലോജിക്കല് റീസണിങ്ങ് ഒക്കെ ഇമ്പ്രസ്സീവ് ആണ്. എല്ലാവരും എല്ലാ തൊഴിലിലും ശോഭിക്കില്ല, നിങ്ങള് സിവില് സര്‍വീസ് പരീക്ഷ എഴുതുന്നതാണ് ബുദ്ധി" എന്നായിരുന്നു എന്റെ തൊഴില് പരിശീലകന് പറഞ്ഞത്. സിവില് സര്‍വീസില് അശേഷം താല്പ്പര്യമില്ലെന്നും ആ തൊഴില് പറ്റിയില്ലെങ്കില് ഞാന് വല്ല ലോണുമെടുത്ത് ഒരു ബോട്ടു വാങ്ങുകയേ ഉള്ളു എന്നും ഞാന് പറഞ്ഞു.\nഅഞ്ചു വര്‍ഷം അക്കൗണ്ടിങ്ങ് പുസ്തകം മറിച്ചു തിരിച്ചെങ്കിലും നോക്കിയിട്ടുള്ള ഞാന് പണിയെടുത്തു തുടങ്ങിയപ്പോഴാണ് മനസ്സിലായത് ആ അഞ്ചു വര്‍ഷം അതിനു പകരം സിനിമ കണ്ടിരുന്നെങ്കിലും ഒരു വത്യാസവും ഉണ്ടാകില്ലായിരുന്നെന്ന്. വെറുതേ ഒരു ബി. കോം ഡിഗ്രീ. ശേഷമുള്ള കഠിന മത്സര പരീക്ഷകളില് ബി കോം വിദ്യാര്‍ത്ഥികളെക്കാള് ഡിഗ്രീ കണക്കും ഫിസിക്സും ഒക്കെ പഠിച്ചവര് ആയിരുന്നു ജയിച്ചവരിലെ ഭൂരിഭാഗം .\nഎന്റെ പഴയ ഒരു ട്യൂട്ടറെ ഈയിടെ കണ്ടു.\n"എന്തേ പിടി വിട്ടുകളിച്ചത് ആന്റണീ, സെറ്റില്‍മെന്റ് സ്പെഷലിസ്റ്റ് ആയി കോര്‍പ്പറേറ്റ് തെമ്മാടിത്തരങ്ങളുറ്റെ തലയില് നിരങ്ങുന്ന ഒരു കരിയര് ആയിരുന്നു നിനക്കെന്ന് ഞാന് പ്രതീക്ഷിച്ചു"\n"എന്നെക്കുറിച്ച് ഞാന് പോലും ഒന്നും പ്രതീക്ഷിക്കാറില്ല സര്. ഇങ്ങനെ പോകുന്നു, ഒഴുക്കിനൊപ്പം, ചിലപ്പോ എതിരേ."\nആദ്യ ജോലിക്ക് ജോയിന് ചെയ്തതിന്റെ ഇരുപതാം വാര്‍ഷികമാണിന്ന്.\nPosted by അനോണി ആന്റണി at 2:13 PM\nനിര്‍വ്വചങളിലെ മിടുക്ക്..അതാണ് കീ വേഡ്.ആ തിരിഞുനോട്ടമാണ് ജീവിതത്തിലെ ഒരു പക്ഷേ അതിമനോഹരമായ തിരിച്ചറിവുകളാകുന്നത്..\nസ്കൂള്‍ഫസ്റ്റുകാരെല്ലാം ബി.എഡ് എടുക്കുകയും പിന്നെ സ്ക്കൂള് വാദ്യാന്മാരവുകയും ചെയ്ത കാലം മുതല് ഇടക്കീ ആലോചന വരാറുണ്ട്.ഏറ്റവും വേദനിപ്പിച്ചതു പക്ഷെ കനത്ത കഷ്ടപ്പാടുകള്‍ക്കിടയില് കണ്‍സിസ്റ്റന്റായ പ്രകടനം കാഴച വച്ചിരുന്ന മിടുക്കന് ബ്.എസ്.സി ഫിസിക്സില് റാങ്കു വാങി നാട്ടിലെ ചായക്കടയില് കണക്കപ്പിള്ള ആയതു കണ്ടപ്പോള്..അത് ഇപ്പോഴും ഓര്‍ത്തുപോകുന്നു.\n"I never let schooling interfere with my education"- Mark Twain\nവിജ്ഞാനത്തിലേക്കുള്ള വെളിച്ചം മാത്രമാകുന്നു വിദ്യാഭ്യാസം. അതിനൊരു തിരി തെളിച്ച് തരുന്നയാൾ ഗുരുവുമാകുന്നു. വഴി കണ്ടെത്തലും വിജയവും ഉയർച്ച താഴ്ചകളുമെല്ലാം വ്യക്തികളേയും വ്യക്തിത്വത്തേയും കഴിവിനേയും മറ്റു പല സാഹചര്യങ്ങളേയും ആശ്രയിച്ചുമിരിക്കുന്നു. ഇത് വായിച്ചപ്പോൾ വായിച്ചപ്പോൾ എന്റെ തലയിൽ ഉദിച്ചതാണ്. ശരിയാകാൻ വകുപ്പില്ല.\nമാഷിന്റെ എഴുത്തുകൾ വളരെ ഇഷ്ടമാണ്. സ്ഥിരം വായിക്കാറുമുണ്ട്. ഔദ്യോഗികജീവിതത്തിന്റെ ഇരുപതാം വാർഷികത്തിനാശംസകൾ!\nAugust 18, 2009 at 12:47 AM\nപാത്തുമ്മയുടെ നായര് said...\nഅപ്പനെക്കേറി അച്ഛാ എന്നുവിളിക്കുന്ന സവര്‍ണ്ണകണ്‍ഫോമിസ്റ്റുകളുടെ നാട്ടില് പ്രതീക്ഷയുടെ അവസാനത്തെ കച്ചിത്തുരുമ്പും ഞങ്ങള്‍ക്ക് നഷ്ടമാവുന്നുവോ?\nവളരെ നല്ല എഴുത്ത്. ആദ്യ ജോലിയുടെ 20-ആം വാര്‍ഷികത്തിന് ആശംസകള്\nഞാനും ആദ്യ ജോലിയില് ജോയിന് ചെയ്തത് ഒരു ഓഗസ്റ്റ് പതിനാറിനായിരുന്നു. ഇപ്പോള് നാലു വര്ഷം :-)\nഇങ്ങനെയൊക്കെ എഴുതാന് ആന്‍റണിക്കേ കഴിയൂ.\nഒരു മുറിപ്പാട് വരുത്തിയ വത്യാസം


മുല്ലപ്പെരിയാറിൽ ജലനിരപ്പ് 140 അടിയായി; ഇടുക്കി ഡാമിന്‍റെ ഒരു ഷട്ടർ തുറക്കും | mullapperiyar dam water level raises | Madhyamam\ndate_range 14 Nov 2021 5:26 AM GMT\nമുല്ലപ്പെരിയാറിൽ ജലനിരപ്പ് 140 അടിയായി; ഇടുക്കി ഡാമിന്‍റെ ഒരു ഷട്ടർ തുറക്കും\nതൊടുപുഴ: മുല്ലപ്പെരിയാർ ഡാമിൽ ജലനിരപ്പ് 140 അടിയായി. ജലനിരപ്പുയരുന്ന സാഹചര്യത്തിൽ ഡാം തുറക്കുമെന്നാണ് റിപ്പോർട്ട്. 141 അടിയാണ് ഡാമിൽ റൂൾകർവ് പ്രകാരം പരമാവധി സംഭരിക്കാവുന്ന വെള്ളത്തിന്‍റെ അളവ്. പെരിയാർ തീരത്ത് താമസിക്കുന്നവർ അതീവ ജാഗ്രത പുലർത്തണമെന്ന് ഇടുക്കി കലക്ടർ അറിയിച്ചു. അതേസമയം, ഇടുക്കി ഡാമിൽ ഉച്ചക്ക് ശേഷം ഒരു ഷട്ടർ തുറക്കുമെന്ന് ജലവിഭവ മന്ത്രി റോഷി അഗസ്റ്റിൻ പറഞ്ഞു.\n400 ഘനയടി വെള്ളമാണ് ഇപ്പോൾ മുല്ലപ്പെരിയാർ ഡാമിലേക്ക് ഒഴുകിയെത്തുന്നത്. അതേസമയം തമിഴ്‌നാട് കൊണ്ടുപോവുന്ന വെള്ളത്തിന്‍റെ അളവ് 900 ഘനയടിയായി വർധിപ്പിച്ചിട്ടുണ്ട്. വൃഷ്ടിപ്രദേശത്ത് തുടരുന്ന കനത്ത മഴയാണ് ഡാമിൽ ജലനിരപ്പ് ഉയരാൻ കാരണം.\nഇടുക്കി ഡാമിലും ജലനിരപ്പ് ഉയരുന്നുണ്ട്. ഇടുക്കി ഡാമിന്‍റെ ഒരു ഷട്ടർ ഉച്ചക്കു ശേഷം തുറക്കുമെന്ന് മന്ത്രി പറഞ്ഞു. ഇരുഡാമുകളും ഒരുമിച്ച് തുറക്കേണ്ട സാഹചര്യമില്ല. ഇടുക്കി ഡാം തുറക്കേണ്ട സാഹചര്യമില്ലെങ്കിലും കുറച്ചു ജലം ഒഴുക്കിവിടാമെന്ന തീരുമാനത്തിലാണ് ഡാം തുറക്കുന്നത്. ജലനിരപ്പ് വീണ്ടും ഉയരുകയാണെങ്കിൽ റെഡ് അലർട്ടിലെത്താൻ അനുവദിക്കാതെ ജലം തുറന്നുവിടും -റോഷി അഗസ്റ്റിൻ പറഞ്ഞു.\nTAGS:Mullaperiyar idukki dam\nNews Summary - mullapperiyar dam water level raises


നെടുമ്പാശേരി വിമാനത്താവളത്തില് ജോലി വാഗ്‌ദാനം ചെയ്‌ത് ലക്ഷങ്ങള് തട്ടി; കോക്കാട്ടില് ജോയി അറസ്‌റ്റില് - Media Malayalam (മീഡിയ മലയാളം)\nHome Kerala നെടുമ്പാശേരി വിമാനത്താവളത്തില് ജോലി വാഗ്‌ദാനം ചെയ്‌ത് ലക്ഷങ്ങള് തട്ടി; കോക്കാട്ടില് ജോയി അറസ്‌റ്റില്\nനെടുമ്പാശേരി വിമാനത്താവളത്തില് ജോലി വാഗ്‌ദാനം ചെയ്‌ത് ലക്ഷങ്ങള് തട്ടി; കോക്കാട്ടില് ജോയി അറസ്‌റ്റില്\nനെടുമ്പാശ്ശേരി: നെടുമ്പാശേരി വിമാനത്താവളത്തില് ജോലി വാഗ്‌ദാനം ചെയ്‌ത് ലക്ഷങ്ങള് തട്ടിയ കേസില് ഒരാള് അറസ്‌റ്റില്. ചാലക്കുടി വടമ പുളിയിലക്കുന്ന് കോക്കാട്ടില് വീട്ടില് ജോയി(53)യെയാണ് എറണാകുളം റൂറല് ജില്ലാ ക്രൈംബ്രാഞ്ച് അറസ്‌റ്റ് ചെയ്‌തത്. വിമാനത്താവളത്തില് വിവിധ തസ്‌തികളില് ജോലി വാങ്ങിനല്‍കാമെന്നു പറഞ്ഞാണ് ലക്ഷങ്ങള് തട്ടിയത്.\nകോഴിക്കോട് താമരശേരി സ്വദേശി അരുണ്‍കുമാറിന് ജൂനിയര് അസിസ്‌റ്റന്റ് മാനേജര് തസ്‌തികയിലേക്കാണ് ജോലി വാഗ്‌ദാനം ചെയ്‌തത്. അഞ്ച് ലക്ഷം രൂപ വാങ്ങിയ ശേഷം അരുണ്‍കുമാറിന് വ്യാജ അപ്പോയ്‌മെന്റ്‌് ഓര്‍ഡര് നല്‍കി. വിമാനത്താവള അധികൃതരുമായി ഇദ്ദേഹം ബന്ധപ്പോഴാണ് തട്ടിപ്പാണെന്ന് മനസിലായത്. തുടര്‍ന്ന് ജില്ലാ പോലീസ് മേധാവി കെ. കാര്‍ത്തിക്കിന് അധികൃതര് പരാതി നല്‍കുകയായിരുന്നു. എസ്.പിയുടെ നേതൃത്വത്തില് ജില്ലാ ക്രൈംബ്രാഞ്ച് നടത്തിയ അനേ്വഷണത്തിലാണ് പ്രതി പിടിയിലാകുന്നത്.\nസമാനമായ തട്ടിപ്പില് ജോയിക്കെതിരേ നെടുമ്പാശേരി, മലപ്പുറം, തൃശൂര് എന്നിവിടങ്ങളിലായി എട്ട് കേസുകളുണ്ട്. വിമാനത്താവളത്തില് വേണ്ടപ്പെട്ട ആളുകളുണ്ടെന്ന് പറഞ്ഞാണ് ഇയാള് ഉദ്യോഗാര്‍ഥികളെ സമീപിക്കുന്നത്.\nസ്വകാര്യ ഹെല്‍ത്ത് പ്ര?ഡക്‌ട്‌സിന്റെ നെറ്റ്‌വര്‍ക്ക് സെയില്‍സിലാണ് ജോയി ജോലി ചെയ്യുന്നത്. ഇതിന്റെ മറവിലാണ് ഉദ്യോഗാര്‍ഥികളെ കണ്ടെത്തുന്നതും തട്ടിപ്പ് നടത്തുന്നതും. ഉദ്യോഗാര്‍ഥികളെ ഇന്റര്‍വ്യൂവിന് എന്നും പറഞ്ഞ് പല പ്രാവശ്യം വിമാനത്താവളത്തിലേക്ക് വിളിച്ചുവരുത്തുകയും ഓരോ കാരണം ചൂണ്ടിക്കാട്ടി ഇന്റര്‍വ്യൂ മാറ്റിവച്ചെന്ന് പറഞ്ഞ് ഒഴിവാക്കി വിടുകയുമാണ് പതിവ്. വിമാനത്താവളത്തിന്റെ വ്യാജ ലെറ്റര് പാഡ് തയ്യാറാക്കി അതിലാണ് നിയമന ഉത്തരവ് നല്‍കുന്നത്. കൂടുതല് പേര് തട്ടിപ്പിനിരയായിട്ടുണ്ടെന്നാണ് സൂചന.\nജില്ലാ ക്രൈംബ്രാഞ്ച് ഡിവൈ.എസ്.പി: വി.രാജീവ്, എസ്.ഐമാരായ എന്. സാബു, പി.സി. പ്രസാദ്, എ.എസ്.ഐ. ഗോപകുമാര്, എസ്.സി.പി.ഒമാരായ കെ.എച്ച്. മുഹമ്മദാലി, ജോയി ചെറിയാന്, ശരത്‌കുമാര് തുടങ്ങിയവരും അനേ്വഷണസംഘത്തിലുണ്ടായിരുന്നു. വിമാനത്താവളത്തില് നിയമനം നടത്തുന്നത് അധികൃതര് ഔദ്യോഗിക സംവിധാനങ്ങള് വഴിയാണെന്നും ഇത്തരം തട്ടിപ്പുകാര്‍ക്കെതിരെ ജാഗ്രത പുലര്‍ത്തണമെന്നും എസ്.പി കെ.കാര്‍ത്തിക്ക് പറഞ്ഞു.\nfor swindling lakhs by offering job\nOne arrested in Nedumbassery airport\nPrevious articleഗര്‍ഭിണിയുടെ വയറ്റില് ചവിട്ടിയകേസ്; വര്‍ക്ക്‌ഷോപ്പ് ഉടമകളും തൊഴിലാളിയും റിമാന്‍ഡില്\nNext articleഎറണാകുളത്ത് സി.പി.എം സംസ്ഥാന സമ്മേളനത്തിനൊരുക്കിയ വിഭവങ്ങളിൽ ഇടിച്ചക്കത്തോരന്റെ രുചി ആരും മറക്കില്ല


കുഞ്ഞാലിക്കുട്ടിയെ കേസിലുള്‍പ്പെടുത്തണം: വി.എസ് | VS against Kunhalikkutty. - Malayalam Oneindia\nകുഞ്ഞാലിക്കുട്ടിയെ കേസിലുള്‍പ്പെടുത്തണം: വി.എസ്\nപാലക്കാട്: കുഞ്ഞാലിക്കുട്ടി മന്ത്രിസ്ഥാനം രാജിവെച്ചതു കൊണ്ടുമാത്രം പ്രശ്നം തീരുന്നില്ലെന്ന് പ്രതിപക്ഷനേതാവ് വി.എസ്. റെജീനയുടെ മൊഴിയുടെ അടിസ്ഥാനത്തില് കുഞ്ഞാലിക്കുട്ടിയെക്കൂടി പ്രതിചേര്‍ത്ത് കേസന്വേഷണം നടത്തിയില്ലെങ്കില് പ്രക്ഷോഭം ശക്തമാക്കുമെന്നും അദ്ദേഹം മുന്നറിയിപ്പു നല്‍കി. സി.പി.എം. ജില്ലാ സമ്മേളനത്തിന് ഉദ്ഘാടനം ചെയ്യുകയായിരുന്നു അദ്ദേഹം.\nഇബ്രാഹിംകുട്ടി മന്ത്രിസ്ഥാനത്തിരിക്കുന്നത് കുഞ്ഞാലിക്കുട്ടിക്കുവേണ്ടിയാണ്. കുഞ്ഞാലിക്കുട്ടിയുടെ ചെരിപ്പിന്റെ വാറഴിക്കാന് തനിക്ക് യോഗ്യതയില്ലെന്ന ഇബ്രാഹിംകുട്ടിയുടെ പ്രസ്താവനയെ വി.എസ്. പരിഹസിച്ചു.\nസൂര്യനെല്ലി പീഡനക്കേസില് ഉള്‍പ്പെട്ട പി.ജെ. കുര്യനെ രാജ്യസഭാ സ്ഥാനാര്‍ത്ഥിയാക്കിയ നടപടിയെ അച്യുതാനന്ദന് വിമര്‍ശിച്ചു. പീഡിപ്പിക്കപ്പെട്ട പെണ്‍കുട്ടിയുടെ പിതാവ് കുര്യനെതിരെ ഇപ്പോഴും കേസ് നടത്തുന്നുണ്ട്. ഈ സാഹചര്യത്തില് കുര്യന് സ്വയം ഒഴിഞ്ഞുനില്‍ക്കേണ്ടതായിരുന്നു. അല്ലെങ്കില് പാര്‍ട്ടി ഒഴിച്ചുനിര്‍ത്തേണ്ടതായിരുന്നു.\nകാര്‍ഷികമേഖലയെ രക്ഷിക്കാന് അടിയന്തരനടപടി വേണമെന്നും കര്‍ഷകര്‍ക്ക് ന്യായവില ഉറപ്പാക്കാന് കൈകാര്യച്ചെലവ് കുടിശ്ശിക അടിയന്തരമായി നല്‍കി സംഭരണം ഊര്‍ജ്ജിതമാക്കണമെന്നും വി.എസ്. നിര്‍ദ്ദേശിച്ചു. സംഘങ്ങള്‍ക്കുള്ള കൈകാര്യച്ചെലവ് കുടിശ്ശിക ഉടന് നല്‍കണമെന്ന് വ്യാഴാഴ്ചയും മുഖ്യമന്ത്രിയോടാവശ്യപ്പെട്ടതായും അദ്ദേഹം വെളിപ്പെടുത്തി.\nസി.പി.എം. സംസ്ഥാന സെക്രട്ടേറിയറ്റംഗം ടി. ശിവദാസമേനോന് അധ്യക്ഷത വഹിച്ചു. ഇടതുമുന്നണി കണ്‍വീനര് പാലോളി മുഹമ്മദ് കുട്ടി, സംസ്ഥാന സെക്രട്ടേറിയറ്റംഗങ്ങളായ ഇ.പി. ജയരാജന്, എം. ചന്ദ്രന് എന്നിവരും പ്രസംഗിച്ചു. സംസ്ഥാന കമ്മിറ്റിയംഗം സി.ടി. കൃഷ്ണന് സ്വാഗതം പറഞ്ഞു.